ദി ന്യൂട്രാസ്യൂട്ടിക്കല് കിംഗ് - FUTURE KERALA - Daily on Business Economy and Society\nആയുര്‍വേദ ഗവേഷണരംഗത്തെ കിരീടം വയ്ക്കാത്ത രാജാവ്, അതാണ് സമി സബിന്‍സ് ഗ്രൂപ്പ് സ്ഥാപകനും ചെയര്‍മാനുമായ ഡോക്റ്റര് മുഹമ്മദ് മജീദ്. ഒന്നുമില്ലായ്മയില് നിന്നും നിശ്ചയദാര്‍ഢ്യം കൈമുതലാക്കി അദ്ദേഹം സൃഷ്ടിച്ചെടുത്തതാണ് ലോകമെമ്പാടും വ്യാപിച്ചു കിടക്കുന്ന സമി സബിന്‍സ ഗ്രൂപ്പ് എന്ന സംരംഭം.വെറും എട്ട് ഡോളര് സമ്പാദ്യവും ഫാര്‍മസി ബിരുദവുമായി 1970 കളില് അമേരിക്കയില് എത്തിയ മുഹമ്മദ് മജീദ് ആഗ്രഹിച്ചത് വ്യത്യസ്തമായ മേഖലയില് ജീവിതവിജയം നേടണമെന്ന് മാത്രമായിരുന്നു. അതിനായി അദ്ദേഹം അനുഭവിച്ച യാതനകളും നേരിട്ട വെല്ലുവിളികളും ചെറുതല്ല. ഒടുവില് ആയുസിന്റെ വേദമായ ആയുര്‍വേദത്തെ കൈമുതലാക്കി അദ്ദേഹം പടുത്തുയര്‍ത്തിയ സമി സബിന്‍സ ഗ്രൂപ്പ് ആയുര്‍വേദ ഗവേഷണ രംഗത്തെ സമാനതകളില്ലാത്ത സ്ഥാപനമായി മാറി. അറിവ് ആയുധമാക്കി വെറും എട്ട് ഡോളര് സമ്പാദ്യവുമായി അമേരിക്കയിലേക്ക് പറന്ന മുഹമ്മദ് മജീദ് എന്ന പ്രതിഭ ന്യൂട്രാസ്യൂട്ടിക്കല് രംഗത്തെ അധിപനായി മാറിയതിന് പിന്നിലെ ചാലകശക്തിയായി അദ്ദേഹം എന്നും എടുത്തു പറയുന്നത് വിജയിക്കണം ആത്മാര്‍ത്ഥമായ അഭിവാഞ്ജയെയാണ്\nഡോ. മുഹമ്മദ് മജീദ്, ലോക സംരംഭകത്വ ചരിത്രത്തില് തങ്കലിപികളാല് എഴുതപ്പെട്ട പേരുകളില് ഒന്ന്. സംരംഭകത്വം എന്ന പാഷനെ പിന്തുടര്‍ന്നുകൊണ്ട് വിജയം കൈപ്പിടിയിലൊതുക്കാന് ഭാഗ്യം ലഭിച്ച ചുരുക്കം ചില വ്യക്തികളില് ഒരാള്. ജോലിയല്ല, സംരംഭകത്വമാണ് മജീദിന്റെ നിയോഗമെന്നത് കാലം കുറിച്ചുവച്ച തീരുമാനമായിരുന്നു.ആ തീരുമാനം അന്വര്‍ത്ഥമാക്കുന്ന രീതിയിലായിരുന്നു പഠനശേഷം തന്റെ ഭാവി ജീവിതത്തെ അദ്ദേഹം കണ്ടത്. പരമ്പരാഗത വൈദ്യമായ ആയുര്‍വേദത്തെ പുതിയ നൂറ്റാണ്ടിനനിവാര്യമായ രീതിയില് ഗവേഷണങ്ങളിലൂടെ വികസിപ്പിച്ച് ന്യൂട്രാസ്യൂട്ടിക്കല് രംഗത്ത് അദ്ദേഹം തന്റേതായ ഒരു മാതൃക സൃഷ്ടിക്കുകയായിരുന്നു. ഇന്ത്യയുടെ പരമ്പരാഗത ചികിത്സാരീതികള് പാശ്ചാത്യ ലോകത്തിന്റെ ജീവിതശൈലിയുടെ ഭാഗമാക്കിയ ഡോ. മുഹമ്മദ് മജീദ് കാലത്തിന് മുന്‍പേ സഞ്ചരിച്ച ധിഷണാശാലിയായ വ്യക്തിയാണ്.അറിവ് ആയുധമാക്കി വെറും എട്ട് ഡോളര് സമ്പാദ്യവുമായി അമേരിക്കയിലേക്ക് പറന്ന മുഹമ്മദ് മജീദ് 1988ല് അമേരിക്കയിലെ ന്യുജേഴ്‌സിയില് അദ്ദേഹം ആരംഭിച്ച സബിന്‍സ കോര്‍പ്പറേഷന് ആരോഗ്യരംഗത്തെ ആഗോള ഗ്രൂപ്പായി വളര്‍ന്നപ്പോള് അത് മലയാളികളുടെ കൂടി അഭിമാനമായി മാറി.\nസംരംഭകനാകണം എന്ന ആഗ്രഹത്തോടെ ജീവിതത്തെ സമീപിച്ച ഒരു വ്യക്തിയല്ല മുഹമ്മദ് മജീദ്. ജീവിതത്തിലെ പല സാഹചര്യങ്ങളിലൂടെയുള്ള യാത്ര അദ്ദേഹത്തെ ഒരു സംരംഭകനാക്കി മാറ്റുകയായിരുന്നു. ശാസ്ത്രഞ്ജന്റെ മേലങ്കിയുമായിട്ടായിരുന്നു മുഹമ്മദ് മജീദിന്റെ തുടക്കം. ഒരു ശാസ്ത്രജ്ഞന് സംരംഭകന്റെ വേഷമണിയുമ്പോള് അതിന് ഇരട്ടി ഫലമുണ്ടാകും എന്ന വാചകത്തെ സാധൂകരിക്കുന്നതാണ് ആയുര്‍വേദരംഗത്ത് സമി സബിന്‍സ ഗ്രൂപ്പിലൂടെ ഡോ. മജീദ് കൈവരിച്ച നേട്ടങ്ങള്. ട്രാസ്യൂട്ടിക്കല്, ഫുഡ്, ന്യൂട്രിഷന്, കോസ്മറ്റിക്‌സ്, ഫാര്‍മസ്യൂട്ടിക്കല്‍സ് തുടങ്ങിയ വിവിധ രംഗങ്ങളില് തങ്ങളുടെ ശക്തമായ സാന്നിധ്യം തെളിയിച്ചിരിക്കുന്ന സമി ലാബ്‌സിന് 225 ല് പരം പേറ്റന്റുകളാണ് സ്വന്തമായുള്ളത്.സ്ഥാപനത്തിന്റെ നിലവിലെ വരുമാനത്തിന്റെ 80 ശതമാനവും പേറ്റന്‍ഡഡ് ഉല്‍പ്പന്നങ്ങളുടെ വിപണനത്തില് നിന്നുമാണ് ലഭിക്കുന്നത്.\nമുഹമ്മദ് മജീദ് എന്ന സംരംഭകന്റെ ഉദ്വേഗ ജനകമായ ജീവിതകഥയറിയണമെങ്കില് ആദ്യം സമി ലാബ്‌സ് എന്ന ആശയം എന്തെന്ന് മനസിലാക്കണം. കാലങ്ങളായി ഭാരതത്തിന്റെ തനത് ചികിത്സാരീതിയിയായി പ്രചരിച്ചു വരുന്ന ആയുര്‍വേദത്തിന് ആഗോളതലത്തില് ഒരു വിപണിയുണ്ടെന്ന് മനസിലാക്കിയിടത്തായിരുന്നു ഡോ.മുഹമ്മദ് മജീദ് എന്ന സംരംഭകന്റെയും സമി സബിന്‍സ ഗ്രൂപ്പ് എന്ന സ്ഥാപനത്തിന്റെയും തുടക്കം.ആധുനികമായ ചികിത്സാരീതികളും ഗവേഷണങ്ങളും കൊണ്ട് ഏറെ മുന്‍പന്തിയില് ആണെങ്കിലും ഭാരതത്തിന്റെ സ്വന്തം ആയുര്‍വേദ സംസ്‌കാരവുമായി ചേര്‍ത്ത് വായിക്കുമ്പോള് പാശ്ചാത്യ ചികിത്സാരംഗത്ത് സാധ്യതകള് ഏറെയാണ് എന്ന് മനസിലാക്കിയ മുഹമ്മദ് മജീദ് പാശ്ചാത്യ സമൂഹത്തിനുതകുന്ന രീതിയില് ആയുര്‍വേദ മരുന്നുകളെ പുതിയ രൂപത്തില് സൃഷ്ടിക്കുകയായിരുന്നു.\nജോലി തേടി അദ്ദേഹം നടത്തിയ അമേരിക്കന് യാത്രയാണ് ജീവിതത്തെ ആകെ മാറ്റിമറിച്ചത്. ഔഷധനിര്‍മാണ രംഗത്ത് നിയമങ്ങളും നിയന്ത്രണങ്ങളും ഏറെയുള്ള അമേരിക്കയില് തുടക്കം കുറിച്ചതിനാല് തന്നെ സമി സബിന്‍സ ഗ്രൂപ്പിന്റെ തുടക്കം മുതല് നാളില് വരെ കൃത്യതയും അച്ചടക്കവും പുലര്‍ത്താന് കഴിഞ്ഞിട്ടുണ്ട്. അമേരിക്കയില് തുടക്കംകുറിച്ച്, ഇന്ത്യ, ജപ്പാന്, ജര്‍മനി, ചൈന, ഓസ്‌ട്രേലിയ, വിയറ്റ്‌നാം, യുഎഇ, ഫിലിപ്പീന്‍സ്, ദക്ഷിണാഫ്രിക്ക തുടങ്ങി വിവിധ ലോകരാജ്യങ്ങളിലേക്ക് വ്യാപിച്ച സമി ഗ്രൂപ്പിന് പിന്നില് ഓരോ സംരംഭകനും അറിഞ്ഞിരിക്കേണ്ട മാനേജ്‌മെന്റ് പാഠങ്ങളും മാര്‍ക്കറ്റിംഗ് തന്ത്രങ്ങളുമുണ്ട്. മുഹമ്മദ് മജീദ് എന്ന സംരംഭകനെ സംബന്ധിച്ചിടത്തോളം എന്നും പ്രാധാന്യം ഇന്നവേഷനും റിസര്‍ച്ചിനും ആണ്. ഈ രണ്ട് ഘടകങ്ങള്‍ക്ക് പ്രാധാന്യം നല്‍കി നടത്തിയ പരീക്ഷണങ്ങളാണ് ഒരു ആഗോള ബ്രാന്‍ഡ് എന്ന നിലയിലേക്ക് സമി സബിന്‍സ ഗ്രൂപ്പിനെ മാറ്റിയത്.\nഫാര്‍മസി ബിരുദവും ആത്മവിശ്വാസവും മൂലധനമാക്കിയ മജീദ്\nഎത്ര വലിയ ബിസിനസ് ടൈക്കൂണിന്റെയും തുടക്കം സ്വയാര്‍ജിത വിജയത്തിന് പിന്നില് വളരെ ലളിതമായ ഒരു തുടക്കമുണ്ടായിരിക്കും. തിരുവനന്തപുരം മെഡിക്കല് കോളെജിലെ കോളെജ് ഓഫ് ഫാര്‍മസിയില് നിന്നും നേടിയ ബിരുദത്തില് നിന്നുമായിരുന്നു ഡോ. മുഹമ്മദ് മജീദിന്റെ തുടക്കം. തുടര്‍ന്ന് ഏറെ നാള് മനസ്സിലിട്ട് സൂക്ഷിച്ച ആഹ്രഹത്തിന്റെ പൂര്‍ത്തീകരണം എന്നവണ്ണം അമേരിക്കയിലെത്തന്കള്ള ശ്രമങ്ങള് ആരംഭിച്ചു. . 1973 ലായിരുന്നു ഇതിനായുള്ള തയ്യാറെടുപ്പുകള് ആ യുവാവ് ആരംഭിച്ചത്. ആഗ്രഹപ്രകാരം അമേരിക്കയില് എത്തിയ മജീദിന്റെ കയ്യില് നീക്കിയിരുപ്പായി ആകെ ഉണ്ടായിരുന്നത് എട്ട് ഡോളറും മനസ്സ് നിറയെ സ്വപ്‌നങ്ങളും മാത്രമായിരുന്നു.കയ്യില് പണമില്ലാത്തവന് അമിതമായി ആഗ്രഹിക്കുന്നത് തെറ്റാണെന്നു പറഞ്ഞവരോട് മുഹമ്മദ് മജീദ് പറഞ്ഞതിങ്ങനെ, ഒരു മലയോളം ആഗ്രഹിച്ചാല് മാത്രമേ ഒരു കുന്നോളമെങ്കിലും സ്വന്തമാക്കാന് കഴിയൂ. അതിനാല് തന്റെ ആഗ്രഹങ്ങള്‍ക്ക് ചിറകുകള് നല്‍കാനായിരുന്നു അദ്ദേഹത്തിന്റെ തീരുമാനം.\nഅമേരിക്കയിലെത്തിയ മജീദിന്റെ ആദ്യലക്ഷ്യം ഒരു ജോലി കണ്ടെത്തുക എന്നതായിരുന്നു. തുടക്കത്തില് മുഹമ്മദ് മജീദിന് ആഗ്രഹിച്ച ജോലി ലഭിച്ചില്ല എങ്കിലും ചിക്കാഗോയിലെ ഒരു ഫാര്‍മസിയില് കിട്ടിയ താല്‍ക്കാലിക ജോലി ആശ്വാസമായി. താന് ആഗ്രഹിച്ച ജോലി ലഭിച്ചില്ല എന്ന കാരണം കൊണ്ട് മാനസികമായി മജീദ് ഒരിക്കലും തളര്‍ന്നില്ല. പകരം തനിക്കായി ദൈവം മറ്റെന്തോ കരുതി വച്ചിട്ടുണ്ട് എന്ന ചിന്ത അദ്ദേഹത്തെ മുന്നോട്ട് നയിച്ചു.കേരളത്തില് നിന്നും ലഭിച്ച ഫാര്‍മസി ബിരുദം കൊണ്ട് കൂടുതല് മികച്ച ജോലി അമേരിക്കയില് ലഭിക്കുകയെന്നത് ക്ലേശകരമായിരുന്നു. ചിക്കാഗോയിലെ ഇടത്തരം ഫാര്‍മസ്യൂട്ടിക്കല് കമ്പനിയില് ഗുളികകള് എണ്ണിത്തിട്ടപ്പെടുത്തുക എന്നതായിരുന്നു മജീദിന്റെ ജോലി. എന്നാല് ആ ജോലിയില് പോലും പുതിയ അവസരങ്ങള് കണ്ടെത്തുവാന് മാത്രം മിടുക്ക് ആ മജീദിന് ഉണ്ടായിരുന്നു. എത്ര ചെറിയ ജോലിയാണെങ്കിലും അത് പൂര്‍ണമായ ആത്മാര്‍ത്ഥതയോടെ ചെയ്യുക എന്നതായിരുന്നു അദ്ദേഹത്തിന്റെ രീതി. അതുകൊണ്ട് തന്നെ കൂടുതല് മികച്ച അവസരങ്ങള് കണ്ടെത്താന് അദ്ദേഹത്തിനായി.\nഗുളികകള് ഉണ്ടാക്കുന്ന വിഭാഗത്തില് നിന്നും ഫാര്‍മസ്യൂട്ടിയ്ക്കല്‍സിന്റെ മെയിന്റനന്‍സ് വിഭാഗത്തില് ജോലിക്ക് കയറിയ മജീദ് കഠിനപ്രയത്‌നവും ജോലിയിലെ മികവും ആത്മാര്‍ത്ഥതയും കൈമുതലാക്കി മൂന്നുവര്‍ഷം കൊണ്ട് ഫാര്‍മസ്യൂട്ടിക്കല് ഉല്‍പ്പാദന വിഭാഗത്തിന്റെ പൂര്‍ണമായ ഉത്തരവാദിത്വങ്ങള് ഏറ്റെടുക്കുന്ന തലത്തിലേക്ക് വളര്‍ന്നു. അവിടെ നിന്നും ലോകത്തിലെ ഏറ്റവും വലിയ ഫാര്‍മ കമ്പനിയായ ഫൈസറിന്റെ ഗവേഷണ വികസന വിഭാഗത്തിലേക്കുമാറി.വ്യക്തി ജീവിതത്തിലും പ്രൊഫഷണല് ജീവിതത്തിലും ഏറെ മികച്ച മാറ്റങ്ങള് കടന്നു വന്ന കാലമായിരുന്നു ഇത്. എന്നാല് ഗവേഷണപരമായി കൂടുതല് മുന്നോട്ട് പോയപ്പോഴാണ് താന് ഇപ്പോള് സഞ്ചരിച്ചുകൊണ്ടിരിക്കുന്ന വഴി അപൂര്‍ണ്ണമാണ് എന്ന ചിന്ത മജീദിനുണ്ടായത്.ആ ചിന്ത മെല്ലെ ഉന്നത പഠനം എന്ന ആഗ്രഹത്തിന് വഴിമാറി. തുടര്‍ന്ന് അദ്ദേഹം ലോംഗ് ഐലന്റ് യൂണിവേഴ്‌സിറ്റിയിലെ സ്‌കൂള് ഓഫ് ഫാര്‍മസിയില് ഇന്‍ഡസ്ട്രിയല് ഫാര്‍മസി കോഴ്‌സിന് ചേര്‍ന്നു. പകല് മുഴുവന് ജോലി, രാത്രിയില് പഠനം. ഒടുവില് ഫാര്‍മസിയില് ബിരുദാനന്തര ബിരുദം നേടിയ മജീദ്, തന്റെ പഠനം അവിടംകൊണ്ട് അവസാനിപ്പിച്ചില്ല. ബിരുദാനന്തര ബിരുദ പഠനത്തിന് ശേഷം ഇന്‍ഡസ്ട്രിയല് ഫാര്‍മയില് അദ്ദേഹം ഡോക്റ്ററേറ്റും സ്വന്തമാക്കി. ഇവിടെ നിന്നുമാണ് യഥാര്‍ത്ഥത്തില് അദ്ദേഹത്തിന്റെ സംരംഭകത്വ മോഹങ്ങള് ആരംഭിക്കുന്നത്.\nആയുര്‍വേദത്തെ ആയുധമാക്കി സംരംഭകയാത്ര\nഇന്‍ഡസ്ട്രിയല് ഫാര്‍മയില് ഡോക്റ്ററേറ്റ് നേടിയ ശേഷമാണ് തന്റെ വഴി സംരംഭകത്വത്തിന്റേതാണ് എന്ന് ഡോ. മുഹമ്മദ് മജീദ് തിരിച്ചറിയുന്നത്. ഈ മേഖലയുമായി ബന്ധപ്പെട്ട് നടത്തിയ ഗവേഷണങ്ങളുടെ ഫലമായി അദ്ദേഹം ആയുര്‍വേദത്തെ കൂടുതലായി അടുത്തറിഞ്ഞു. കേരളത്തില്, അല്ലെങ്കില് ഇന്ത്യയില് മാത്രമായി ഒതുങ്ങി നില്‍ക്കേണ്ട ഒന്നല്ല ആയുര്‍വേദം എന്ന് മനസിലാക്കിയ അദ്ദേഹം ഒരു മള്‍ട്ടി ബില്യന് ഡോളര് ബിസിനസ് എന്ന തലത്തിലേക്ക് ആയുര്‍വേദത്തെ കൊണ്ട് പോകുന്നതിനായുള്ള ശ്രമങ്ങള് ആരംഭിച്ചു. ആയുര്‍വേദത്തിന്റെ മാഹാത്മ്യം തിരിച്ചറിയാതെ കേവലം പ്രാകൃത ചികിത്സാരീതിയെന്ന് പറഞ്ഞുകൊണ്ട് ആയുര്‍വേദത്തെ കണ്ടിരുന്ന ആളുകള്‍ക്കിടയിലേക്കാണ് ആയുര്‍വേദത്തിന്റെ ഗുണങ്ങളെ കാപ്‌സ്യൂള് രൂപത്തിലാക്കി അദ്ദേഹം എത്തുന്നത്. ഒരു കളറ്റത് ആയുര്‍വേദത്തെ പ്രാകൃത ചികിത്സാരീതിയെന്ന് വിളിച്ച് അപഹസിച്ചവര്‍ക്ക് മുന്നില് വിജയത്തിന്റെ വെന്നിക്കൊടി പാറിച്ചുകൊണ്ട് അദ്ദേഹമെത്തി.\nഅങ്ങനെയാണ് 1988 ല് അമേരിക്കയിലെ ന്യൂജേഴ്‌സി ആസ്ഥാനമായി ആയുര്‍വേദ മരുന്നുകളെ മുന്‍നിര്‍ത്തി സബിന്‍സ കോര്‍പ്പറേഷന് എന്ന സ്ഥാപനത്തിന് അദ്ദേഹം തുടക്കം കുറിക്കുന്നത്. എന്നാല് പദ്ധതികള് ഏറെ മനസ്സിലുണ്ടായിരുന്നു എങ്കിലും ആയുര്‍വേദ മരുന്നുകളെ പാശ്ചാത്യലോകത്തിന് പരിചയപ്പെടുത്തുക എന്ന അദ്ദേഹത്തിന്റെ ദൗത്യം അത്ര എളുപ്പമുള്ള ഒന്നായിരുന്നില്ല. തുടക്കത്തില് മുഹമ്മദ് മജീദിന് പറയാനുള്ള കാര്യങ്ങള് കേള്‍ക്കാന് പോലും പലരും തയ്യാറായില്ല. എന്നാല് താന് വിജയിക്കുമെന്ന ഉറപ്പ് അദ്ദേഹത്തിനുണ്ടായിരുന്നു. അധികം\nവൈകാതെ ആയുര്‍വേദത്തിന്റെ വിലപ്പെട്ട സംസ്‌കാരം പാശ്ചാത്യര്‍ക്ക് ഇടയിലേക്ക് എത്തിക്കുന്നതില് അദ്ദേഹം വിജയം കണ്ടു. രോഗങ്ങള് മാറ്റുന്നതിന് മാത്രമല്ല, പല രോഗാവസ്ഥകളും ബാധിക്കാതെ നോക്കുന്നതിനും ആയുര്‍വേദത്തിനു കഴിയും എന്ന് അദ്ദേഹം മനസിലാക്കി. അങ്ങനെ പാശ്ചാത്യര് ആയുര്‍വേദ മരുന്നിന്റെ മേന്മ തിരിച്ചറിഞ്ഞു.ചില പ്രത്യേക അലോപ്പതി മരുന്നുകള്‍ക്ക് പകരം ആയുര്‍വേദ മരുന്നുകള് സ്ഥാനം നേടുകകയും ചെയ്തു. സമി സബിന്‍സ കോര്‍പ്പറേഷന് എന്ന സ്ഥാപനത്തിന്റെ വിജയമായിരുന്നു ഇത്.\nഎന്നാല് പെട്ടന്നുള്ള ഒരു വളര്‍ച്ചയായിരുന്നില്ല സ്ഥാപനത്തിനുണ്ടായത്. ക്ഷമയോടെ കാത്തിരിക്കാന് മുഹമ്മദ് മജീദ് എന്ന ആ സംരംഭകന് ഒരുക്കമായിരുന്നു. നീണ്ട 22 വര്‍ഷങ്ങള്‍ക്ക് ശേഷം, 2000ത്തോടെ അമേരിക്കന് ജനതയ്ക്കിടയില് ആയുര്‍വേദത്തിനോടുള്ള താല്‍പര്യം കൂടുതല് പ്രകടമായി. അത് സമി ഗ്രൂപ്പിനെ സംബന്ധിച്ചിടത്തോളം ഗുണകരമായി. ഇത്തരത്തില് ഒരു മാറ്റം അമേരിക്കന് ജനതയില് പ്രകടമായതോടെ ഈ രംഗത്ത് കൂടുതല് ഗവേഷണങ്ങള് അനിവാര്യമായി വന്നു. അങ്ങനെ ന്യൂട്രാസ്യൂട്ടിക്കല് വിഭാഗത്തില് ലോകവ്യാപകമായി ഗവേഷണങ്ങള് അദ്ദേഹം തുടങ്ങി വച്ചു. ആയുര്‍വേദത്തെ അടിസ്ഥാനമാക്കിയുള്ള ഹെല്‍ത്ത് സപ്ലിമെന്റുകള് സമി സബിന്‍സ ഗ്രൂപ്പിന്റെ പ്രധാന ഉല്‍പ്പന്നമായി മാറി. ആയുര്‍വേദത്തില് സൗന്ദര്യവര്‍ധനക്ക് സിദ്ധൗഷധമായി നിര്‍ദേശിക്കുന്ന മഞ്ഞളില് നിന്ന് കുര്‍ക്കുമിന് വേര്‍തിരിച്ചെടുത്താല് ലോക വിപണിയില് ലഭിക്കുന്ന സ്വീകാര്യത അദ്ദേഹം തിരിച്ചറിഞ്ഞു. അത്തരം പരീക്ഷണങ്ങളെ മുന്‍നിര്‍ത്തി നടത്തുന്ന പ്രവര്‍ത്തനങ്ങളാണ് മുഹമ്മദ് മജീദിനെ ആധുനിക ആയുര്‍വേദത്തിന്റെ പ്രചാരകനാക്കി മാറ്റിയത്. അവിടെ നിന്നും സ്ഥാപനത്തിന്റെ ജൈത്രയാത്ര ആരംഭിക്കുകയായിരുന്നു. ഫുഡ്, ന്യൂട്രിഷന്, കോസ്മറ്റിക്‌സ്, ഫാര്‍മസ്യൂട്ടിക്കല്‍സ് എന്നിങ്ങനെ വിവിധ മേഖലകളില് കമ്പനി മികവ് തെളിയിച്ചു.\nവളര്‍ച്ചയുടെ പടവുകള് ഇങ്ങനെ\nപിന്നീടുള്ള സ്ഥാപനത്തിന്റെ വളര്‍ച്ച അസൂയാവഹമായിരുന്നു. ഏറെ ഉറപ്പുണ്ടായിരുന്നു ഒരു കുതിച്ചു ചാട്ടത്തിന് ക്ഷമ അനിവാര്യമാണെന്ന് തെളിയിക്കുന്നതായിരുന്നു സമി ഗ്രൂപ്പിന്റെ വളര്‍ച്ച. 2016 ലെ എക്‌സിം ബാങ്ക് റിപ്പോര്‍ട്ട് അനുസരിച്ച് ഹെല്‍ത്ത് സപ്ലിമെന്റുകളുടെ ഇപ്പോഴത്തെ ആഗോള വിപണി മൂല്യം 80 ബില്യണ് ഡോളറാണ്, 2050 ആകുമ്പോള് ഇത് ആറ് ട്രില്യണ് ആയിവര്‍ധിക്കും എന്നാണ് പറയപ്പെടുന്നത്. അംങ്ങനെയെങ്കില് അത് ഏറ്റവും മികച്ച രീതിയില് ഗുണം ചെയ്യുക സമി ഗ്രൂപ്പിനായിരിക്കും. ഹെല്‍ത്ത് സപ്ലിമെന്റുകളുടെ ഇന്ത്യന് വിപണി മൂല്യം 4205 കോടിയുടേതാണ്. അടുത്ത വര്‍ഷത്തോടെ ഇത് ഇരട്ടിയാകും എന്നാണ് കണക്കുകള് സൂചിപ്പിക്കുന്നത്. ഫോര്‍ട്ടിഫൈഡ് ഭക്ഷ്യവസ്തുക്കള്, വിറ്റാമിന് സപ്ലിമെന്റുകള് തുടങ്ങിയവയുടെ ഡിമാന്റിലുണ്ടാകുന്ന വര്‍ധനയാണ് ഈ വളര്‍ച്ചയ്ക്ക് പിന്നില്.\nഈ അവസരങ്ങള് മുന്നില് കണ്ടുകൊണ്ടാണ് 2010 ല് സമി ഡയറക്റ്റ് എന്ന പേരില് ന്യുട്രസ്യൂട്ടിക്കല്, കോസ്മസ്യൂട്ടിക്കല് പ്രോഡക്റ്റുകള്‍ക്കായി ഒരു ഡയറക്റ്റ് മാര്‍ക്കറ്റിംഗ് വിഭാഗവും ആരംഭിച്ചു. ഇന്ന് 1200 ല് പരം തൊഴിലാളികള് ജോലി ചെയ്യുന്ന രാജ്യത്തെ മുന്‍നിര ഫാര്‍മസ്യൂട്ടിക്കല് സ്ഥാപനമായി സമി ലാബ്‌സ് മാറിക്കഴിഞ്ഞു.120 ശാസ്ത്രഞ്ജന്മാരാണ് സമി ഗ്രൂപ്പിന്റെ ഭാഗമായി നിലവില് പ്രവര്‍ത്തിക്കുന്നത്. വിദേശ വിപണികളില് സാന്നിധ്യം ശക്തമാക്കുന്നതിന്റെ ഭാഗമായി കാനഡയില് പ്രവേശനം നേടിക്കഴിഞ്ഞു. അടുത്തതായി ലക്ഷ്യമിടുന്നത് പോളണ്ട് ആണ്. മാത്രമല്ല , അടുത്ത മൂന്നു വര്‍ഷങ്ങള്‍ക്കുള്ളില് പബ്ലിക് ലിമിറ്റഡ് കമ്പനിയായി മാറാനും ഒരുങ്ങുകയാണ് സമി സബിന്‍സ ഗ്രൂപ്പ്.\nസുദൃഢമായ ബിസിനസ് ശൃംഖല\nസമി സബിന്‍സ ഗ്രൂപ്പിനെ സംബന്ധിച്ചിടത്തോളം ഏറ്റവും ശ്രദ്ധേയമായ കാര്യം അതിന്റെ സുദൃഢമായ ബിസിനസ് ശൃംഖലയാണ്. ആയുര്‍വേദത്തിന്റെ ഖ്യാതി ആഗോളതലത്തില്\nഎത്തിക്കണം എന്ന തന്റെ ആഗ്രഹം അക്ഷരാര്‍ത്ഥത്തില് നിറവേറ്റുക എന്നതിന് പ്രാധാന്യം നല്‍കിയാണ് മുഹമ്മദ് മജീദ് പ്രവര്‍ത്തിക്കുന്നത്. യുഎസ്എ, യൂറോപ്പ്, ജപ്പാന്, ഓസ്‌ട്രേലിയ, മിഡില് ഈസ്റ്റ്, സൗത്ത് ആഫ്രിക്ക, ചൈന, വിയറ്റ്‌നാം, ഫിലിപ്പീന്‍സ്, മലേഷ്യ, സൗത്ത് കൊറിയ, ഇന്തൊനേഷ്യ തുടങ്ങിയ ഇടങ്ങളിലെ സാന്നിധ്യത്തിലൂടെ ആഗോള വിപണിയില് ശക്തമായ സാന്നിധ്യമാകാന് സ്ഥാപനത്തിന് കഴിഞ്ഞിട്ടുണ്ട്. ഏത് രാജ്യത്ത് ചെന്നാലും അവിടെയെല്ലാം സ്വീകാര്യത ലഭിക്കുന്നതിന് കരണമായതാകട്ടെ ഉന്നത നിലവാരമുള്ള ഉല്‍പ്പന്നങ്ങളും.\nആയുര്‍വേദത്തിന്റെ തനിമ നഷ്ടപ്പെടാതെ എങ്ങനെ ന്യൂട്രാസ്യൂട്ടിക്കല് ഉല്‍പ്പന്നങ്ങള് നിര്‍മിക്കുന്നു എന്ന ചോദ്യം ചോദിക്കുന്നവര്‍ക്കുള്ള ഉത്തരം സ്ഥാപനത്തിന്റെ പക്കല് കൃത്യമായിട്ടുണ്ട്. ആയുര്‍വേദത്തില് നിര്‍ദ്ദേശിക്കുന്ന ഔഷധ സസ്യങ്ങളില് നിന്നും കായ്കനികളില് നിന്നും അവയുടെ ഔഷധമൂല്യം ഒട്ടും ചോരാതെ, വിവിധ പോഷകോല്‍പ്പന്നങ്ങള് നിര്‍മിക്കുകയാണ് സമി സബിന്‍സ ഗ്രൂപ്പ് പ്രധാനമായും ചെയ്യുന്നത്. മഞ്ഞള്, ഞെരിഞ്ഞില്, ബ്രഹ്മി, നെല്ലിക്ക, ഇഞ്ചി, കുരുമുളക് തുടങ്ങി ഔഷധഗുണം ആരും തിരിച്ചറിയാതിരുന്ന കുടമ്പുളിയില് നിന്നുവരെ ന്യൂട്രസ്യൂട്ടിക്കല്‍സും കോസ്മസ്യൂട്ടിക്കല്‍സും ബയോടെക്‌നോളജിയുടെ സഹായത്തോടെ വികസിപ്പിച്ചെടുക്കാന് സമി ലാബ്‌സിനു കഴിഞ്ഞു. ആ പരീക്ഷണഗവേഷണങ്ങളുടെ അടിസ്ഥാനത്തിലാണ് വിദേശീയര് പോലും കേരളത്തിന് മാത്രം സ്വന്തമായുണ്ടായിരുന്ന ഈ രുചിക്കൂട്ടുകള് ആസ്വദിക്കുന്നത്.\nസമി ഗ്രൂപ്പിന് കീഴിലുള്ള കോസ്മസ്യൂട്ടിക്കല് ഉല്‍പ്പന്ന നിര്‍മാണത്തിനും വലിയവിപണിയാണുള്ളത്. ശരീരസംരക്ഷണത്തിനുള്ള ന്യൂട്രസ്യൂട്ടിക്കല്‍സിനും സൗന്ദര്യസംരക്ഷണത്തിനുള്ള കോസ്മസ്യൂട്ടിക്കല്‍സിനും പുറമെ പുതുതായി വികസിപ്പിച്ചെടുത്ത അലോപ്പതി മരുന്നുകളും ഇന്ത്യയില് വിപണനം ചെയ്യുന്നതിന് ഇന്ത്യന് ഡ്രഗ് കണ്‍ട്രോള് ജനറലിന്റെ അനുമതി നേടിയെടുത്തിരിക്കുകയാണ് ഇപ്പോള് സമി ലാബ്‌സ്.കഴിഞ്ഞ മൂന്നു പതിറ്റാണ്ടിനിടയിലെ പ്രവര്‍ത്തനത്തിലൂടെ 225 പേറ്റന്റുകള് സമി ലാബ്‌സിന് ലഭിച്ചു കഴിഞ്ഞു. ഇത്തരത്തില് ആയുര്‍വേദ സസ്യങ്ങളില് നിന്നും വേര്‍തിരിച്ചെടുക്കുന്ന മോളിക്യൂളുകളുടെ പേറ്റന്റുകള് സ്വന്തമാക്കുന്നതിനായി ചില നിയമ പോരാട്ടങ്ങളും ഡോ. മജീദിന് നടത്തിയിട്ടുണ്ട്. 190 ഉല്‍പ്പന്നങ്ങളുടെ പേറ്റന്റുകള് അംഗീകാരം കാത്തു കിടക്കുന്നു.\nവിജയത്തിന്റെ വ്യത്യസ്തമായ ചേരുവ\nമലയാളിയായി ജനിച്ച് വിദേശത്ത് പോയി ബിസിനസ് തുടങ്ങി വിജയം നേടിയ ഡോ. മുഹമ്മദ് മജീദിന്റെ വിജയചേരുവ തീര്‍ത്തും വ്യത്യസ്തമാണ്. പ്രതികൂല സാഹചര്യങ്ങളെ നേരിടുന്നതിനായി അദ്ദേഹം കാണിച്ച മനക്കരുത്താണ് സമി സബിന്‍സ ഗ്രൂപ്പിന്റെ വിജയത്തിനാധാരം. കേവലം എട്ട് ഡോളറാറില് നിന്നുമാണ് അദ്ദേഹം കോടികള് വിലമതിക്കുന്ന സംരംഭം പടുത്തുയര്‍ത്തിയത്. മനസ് നിറയെ സ്വപ്‌നങ്ങളും വിജയിക്കണം എന്ന ആഗ്രഹവും ഒപ്പം അമ്മയുടെ പ്രാര്‍ത്ഥനയുമായിരുന്നു അദ്ദേഹത്തിന്റെ പ്രധാന മൂലധനം. ഇന്‍ഡസ്ട്രിയല് ഫാര്‍മസിയിലെ സാങ്കേതികവിദ്യകള് ഉപയോഗിച്ച് ആധുനിക ജീവിതത്തിനു യോജിച്ച രീതിയില് ഡോസേജ് രൂപപ്പെടുത്തി ആയുര്‍വേദത്തെ അമേരിക്കയില് അവതരിപ്പിക്കാന് സാധിച്ചതോടെ മുഹമ്മദ് മജീദ് വിജയം മുന്നില് കണ്ടു. ലാഭകരമായ ഒരു ബിസിനസ് എന്ന ചിന്തയല്ല, മറിച്ച് വിദേശ രാജ്യങ്ങളില് കോംപ്ലിമെന്ററി മെഡിസിന് എന്ന നിലയില് നിന്ന് ഇന്റേഗ്രറ്റഡ് മെഡിസിന് എന്ന നിലയിലാണ് അദ്ദേഹം സമി സബിന്‍സ ഗ്രൂപ്പിന്റെ ഉല്‍പ്പന്നങ്ങളെ അവതരിപ്പിച്ചത്. ഉറവ വറ്റാത്ത ആത്മവിശ്വാസമായിരുന്നു അദ്ദേഹത്തിന്റെ കരുത്ത്.\nസ്ഥാപനം ആരംഭിച്ച ശേഷം ഗവേഷണത്തിന് ഏറെ പ്രാധാന്യം നല്‍കി. ഇന്നത്തെ തലമുറക്ക് അനിവാര്യമായ കാര്യങ്ങള് എന്താണോ അതെല്ലാം വികസിപ്പിച്ചെടുക്കുന്ന രീതിയിലായിരുന്നു ഗവേഷണങ്ങള് ആസൂത്രണം ചെയ്തിരുന്നത്. റിസര്‍ച്ച് ആന്‍ഡ് ഡെവലപ്‌മെന്റ് പ്രവര്‍ത്തനങ്ങള്‍ക്കായി വരുമാനത്തിന്റെ വലിയൊരു വിഹിതം തന്നെ മുഹമ്മദ് മജീദ് മാറ്റി വച്ചിട്ടുണ്ട്. പത്തു പഠനങ്ങള് നടത്തിയാല് ചിലപ്പോള് അവയില് ഒന്നു മാത്രമായിരിക്കും വിജയിക്കുക. ഇതേ ചിന്താഗതിയോടെ ഇന്ത്യയിലെ പല വന്‍കിട ആശുപത്രികളിലും ആയുര്‍വേദവുമായി ബന്ധപ്പെട്ട് കൂടുതല് ഗവേഷണ വിഭാഗങ്ങള് ഒരുക്കാനും അദ്ദേഹത്തിന് പദ്ധതിയുണ്ട്. ഒപ്പം ആയുര്‍വേദ സസ്യങ്ങളുടെ ലഭ്യത ഉറപ്പാക്കുന്നതിന് വേണ്ട നടപടി ക്രമങ്ങളും സ്വീകരിച്ചു വരുന്നു.\nതന്റെ സ്ഥാപനത്തില് നിര്‍മിക്കുന്ന ഓരോ ഉല്‍പ്പന്നവും ഗുണമേന്മയില് മികച്ചതാവണം എന്ന ചിന്ത അദ്ദേഹത്തിനുണ്ട്. അതിനാല് ഉല്‍പ്പാദിപ്പിക്കപ്പെടുന്ന ഓരോ ഉല്‍പ്പന്നവും ക്ലിനിക്കലി പരിശോധിച്ച് തെളിയിക്കപ്പെട്ട അടിത്തറയോടെ മാത്രമാണ് സമി ലാബ്‌സ് വിപണിയില് എത്തിക്കുന്നത്. മോളിക്കുലാര് യുഗത്തിനായി നൂതനമായ മരുന്നുകള് വികസിപ്പിച്ചെടുക്കാന് ഇന്ത്യന് ആശുപത്രികളുമായി ചേര്‍ന്ന് സമി ലാബ്‌സ് പ്രവര്‍ത്തനങ്ങള് വിപുലപ്പെടുത്തുന്നുണ്ട്.\nഷഹീന് മജീദ്, ഡോ.മുഹമ്മദ് മജീദ്\nമഞ്ഞളിനുള്ള അത്ഭുതകരമായ കാന്‍സര് പ്രതിരോധശേഷിയെ പരമാവധി വിനിയോഗിക്കുന്നതിനായുള്ള ഗവേഷണങ്ങള്‍ക്ക് സമോ ലാബ്‌സ് നേതൃത്വം നല്‍കി വരുന്നു. ഇത്തരത്തില് ഗവേഷണങ്ങള്‍ക്ക് ആവശ്യമായ മഞ്ഞളിന്റെ സത്തായ കുര്‍ക്കുമിന് വന്‍കിട ഗവേഷണ കേന്ദ്രങ്ങള്‍ക്കെത്തിച്ചു നല്‍കുന്നത് സമി ലാബ്‌സാണ്. ശരീരഭാരം കുറയ്ക്കാനും കൊളസ്‌ട്രോള് നിയന്ത്രിക്കാനും ഫലപ്രദമായ ഗുഗുലിപ്പിഡ്, കരള് രോഗങ്ങള്‍ക്ക് പ്രയോജനപ്രദമായ, മഞ്ഞളില് നിന്നും വേര്‍തിരിച്ചെടുക്കുന്ന കുര്‍ക്കുമിനോയ്ഡ്‌സ്, ശരീരഭാരം നിയന്ത്രിക്കുന്നതില് വിസ്മയകരമായ ഫലങ്ങള് കണ്ടെത്തിയ കുടംപുളിയില് നിന്നും വേര്‍തിരിച്ചെടുത്ത സിട്രിന് തുടങ്ങിയവ വ്യാവസായികാടിസ്ഥാനത്തില് ഉപയോഗപ്പെടുത്തുന്നതിലൂടെ സമി ലാബ്‌സും ഡോ. മുഹമ്മദ് മജീദും നേടിയത് മികച്ച വിജയമാണ്. ഈ രംഗത്ത് എതിരാളികളില്ലാത്ത വിജയമാണ് സ്ഥാപനം നേടിയിരിക്കുന്നത്.ആയുര്‍വേദ സസ്യങ്ങളുടെ ലഭ്യതയ്ക്കായി കോണ്‍ട്രാക്റ്റ് ഫാമിംഗ് എന്ന ആശയത്തിനും ഡോ. മജീദ് തുടക്കം കുറിച്ചിരിക്കുന്നു. ഇപ്പോള് തമിഴ്‌നാട്ടിലും കര്‍ണാടകയിലും ആന്ധ്രാപ്രദേശിലും കോണ്‍ട്രാക്റ്റ് ഫാമിംഗ് നടത്തുന്നത്. കേരളത്തിലും ഇന്ത്യയുടെ മറ്റ് ഭാഗങ്ങളിലും സ്ഥലം ലഭ്യമായാല് അവിടേക്കും ഫാമിംഗ് വ്യാപിപ്പിക്കാന് ലക്ഷ്യമിടുന്നുണ്ട്.\nശാസ്ത്രജ്ഞനായി കരിയര് ആരംഭിച്ച് സംരംഭകനായി വളര്‍ന്ന ഡോ. മുഹമ്മദ് മജീദ് 1995 ല് രാഷ്ട്രപതിയില് നിന്നും മികച്ച ഇന്നവേഷനുള്ള ദേശീയ അവാര്‍ഡ് നേടിക്കൊണ്ടാണ് അംഗീകാരങ്ങളുടെ ലോകത്തേക് കടക്കുന്നത്. അമേരിക്കയിലെ ന്യൂ ജേഴ്‌സി റിസര്‍ച്ച് ആന്‍ഡ് ഡെവലപ്‌മെന്റ് കൗസില് ഏര്‍പ്പെടുത്തിയിയ തോമസ് ആല്‍വാ എഡിസന് പേറ്റന്റ് അവാര്‍ഡ് സബിന്‍സ കോര്‍പ്പറേഷനെ രണ്ടുതവണ തേടിയെത്തി. 2004ല് ഫോഴ്‌സ് ലീന് എന്ന ഉല്‍പ്പന്നത്തിനും 2005ല് ടെട്രാഹൈഡ്രോപൈപ്പെറിന് എന്ന ഉല്‍പ്പന്നത്തിനും ലഭിച്ച പേറ്റന്റുകളുടെ മികവിനായിരുന്നു ഈ അവാര്‍ഡുകള്. 2017 ല് ലൈഫ്‌ടൈം അച്ചീവ്‌മെന്റ് അവാര്‍ഡ്, 2018 ല് ന്യൂട്രാ ചാമ്പ്യന് അവാര്‍ഡ്, ഫ്യൂച്ചര് കേരള ബിസിനസ് ദിനപത്രത്തിന്റെ ഐപി ആന്‍ഡ് ആര് ആന്‍ഡ് ഡി അവാര്‍ഡ്, ധനം മാസികയുടെ ഔട്ട്സ്റ്റാന്‍ഡിംഗ് എന്‍ആര്‍ഐ ബിസിനസ് മാന് അവാര്‍ഡ് തുടങ്ങിയവ മികവിന്റെ നാള്‍വഴികളില് ലഭിച്ച അംഗീകാരങ്ങളില് ചിലത് മാത്രം.\nഅമേരിക്കയിലെ സബിന്‍സ കോര്‍പ്പറേഷനു പുറമേ സമി ലാബ്‌സ് ലിമിറ്റഡ്, എഡ്കല് ബിസിനസ് സൊലൂഷന്‍സ്, അമേരികാസ് ഫൈനസ്റ്റ് ഇന്‍കോര്‍പ്പറേറ്റഡ്, സമി ഡയറക്റ്റ് പ്രൈവറ്റ് ലിമിറ്റഡ്, ഹാന്‍ബറി എഫ് ഇസെഡ് ഇ, ദുബായ്, സമി ലാബ്‌സ് ലിമിറ്റഡ് കൊച്ചിന്(സ്‌പൈസസ് ഡിവിഷന്) എന്നീ കമ്പനികളുടെ സ്ഥാപകനും മാനേജിംഗ് ഡയറക്റ്ററുമാണ് ഡോ. മജീദ്. ബെംഗളൂരുവിലെ ഓര്‍ഗാനിക് അരോമാറ്റിക്‌സ് പ്രൈവറ്റ് ലിമിറ്റഡും ഗ്രൂപ്പിന്റെ ഭാഗമാണ്.\nവികസനപ്രവര്‍ത്തനങ്ങളില് ഡോ. മജീദിന് പൂര്‍ണ പിന്തുണയുമായി കൂടെയുള്ളത് മകന് ഷഹീന് മജീദാണ്. സമി സബിന്‍സ ഗ്രൂപ്പിന്റെ ആഗോളതല പ്രസിഡന്റ് ആണ് അദ്ദേഹം. ഉല്‍പ്പന്നങ്ങളുടെ നിര്‍മാണം , മാര്‍ക്കറ്റിംഗ് സ്ട്രാറ്റജി , വിപുലീകരണം തുടങ്ങിയ പ്രവര്‍ത്തങ്ങള്‍ക്കെല്ലാം ചുക്കാന് പിടിക്കുന്നത് ഷഹീന് ആണ്. പിതാവിനെ പോലെ തന്നെ പടിപടിയായുള്ള വളര്‍ച്ചയായിരുന്നു അദ്ദേഹത്തിന്റേതും. 17 ആം വയസില് സമി സബിന്‍സ ഗ്രൂപ്പിന്റെ വെയര് ഹൌസ് നിയന്ത്രണത്തില് നിന്നുമായിരുന്നു തുടക്കം. പിന്നീട് മാര്‍ക്കറ്റിംഗ് മികവ് കൊണ്ട് അദ്ദേഹം തന്റെ പ്രതിഭ തെളിയിച്ചു. വരും നാളുകളില് ഷഹീനോടൊപ്പം ചേര്‍ന്ന് സമി ഗ്രൂപ്പിനെ പുതിയ തലങ്ങളെത്തിക്കുന്നതിനുള്ള ചിന്തയിലാണ് ഡോ. മുഹമ്മദ് മജീദ്.\nTags:\tNutraceutical business, Sami Labs


ഇരുപത്തിരണ്ടുകാരന് പകരം കുടുംബത്തിന് വിട്ടു നല്‍കിയത് 65കാരന്‍റെ മൃതദേഹം; ഡോക്ടർക്ക് സസ്പെൻഷൻ | Family Asked to Take Wrong Body from Morgue Doctor Suspended for negligence – News18 Malayalam\nHome » photogallery » india » FAMILY ASKED TO TAKE WRONG BODY FROM MORGUE DOCTOR SUSPENDED FOR NEGLIGENCE\nഇരുപത്തിരണ്ടുകാരന് പകരം കുടുംബത്തിന് വിട്ടു നല്‍കിയത് 65കാരന്‍റെ മൃതദേഹം; ഡോക്ടർക്ക് സസ്പെൻഷൻ\nമോർച്ചറിയിൽ മൃതദേഹം തിരിച്ചറിയുന്നതിനായി എത്തിയപ്പോഴാണ് 22കാരന് പകരം 65കാരന്‍റെ മൃതദേഹം കാണിച്ചത്. യുവാവിന്‍റെ പേരായിരുന്നു മൃതദേഹത്തിൽ രേഖപ്പെടുത്തിയിരുന്നത്.\n| August 11, 2020, 09:01 IST\nഭോപ്പാൽ: സര്‍ക്കാർ ആശുപത്രിയിൽ മരണമടഞ്ഞ ഇരുപത്തിരണ്ടുകാരന് പകരം വയോധികന്‍റെ മൃതദേഹം വിട്ടുനൽകിയെന്ന ആരോപണവുമായി ബന്ധുക്കൾ. മധ്യപ്രദേശ് സർക്കാരിന് കീഴിലുള്ള സഞ്ജയ് ഗാന്ധി ആശുപത്രിയിലാണ് സംഭവം.\nആശുപത്രി അധഅകൃതരുടെ ഭാഗത്തു നിന്നുണ്ടായ അനാസ്ഥ തെളിഞ്ഞതിനെ തുടർന്ന് മെഡിക്കൽ കോളജ് അസിസ്റ്റന്‍റ് പ്രൊഫസർ ഡോ.രാകേഷ് പട്ടേലിനെ സസ്പെൻഡ് ചെയ്തിട്ടുണ്ട്.\nമരണമടഞ്ഞ 22കാരന്‍റെ ബന്ധുക്കളാണ് ആശുപത്രി അധികൃതർക്കെതിരെ പരാതിയുമായി രംഗത്തെത്തിയത്. ഇക്കഴിഞ്ഞ ആഗസ്റ്റ് മൂന്നിനാണ് ശരീര വേദനയെ തുടർന്ന് യുവാവിനെ ആശുപത്രിയിലെത്തിച്ചത്. ഇവിടെ നിന്ന് കോവിഡ് കെയർ സെന്‍ററിലേക്ക് റഫർ ചെയ്തു. അതിനു ശേഷം ഇയാളെക്കുറിച്ച് ഒരു വിവരവും ഇല്ലെന്നാണ് കുടുംബം ആരോപിക്കുന്നത്\nരണ്ട് മൂന്ന് ദിവസങ്ങൾ പിന്നിട്ടതോടെ ഇവർ മകനെക്കുറിച്ച് അന്വേഷിച്ചു. അപ്പോഴാണ് യുവാവ് മരിച്ചുവെന്നും മൃതദേഹം തിരിച്ചറിയാന് എത്തണമെന്നും അറിയിച്ചത് എന്നാണ് പിതാവ് രാംവിഷാൽ കുഷ്വാഹ പറയുന്നത്.\nതുടർന്ന് കുടുംബം പരാതിയുമായി പൊലീസിനെയും ആരോഗ്യവകുപ്പ് അധികൃതരെയും സമീപിക്കുകയായിരുന്നു. ഡോക്ടർമാരുടെ അനാസ്ഥയ്ക്കെതിരെ നടപടി ആവശ്യപ്പെട്ടായിരുന്നു പരാതി.\nമകന്‍റെ മൃതദേഹം പ്രാദേശിക ഭരണകൂടത്തിന്‍റെ നേതൃത്വതത്തിൽ ദഹിപ്പിച്ചു എന്നാണ് പിതാവ് ആരോപിക്കുന്നത്. മരണത്തിൽ സംശയം ഉന്നയിക്കുന്ന ഇദ്ദേഹം മകന്‍റെ കോവിഡ് പരിശോധന ഫലം പോലും ഇതുവരെ നൽകിയിട്ടില്ലെന്നാണ് ആരോപിക്കുന്നത്.\nയുവാവിന്‍റെ മൃതേദഹം ദഹിപ്പിച്ചു എന്ന് മെഡിക്കൽ ഓഫീസർ വ്യക്തമാക്കിയെങ്കിലും ചിതാഭസ്മം നൽകിയില്ലെന്നാണ് ആരോപണം.. മകന്‍റെ മരണത്തിലെ സത്യാവസ്ഥ പുറത്ത് വരണമെന്നും ഇവർ ആവശ്യപ്പെടുന്നു.


പബ്ലിക് റിലേഷൻസ് സ്ഥാപനം | പിആർ ഏജൻസിയും മാർക്കറ്റിംഗും | TOC പബ്ലിക് റിലേഷൻസ്\nTOC ഷോ പോഡ്‌കാസ്റ്റ്\nസാൻ ജോക്വിൻ കൗണ്ടി ഷെരീഫ് ഓഫീസ്\nആദ്യ പ്രതികരണ വെൽ‌നെസ്\nസിൽവർ & റൈറ്റ് എൽ‌എൽ‌പി\nറിയാൽറ്റോ പോലീസ് ഡിപ്പാർട്ട്മെന്റ്\nസൂപ്പർവൈസർ കർട്ട് ഹാഗ്മാൻ\nഹലോ, ഞങ്ങൾ TOC പബ്ലിക് റിലേഷൻസ് ആണ്\nതെളിയിക്കപ്പെട്ട ഫലങ്ങളോടെ ഞങ്ങൾ പബ്ലിക് റിലേഷൻസ്, ഡിജിറ്റൽ മാർക്കറ്റിംഗ്, തന്ത്രപരമായ ആശയവിനിമയ പരിഹാരങ്ങൾ എന്നിവ വാഗ്ദാനം ചെയ്യുന്നു.\nനമുക്ക് TOC ചെയ്യാം\nബ്രാൻഡ് നിർമ്മാതാക്കളും കഥാകാരന്മാരും\nഇന്നത്തെ സമൂഹത്തിൽ, പൊതു വിശ്വാസം വളർത്തിയെടുക്കുന്നതും പ്രൊഫഷണൽ ഇമേജ് നിലനിർത്തുന്നതും നിങ്ങളുടെ ഏറ്റവും പ്രധാനപ്പെട്ട പ്രവർത്തനങ്ങളിലൊന്നാണ്. അത് സാധ്യമാക്കുന്നതിന് സമയബന്ധിതവും സുതാര്യവുമായ സന്ദേശമയയ്ക്കൽ പ്രധാനം മാത്രമല്ല, അത് ഒരു പ്രതീക്ഷയായി മാറിയിരിക്കുന്നു. നിങ്ങളുടെ പ്രശസ്തി സൃഷ്ടിക്കാനും നിങ്ങൾക്കായി നിങ്ങളുടെ കഥ പറയാനും മറ്റുള്ളവരെ അനുവദിക്കരുത്.\nബ്ലോഗുകൾ, വാർത്താക്കുറിപ്പുകൾ, ഗ്രാഫിക് ഡിസൈൻ, പ്രൊഫഷണൽ ഫോട്ടോ / വീഡിയോ സേവനങ്ങൾ എന്നിവയിലൂടെ ഒരു സംയോജിത സമീപനം.\nനിങ്ങളുടെ ഓർഗനൈസേഷൻ അല്ലെങ്കിൽ കമ്പനിയുടെ തിരിച്ചറിയൽ അടയാളങ്ങൾ കാണുമ്പോൾ ആളുകൾ അവരുമായി പ്രതിധ്വനിക്കുന്ന ഒരു ഇമേജ് വികസിപ്പിക്കുക.\nഒരു അദ്വിതീയ ബ്രാൻഡഡ്, പ്രൊഫഷണൽ വെബ്‌സൈറ്റ് ഫലപ്രദമായ മാർക്കറ്റിംഗ് ഉപകരണവും സാധ്യതയുള്ള ക്ലയന്റുകളിലേക്കുള്ള കവാടവുമാണ്.\nഎങ്ങനെയാണ് നിന്നെ ഞങ്ങള് സഹായിക്കേണ്ടത്\nഞങ്ങൾ അടിസ്ഥാനം ചെയ്യരുത്\nനിങ്ങളുടെ ബ്രാൻഡിംഗിനും മാർക്കറ്റിംഗിനുമുള്ള ഒരു ടെം‌പ്ലേറ്റഡ്, ഒരു വലുപ്പം-യോജിക്കുന്ന എല്ലാ സമീപനത്തിനും നിങ്ങൾ തിരയുകയാണെങ്കിൽ, ഞങ്ങൾ ഒരു മികച്ച പൊരുത്തമല്ല. TOC പബ്ലിക് റിലേഷനിൽ, എല്ലാ ഓർഗനൈസേഷനും ഒരുപോലെയല്ലെന്ന് ഞങ്ങൾ മനസ്സിലാക്കുന്നു, അതിനാൽ നിങ്ങളുടെ മാർക്കറ്റിംഗ് തന്ത്രവും അങ്ങനെയാകില്ല. അതിർത്തികൾ തള്ളുന്നതിനും മാനദണ്ഡം തടസ്സപ്പെടുത്തുന്നതിനും ഞങ്ങളുടെ ടീം അറിയപ്പെടുന്നു. ഇത് നിങ്ങളെ ഭയപ്പെടുത്തുന്നില്ലെങ്കിൽ, അനുവദിക്കുന്നു .വിശദമായ.\nസംയോജിത അനുഭവത്തിന്റെ വർഷങ്ങൾ\nഞങ്ങളുടെ4ഘട്ട സമീപനം\nഓരോ ക്ലയന്റും അവരുടെ ആവശ്യങ്ങൾക്ക് അനുയോജ്യമായ ഒരു തന്ത്രം വികസിപ്പിക്കുന്നതിന് വിലയിരുത്തുകയും വിലയിരുത്തുകയും ചെയ്യുന്നു.\nക്ലയന്റിന്റെ ഡിജിറ്റൽ മാർക്കറ്റിംഗ് തന്ത്രത്തിന്റെ നിർദ്ദിഷ്ട ലക്ഷ്യങ്ങളും സമയരേഖകളും രൂപപ്പെടുത്തുന്ന ഒരു പദ്ധതി വികസിപ്പിക്കുന്നു.\nനിങ്ങളുടെ ആശയവിനിമയങ്ങളും ഡിജിറ്റൽ മാർക്കറ്റിംഗ് തന്ത്രവും ഞങ്ങൾ നടപ്പിലാക്കുന്നത് ഇവിടെയാണ്.\nഞങ്ങൾ ഞങ്ങളുടെ ലക്ഷ്യങ്ങൾ നിറവേറ്റുന്നുവെന്ന് ഉറപ്പാക്കുന്നതിന് നിങ്ങളുടെ തന്ത്രത്തിന്റെ പുരോഗതിയും ഫലങ്ങളും ഞങ്ങൾ നിരീക്ഷിക്കും.\nഞങ്ങൾ ഒരു പൂർണ്ണ സേവന പബ്ലിക് റിലേഷൻസ്, ഡിജിറ്റൽ മാർക്കറ്റിംഗ്, തന്ത്രപരമായ ആശയവിനിമയ സ്ഥാപനം എന്നിവയാണ്. പബ്ലിക് റിലേഷൻസിന്റെ വിവിധ വശങ്ങളുമായി ഞങ്ങൾക്ക് 100 വർഷത്തിലധികം സംയോജിത അനുഭവമുണ്ട്, ആദ്യ അറിവും ഉൾക്കാഴ്ചയും അടിസ്ഥാനമാക്കി ഞങ്ങളുടെ ക്ലയന്റുകളെ ഉപദേശിക്കുന്നു. ഞങ്ങളുടെ ക്ലയന്റിന്റെ ബന്ധപ്പെട്ട വ്യവസായങ്ങളെക്കുറിച്ച് ഞങ്ങൾക്ക് നല്ല അറിവ് നേടുകയും അവരുടെ മാർക്കറ്റിംഗ് തന്ത്രം നടപ്പിലാക്കുന്നതിന് ഒരു കൈകോർത്ത സമീപനം ഉപയോഗിക്കുകയും ചെയ്യുന്നു. ഇത് നിങ്ങളുടേതായ പിആർ ടീം ഉള്ളത് പോലെയാണ്.\nTOC പബ്ലിക് റിലേഷനിൽ നിന്ന് ഏറ്റവും പുതിയത് നേടുക\nഞങ്ങളുടെ വാർത്താക്കുറിപ്പിനായി നിങ്ങൾ സൈൻ അപ്പ് ചെയ്തിട്ടുണ്ടോ? നിങ്ങൾ ഖേദിക്കേണ്ടിവരില്ലെന്ന് ഞങ്ങൾ വാഗ്ദാനം ചെയ്യുന്നു.\nചീഫ് മാർക്ക് ക്ലിംഗ്, റിയാൽറ്റോ പോലീസ് ഡിപ്പാർട്ട്മെന്റ്\nഞങ്ങളുടെ ആശയവിനിമയങ്ങളും ഓൺലൈൻ ഇമേജും പൂർണ്ണമായും മാറ്റുന്നതിന് TOC പബ്ലിക് റിലേഷനുമായി പ്രവർത്തിക്കുന്നത് ശരിക്കും അത്ഭുതകരമാണ്. തമ്രിന്റെ നിയമ നിർവ്വഹണ പശ്ചാത്തലം കാരണം, ഞങ്ങളുടെ ദൗത്യം നിറവേറ്റാൻ എന്താണ് വേണ്ടതെന്ന് അവൾ കൃത്യമായി മനസ്സിലാക്കുന്നു.\nഅറ്റോർണി ട്രിസ്റ്റൻ പെലെയ്സ്, പെലെയുടെയും യുവിന്റെയും നിയമ ഓഫീസുകൾ\nപബ്ലിക് റിലേഷൻസിന്റെ കാര്യത്തിൽ, TOC PR ഏറ്റവും മികച്ചതാണ്. വാർത്താക്കുറിപ്പുകൾ മുതൽ സോഷ്യൽ മീഡിയ, പത്രസമ്മേളനങ്ങൾ വരെ, നിങ്ങൾക്ക് എങ്ങനെ പോസിറ്റീവ് എക്‌സ്‌പോഷർ നേടാമെന്ന് അവർക്കറിയാം.\nഅലക്സ് വെയ്ൻ‌ബെർ‌ജർ, ബിസിനസ്സ് ഉടമ\nഎന്റെ ബിസിനസുകൾക്കായുള്ള എന്റെ കാഴ്ചപ്പാട് TOC പബ്ലിക് റിലേഷനോട് പറയാൻ കഴിയുമെന്ന് ഞാൻ ഇഷ്‌ടപ്പെടുന്നു, കൂടാതെ അത് കുറ്റമറ്റ രീതിയിൽ നടപ്പിലാക്കാൻ എന്തുചെയ്യണമെന്ന് അവർക്ക് കൃത്യമായി അറിയാം. അവർ എന്റെ മാർക്കറ്റിംഗും ബ്രാൻഡിംഗും ശ്രദ്ധിക്കുന്നതിനാൽ എനിക്ക് എന്റെ ക്ലയന്റുകളിൽ ശ്രദ്ധ കേന്ദ്രീകരിക്കാൻ കഴിയും.\nനിങ്ങളുടെ മാർക്കറ്റിംഗ് തന്ത്രം യഥാസ്ഥാനത്ത് നേടുക\nനിങ്ങളെ സേവിക്കാൻ ഞങ്ങൾ തയ്യാറാണ്\nലീഡ് ഉള്ളടക്ക സ്രഷ്ടാവ്\nഈ അഞ്ച് നുറുങ്ങുകൾ പിന്തുടർന്ന് ബ്രാൻഡിംഗിലൂടെ നിങ്ങളുടെ വിഷ്വൽ ഐഡന്റിറ്റി സൃഷ്ടിക്കുക\nTOC പബ്ലിക് റിലേഷൻസ്|സെപ്റ്റംബർ 10, 11| ബിസിനസ് മാർക്കറ്റിംഗ്, ജനറൽ മാർക്കറ്റിംഗ്\nഒരു വിജയകരമായ ബിസിനസ്സ് കെട്ടിപ്പടുക്കുന്നതിനും പരിപാലിക്കുന്നതിനുമുള്ള ഏറ്റവും പ്രധാനപ്പെട്ട ഭാഗമാണ് ഒരു ബ്രാൻഡ് തന്ത്രം. നിന്ന് ...\nഇൻസ്റ്റാഗ്രാമിൽ പോസ്റ്റുചെയ്യുന്നത് ഒഴിവാക്കാൻ ഇത് ആഴ്ചയിലെ മണിക്കൂറുകളും ദിവസങ്ങളുമാണ്\nTOC പബ്ലിക് റിലേഷൻസ്|ഓഗസ്റ്റ് 29, 29| സോഷ്യൽ മീഡിയ മാർക്കറ്റിംഗ്\nസോഷ്യൽ മീഡിയ സ്പെഷ്യലിസ്റ്റുകളും മാനേജർമാരും ശ്രദ്ധിക്കൂ! ഈ മേഖലയിലെ പ്രൊഫഷണലുകൾ എന്ന നിലയിൽ, നാമെല്ലാവരും ഇതിന്റെ പ്രാധാന്യം മനസ്സിലാക്കുന്നു ...\nബിസിനസുകൾ, ഓർഗനൈസേഷനുകൾ, ഏജൻസികൾ എന്നിവയ്‌ക്കായുള്ള ലിങ്ക്ഡ്ഇന്റെ മികച്ച അഞ്ച് ആനുകൂല്യങ്ങൾ\nTOC പബ്ലിക് റിലേഷൻസ്|ജൂലൈ ക്സനുമ്ക്സ, ക്സനുമ്ക്സ| മാർക്കറ്റിംഗ്, സോഷ്യൽ മീഡിയ മാർക്കറ്റിംഗ്\nഒരു ലിങ്ക്ഡ്ഇൻ പ്രൊഫൈലിന് ഒരു ബിസിനസ്സ് നൽകാൻ കഴിയുന്ന നിരവധി നേട്ടങ്ങളുണ്ട്, അതിലൊന്ന് ഇതിന്റെ വിശ്വാസ്യതയെ ശക്തിപ്പെടുത്തുന്നു ...\nഞങ്ങളുടെ അനുബന്ധ സ്ഥാപനങ്ങൾ\nപൊതുമേഖലാ വിപണന നേട്ടങ്ങൾ\n4195 ചൈന ഹിൽസ് പികെവി\nചിനോ ഹിൽസ്, CA 91709\n4195 ചിനോ ഹിൽസ് Pkwy # 561\nചിനോ ഹിൽസ്, സി‌എ 91709\nനിയമ നിർവ്വഹണം സോഷ്യൽ\n© 2021 TOC പബ്ലിക് റിലേഷൻസ്. എല്ലാ അവകാശങ്ങളും നിക്ഷിപ്തം.\nവെബ്‌സൈറ്റ് നൽകുന്നത് TOC പബ്ലിക് റിലേഷൻസ്\nഞങ്ങളുടെ മെയിലിംഗ് പട്ടികയിൽ ചേരുക\nഞങ്ങളുടെ ടീമിൽ നിന്ന് നിങ്ങളുടെ ഇൻ‌ബോക്സിലേക്ക് ഏറ്റവും പുതിയ വാർത്തകളും അപ്‌ഡേറ്റുകളും നേടുക!\nഞങ്ങളുടെ ടീമിനെ കണ്ടുമുട്ടുക\nസാൻ ജോക്വിൻ കൗണ്ടി ഷെരീഫ് ഓഫീസ്\nആദ്യ പ്രതികരണ വെൽ‌നെസ്\nസിൽവർ & റൈറ്റ് എൽ‌എൽ‌പി\nറിയാൽറ്റോ പോലീസ് ഡിപ്പാർട്ട്മെന്റ്\nസൂപ്പർവൈസർ കർട്ട് ഹാഗ്മാൻ


കുട്ടികളുടെ പേരില് മ്യൂച്വല് ഫണ്ട് തുടങ്ങുമ്പോള് അറിഞ്ഞിരിക്കണം ഈ കാര്യങ്ങള് | Dhanam\nHome Investment കുട്ടികളുടെ പേരില് മ്യൂച്വല് ഫണ്ട് തുടങ്ങുമ്പോള് അറിഞ്ഞിരിക്കണം ഈ കാര്യങ്ങള്\nകുട്ടികളുടെ പേരില് മ്യൂച്വല് ഫണ്ട് തുടങ്ങുമ്പോള് അറിഞ്ഞിരിക്കണം ഈ കാര്യങ്ങള്\n18 വയസ്സില് താഴെയുള്ള കുട്ടികളുടെ പേരിലെ നിക്ഷേപങ്ങള് മൈനര് അക്കൗണ്ടിലായതില് ചില കാര്യങ്ങള് ശ്രദ്ധിക്കേണ്ടതുണ്ട്.\nദീര്‍ഘകാല സമ്പാദ്യം ലക്ഷ്യമിട്ടുകൊണ്ടാണ് പലരും ഇക്വിറ്റി മ്യൂച്വല് ഫണ്ടുകളില് നിക്ഷേപങ്ങള് നടത്തുന്നത്. കുട്ടികളുടെ ഉന്നത വിദ്യാഭ്യാസവും വിവാഹവും തുടങ്ങി ദീര്‍ഘകാല ലക്ഷ്യങ്ങള്‍ക്കായുള്ള മികച്ച മാര്‍ഗമായി പലരും ഇക്വിറ്റി മ്യൂച്വല് ഫണ്ടുകള് തെരഞ്ഞെടുക്കുന്നു. കുട്ടികള്‍ക്കായുള്ള ഇത്തരം നിക്ഷേപം അവര്‍ക്കായ് തന്നെ മാറ്റിവെയ്ക്കുക. ഇത് മറ്റേതെങ്കിലും ആവശ്യങ്ങള്‍ക്ക് ഉപയോഗിക്കരുത്. ഇതിന് കുട്ടികളുടെ പേരില് തന്നെ നിക്ഷേപങ്ങള് നടത്തുന്നത് സഹായിക്കും. എന്നാല് 18 വയസ്സില് താഴെയുള്ള കുട്ടികളുടെ പേരിലെ നിക്ഷേപങ്ങള് മൈനര് അക്കൗണ്ടിലായതില് ചില കാര്യങ്ങള് ശ്രദ്ധിക്കേണ്ടതുണ്ട്.\nപ്രായപൂര്‍ത്തിയാകാത്തവര്‍ക്ക് ഒരു സാമ്പത്തിക കരാറില് ഏര്‍പ്പെടാന് നിയമം അനുവദിക്കാത്തതിനാല്, മാതാപിതാക്കളോ നിയമപരമായ രക്ഷകര്‍ത്താക്കളോ ആവും ആ അക്കൗണ്ടിന്റെ സൂക്ഷിപ്പുകാരന്. രക്ഷകര്‍ത്താവിന്റെ ബാങ്ക് അക്കൗണ്ടില് നിന്നോ അല്ലെങ്കില് നിയുക്ത രക്ഷാകര്‍തൃത്വത്തിലുള്ള പ്രായപൂര്‍ത്തിയാകാത്ത കുട്ടിയുടെ അക്കൗണ്ടില് നിന്നോ വരുന്ന തുക മാത്രമേ നിക്ഷേപ തുകയായി ഉപയോഗിക്കാവൂ. കുട്ടി പ്രായപൂര്‍ത്തിയായികഴിഞ്ഞാല് അവന് നിക്ഷേപകനാവുകയും സാധാരണ (18 വയസ്സ് പൂര്‍ത്തിയായവരുടെ) കെവൈസി അതേ രീതി പിന്തുടരാം.\nവേണം ഈ രേഖകള്\nകുട്ടിയുടെ പ്രായം തെളിയിക്കാനായി ജനന സര്‍ട്ടിഫിക്കറ്റ് അല്ലെങ്കില് പാസ്പോര്‍ട്ട് ആവശ്യമാണ്. അതിനൊപ്പം രക്ഷകര്‍ത്താവുമായുള്ള കുട്ടിയുടെ ബന്ധം തെളിയിക്കുന്നതിനുള്ള രേഖകളും സമര്‍പ്പിക്കണം. ഒപ്പം അഡ്രസ്സും. മാതാപിതാക്കളാണെങ്കില് ജനന സര്‍ട്ടിഫിക്കറ്റിലോ പാസ്പോര്‍ട്ടിലോ രേഖപ്പെടുത്തിയിരിക്കുന്ന വിവരങ്ങള് മതിയാവും. ലീഗല് ഗാര്‍ഡിയന് ആണെങ്കില്, കോടതി ഉത്തരവിന്റെ ഒരു പകര്‍പ്പ് ആവശ്യമാണ്. ഇതിനുപുറമെ, സെബി മാര്‍ഗ്ഗനിര്‍ദ്ദേശങ്ങള് അനുസരിച്ച് മാതാപിതാക്കളുടേയോ രക്ഷകര്‍ത്താക്കളുടേയോ കൃത്യമായ കെവൈസി സമര്‍പ്പിക്കുകയും വേണം.\nആദായനികുതി നിയമങ്ങള് പ്രകാരം പ്രായപൂര്‍ത്തിയാകാത്തവരുടെ വരുമാനം, ലാഭവിഹിതം, എംഎഫ് നിക്ഷേപത്തില് നിന്നുള്ള മൂലധന നേട്ടം എന്നിവ മാതാപിതാക്കളുടെയോ നിയുക്ത രക്ഷാധികാരിയുടെയോ വരുമാനവുമായി ബന്ധിപ്പിക്കുകയും അവരുടെ സ്വന്തം വരുമാനമായി നികുതി ചുമത്തുകയും ചെയ്യുന്നദതാണ്. കുട്ടിക്ക് 18 വയസ്സ് പൂര്‍ത്തിയാകുമ്പോള് ഇത് മാറും.\nPrevious articleസര്‍ക്കാര് ആശുപത്രി നടത്തിപ്പ് സ്വകാര്യ മേഖലയ്ക്ക് നല്‍കാന് പദ്ധതിയുമായി നിതി ആയോഗ്\nNext articleആപ്പിള് ഗെയ്മിംഗ് മേഖലയിലേക്ക് കടക്കുന്നു, ഇ-സ്‌പോര്‍ട്‌സ് പിസി അവതരിപ്പിക്കും\nഏറ്റവും കൂടുതല് കൊറോണ ബാധിതര് അമേരിക്കയില്; 24 മണിക്കൂറില് പതിനാറായിരത്തിലേറെ കേസുകള്\nDhanam News Desk - May 9, 2016


ആലപ്പുഴയിൽ 30 പേർ കോവിഡ് പോസിറ്റീവ്; 20 പേർക്കു രോഗബാധ സന്പർക്കത്തിലൂടെ |\nMonday, August 10, 2020 6:43 PM IST\nആലപ്പുഴ: ആലപ്പുഴ ജില്ലയിൽ 30 പേർക്കുകൂടി കോവിഡ് സ്ഥിരീകരിച്ചു. 20 പേർക്കു സന്പർക്കത്തിലൂടെയാണു രോഗം പിടിപെട്ടത്. ഏഴു പേർ വിദേശത്തുനിന്നും മൂന്നു പേർ മറ്റ് സംസ്ഥാനങ്ങളിൽനിന്നും എത്തിയവരാണ്.\nകൃഷ്ണപുരം സ്വദേശിയായ ആണ്‍കുട്ടി, 21 വയസുള്ള കൃഷ്ണപുരം സ്വദേശി, 60 വയസ്‌സുള്ള പുന്നപ്ര സ്വദേശിനി, 63 വയസുള്ള പുന്നപ്ര സ്വദേശി, 22 വയസുള്ള പുന്നപ്ര സ്വദേശി, 20, 23 വയസുള്ള രണ്ടു പുറക്കാട് സ്വദേശിനികൾ, പട്ടണക്കാട് സ്വദേശികളായ 53 വയസുള്ള പുരുഷനും 42 വയസുള്ള സ്ത്രീയും, പട്ടണക്കാട് സ്വദേശിനിയായ പെണ്‍കുട്ടി, 27 വയസുള്ള കഞ്ഞിക്കുഴി സ്വദേശി, 44 വയസുള്ള ആലപ്പുഴ സ്വദേശി, കടക്കരപ്പള്ളി സ്വദേശിനിയായ പെണ്‍കുട്ടി, ചെട്ടിക്കാട് സ്വദേശിയായ ആണ്‍കുട്ടി, 30 വയസുള്ള വെച്ചൂർ സ്വദേശി, 57 വയസുള്ള ചേർത്തല സ്വദേശി, ഹരിപ്പാട് സ്വദേശികളായ പെണ്‍കുട്ടി, 54, 45 വയസുള്ള രണ്ട് പുരുഷൻമാർ, 53വയസുള്ള ഒരു സ്ത്രീ എന്നിവർക്കാണു ന്പർക്കത്തിലൂടെ രോഗം സ്ഥിരീകരിച്ചത്.\nസൗദിയിൽനിന്ന് എത്തിയ 35 വയസുള്ള പുന്നപ്ര സ്വദേശി, ഷാർജയിൽനിന്നും എത്തിയ 44 വയസുള്ള പുന്നപ്ര സ്വദേശി, യമനിൽനിന്നും എത്തിയ 44 വയസുള്ള ചന്പക്കുളം സ്വദേശിനി, കുവൈറ്റിൽനിന്നും എത്തിയ 54 വയസുള്ള മങ്കൊന്പ് സ്വദേശി, ബഹറിനിൽനിന്നും എത്തിയ 33 വയസുള്ള ആലപ്പുഴ സ്വദേശി, യെമനിൽനിന്നും എത്തിയ 38 വയസുള്ള കണ്ടങ്കരി സ്വദേശി, ദുബായിൽ നിന്നെത്തിയ 53 വയസുള്ള ചന്പക്കുളം സ്വദേശി, നാഗ്പൂരിൽനിന്നും എത്തിയ 26 വയസുള്ള ചന്പക്കുളം സ്വദേശി, ചെന്നൈയിൽനിന്നും എത്തിയ പുന്നപ്ര സ്വദേശിനിയായ പെണ്‍കുട്ടി, ആസാമിൽനിന്നും എത്തിയ 29 വയസുള്ള ആലപ്പുഴ സ്വദേശി എന്നിവരാണു രോഗം സ്ഥിരീകരിച്ച മറ്റുള്ളവർ.\nജില്ലയിൽ 25 പേരുടെ പരിശോധനാഫലം നെഗറ്റീവായി. രോഗവിമുക്തരായവരിൽ 15 പേർസന്പർക്കത്തിലൂടെ രോഗബാധിതരായവരാണ്.4പേർ വിദേശത്തുനിന്ന് എത്തിയവരും4പേർ മറ്റു സംസ്ഥാനങ്ങളിൽ നിന്നെത്തിയവരും2പേർ ആരോഗ്യ പ്രവർത്തകരുമാണ്. ആകെ 1098 പേർ ആശുപത്രികളിൽ ചികിൽസയിലുണ്ട്. 1522 പേർ രോഗമുക്തരായി.\nകൊച്ചി: സ്വർണക്കടത്ത് കേസിൽ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം.ശിവശങ്കറിനെ എൻഐഎ ചോദ്യം ...


കൊറിയന് ഓപ്പണ്: ആദ്യ റൗണ്ടില് തന്നെ പി.വി സിന്ധു പുറത്ത് | The NRI News\nകൊറിയന് ഓപ്പണ്: ആദ്യ റൗണ്ടില് തന്നെ പി.വി സിന്ധു പുറത്ത്\nSeptember 25, 2019 12:57 pm NRI Desk Sports\nഇഞ്ചിയോൺ: കൊറിയന് ഓപ്പണ് സൂപ്പര് 500 ബാഡ്മിന്റണ് ടൂര്‍ണമെന്റിലെ ആദ്യ റൗണ്ടില് തന്നെ ഇന്ത്യയുടെ പി.വി സിന്ധു പുറത്തായി. യു.എസ് താരം ബെയിവാന് സാങിനോടാണ് സിന്ധു തോറ്റത്. ആദ്യ ഗെയിം ആധികാരികമായി സ്വന്തമാക്കിയ സിന്ധുവിന് പിന്നിടുള്ള രണ്ട് ഗെയിമുകളിലും കാലിടറുകയായിരുന്നു. സ്‌കോര്: 21-7, 22-24, 15-21.\nതുടര്‍ച്ചയായി ഇത് രണ്ടാം തവണയാണ് ഒരു ടൂര്‍ണമെന്റിന്റെ തുടക്കത്തില് തന്നെ സിന്ധു പുറത്താകുന്നത്. നേരത്തെ ചൈന ഓപ്പണില് നിന്നും സിന്ധു രണ്ടാം റൗണ്ടില് പുറത്തായിരുന്നു. ലോകബാഡ്മിന്റണ് ചാമ്പ്യന്‍ഷിപ്പില് സ്വര്‍ണം നേടിയതിന് പിന്നാലെയായിരുന്നു ഈ രണ്ട് ടൂര്‍ണമെന്റുകളും.\nഅതേസമയം കൊറിയന് ഓപ്പണില് നിന്ന് പുരുഷ താരം സായ് പ്രണീതും ആദ്യ റൗണ്ടില് പുറത്തായി. പരിക്കേറ്റതാണ് താരത്തിന് വിനയായത്. ആദ്യ ഗെയിം 9–21നു തോറ്റ സായ്പ്രണീത്, രണ്ടാം ഗെയിമിൽ 7–11നു പിന്നിട്ടു നിൽക്കുമ്പോഴായിരുന്നു പിന്മാറ്റം. സൈന നെഹ് വാളാണ് കൊറിയന് ഓപ്പണില് ഇനി ഇന്ത്യക്കായി മത്സരിക്കാനുള്ളത്.\nTags: korean open, PV SINDHU, കൊറിയൻ ഓപ്പൺ, പി വി സിന്ധു പുറത്ത്


നയൻ‌താര, നിങ്ങൾ സിനിമയിൽ മാത്രമല്ല ജീവിതത്തിലും മാസ്സാണ്, മരണമാസ്സ് - Boolokam\nHome Celebrity നയൻ‌താര, നിങ്ങൾ സിനിമയിൽ മാത്രമല്ല ജീവിതത്തിലും മാസ്സാണ്, മരണമാസ്സ്\nനയൻ‌താര, നിങ്ങൾ സിനിമയിൽ മാത്രമല്ല ജീവിതത്തിലും മാസ്സാണ്, മരണമാസ്സ്\n“ഗജിനി എന്റെ ജീവിതത്തിലെ ഏറ്റവും മോശം തീരുമാനങ്ങളിൽ ഒന്നായിരുന്നു. പ്രധാനകഥാപാത്രം എന്ന തെറ്റിദ്ധാരണ ഉണ്ടാക്കി എന്നെ സംവിധായകനും നിർമാതാവും ചേർന്ന് കബളിപ്പിക്കുകയായിരുന്നു. എനിക്ക് ഒരുപാട് നിരാശയുണ്ടാക്കിയ അനുഭവമായിരുന്നു അത്. എന്നാൽ എനിക്ക് ഇപ്പോൾ ഇതിൽ പരാതിയില്ല. കാരണം തെറ്റുകളിൽ നിന്ന് പാഠം ഉൾക്കൊണ്ട് മുന്നേറുക എന്നതുമാത്രമാണ് ഇപ്പോൾ എൻ്റെ ലക്‌ഷ്യം.”\nപതിനാലു വർഷങ്ങൾക്ക് മുൻപ് ഒരു മാധ്യമത്തിന് മുന്നിൽ അവർ ഇങ്ങനെയൊരു പ്രതികരണം നടത്തിയപ്പോൾ ഏതൊരു ഗ്ലാമർ നായികയുടെയും നാട്ടുവിശേഷങ്ങൾ പോലെ വായിച്ചുതള്ളുക മാത്രമാണ് നമ്മളും ചെയ്തിട്ടുണ്ടാകുക. പിന്നീട് കാലാന്തരത്തിൽ നായകനോളം തലപ്പൊക്കമുള്ള നായികയായും “രസികർ മൺട്രങ്ങളും” ആരാധനയും മറ്റുമായി പുതിയ തമിഴന്റെ പുതിയ തലൈവിയായും നമ്മെ വിസ്മയിപ്പിക്കുമ്പോഴാണ് അന്നത്തെ ആ ഇരുപത്തിയൊന്നുകാരിയിൽ കണ്ട ദൃഢനിശ്ചയം പൂർണമാകുന്നത്\nവർഷങ്ങൾക്ക് ശേഷം അതേ സംവിധായകന്റെ പുതിയ സിനിമയിൽ തലൈവരുടെ നായികയായി ഈ നടി വീണ്ടും എത്തുമ്പോൾ “ദർബാർ” സാക്ഷ്യം വഹിക്കാൻ പോകുന്നത് സുഖമുള്ള ഒരു മധുരപ്രതികാരം കൂടിയാണ്. നയൻ‌താര, നിങ്ങൾ സിനിമയിൽ മാത്രമല്ല ജീവിതത്തിലും മാസ്സാണ്, മരണമാസ്സ്.\nPrevious articleസൽക്കാരത്തിനിടയിലെ ഉപ്പാപ്പ\nNext articleതീവ്രം എന്ന സിനിമയ്ക്ക് ആസ്പദമായ രണ്ടു ദാരുണ സംഭവങ്ങൾ (ക്രൈമുകൾ)\nവസീഗര ഒരു നാശം പിടിച്ച പാട്ടാണ്


കൊറോണ അതിവേഗം പടരുന്നു, ഇറ്റലിയിലേത് ഭീകരകാഴ്ചകൾ, വീട്ടിലിരിക്കാൻ സോഷ്യൽമീഡിയ ആഹ്വാനം | Coronavirus\nകൊറോണ അതിവേഗം പടരുന്നു, ഇറ്റലിക്കാരോട് വീട്ടിലിരിക്കാൻ സോഷ്യൽമീഡിയ ആഹ്വാനം\nമനോരമ ലേഖകൻ March 10, 2020 04:50 PM IST\nഇറ്റലിയിൽ കൊറോണവൈറസ് രോഗികളുടെ എണ്ണം അതിവേഗം ഉയരുകയാണ്. ചൈനയിലെ പോലെ ജനങ്ങളെ നിയന്ത്രിക്കുന്നതില് സർക്കാർ ആദ്യം തന്നെ പരാജയപ്പെട്ടു. ഇപ്പോൾ സോഷ്യൽമീഡിയ വഴി കഴിയുന്നത്ര ക്യാംപയിനുകൾ നടത്തുന്നുണ്ട്. കൊറോണ വൈറസിനെ പ്രതിരോധിക്കാൻ #IStayHome എന്ന ഹാഷ്ടാഗുമായി ഇറ്റലിക്കാർ സോഷ്യൽ മീഡിയയിൽ സജീവമായിട്ടുണ്ട്.\nഇറ്റലിയിലെ കലാകാരന്മാരും ഡോക്ടർമാരും രാഷ്ട്രീയക്കാരും പുതിയ കൊറോണ വൈറസിനെ പ്രതിരോധിക്കാനുള്ള സർക്കാരിന്റെ കടുത്ത നടപടികൾക്ക് പിന്നിൽ അണിനിരക്കാൻ തീരുമാനിച്ചിട്ടുണ്ട്. രാജ്യം നേരിടുന്ന വലിയൊരു ദുരത്തെ നേരിടാൻ സെലിബ്രിറ്റികളുടെ സോഷ്യൽ മീഡിയ അനുയായികളോട് ആഹ്വാനം ചെയ്യുന്നു.\n16 ദശലക്ഷത്തിലധികം ആളുകളെ ബാധിക്കുന്ന പ്രതിസന്ധിയെ നേരിടാൻ ഗായകൻ ടിസിയാനോ ഫെറോ, ഓസ്കാർ ജേതാവ് നടൻ പൗലോ സോറന്റിനോ തുടങ്ങിയവർ #iorestoacasa (I Stay Home) ഹാഷ്‌ടാഗ് പ്രചരിപ്പിക്കാൻ തുടങ്ങിയിട്ടുണ്ട്. ‘നമുക്ക് നിയമങ്ങൾ പാലിക്കാം,’ പ്രശസ്ത പോപ്പ് ഗായകൻ ഫെറോ ട്വീറ്റ് ചെയ്തു. വീട്ടിലിരുന്ന് തന്നെ സംഗീതം റെക്കോർഡുചെയ്യുന്ന വിഡിയോയും അദ്ദേഹം പോസ്റ്റ് ചെയ്തു.\nഇറ്റലിയിലെ ഏറ്റവും പ്രശസ്തമായ ഹാസ്യനടന്മാരിൽ ഒരാളായ റൊസാരിയോ ഫിയോറെല്ലോ ഇൻസ്റ്റാഗ്രാം വിഡിയോ സന്ദേശത്തിൽ വീട്ടിലെ സന്തോഷം ആസ്വദിക്കാൻ ആരാധകരോട് അഭ്യർഥിച്ചു: ‘എന്നെപ്പോലെ, വീട്ടിൽ തന്നെ തുടരുക!’ രാജ്യത്തെ വൈറസ് മരണസംഖ്യ ഞായറാഴ്ച 366 ൽ നിന്ന് തിങ്കളാഴ്ച 463 ആയി ഉയർന്നതായി രാജ്യത്തെ സിവിൽ പ്രൊട്ടക്ഷൻ ഏജൻസി അറിയിച്ചു.\nചൈനയ്ക്ക് ശേഷം ഏറ്റവും കൂടുതൽ നാശനഷ്ടമുണ്ടായ രാജ്യമാണ് ഇറ്റലി, ഇതുവരെ 9,172 കൊറോണ വൈറസ് കേസുകൾ കണ്ടെത്തി. കൊറോണ വൈറസ് സോഷ്യൽ മീഡിയ ക്യാംപെയിൻ യുവതലമുറയെയാണ് ലക്ഷ്യമിടുന്നത്. ചൈനയേക്കാളും അതിഭീകര കാഴ്ചകളാണ് ഇറ്റലിയിൽ കാണുന്നത്. ചൈനയിൽ സർക്കാരിന്റെ പൂർണ നിയന്ത്രണത്തിലാണ് കാര്യങ്ങൾ നടന്നത്. ഇതിനാലാണ് കൊറോണയെ അതിവേഗം നിയന്ത്രിക്കാൻ സാധിച്ചത്.\nDuring these troubled times, the least we can do is to avoid spreading the virus.\nMilo and I are working remotely and we spend some time pair programming 🤓\nTo my Italian and international friends: be considerate, be careful and stay at home 🙏#iorestoacasa #stayathome pic.twitter.com/0e6UXnoUsY\n— Gabriele Petronella (@gabro27) March 10, 2020\n💖 PER FAVORE COMBATTIAMO IL CORONAVIRUS RESTANDO A CASA! #Iorestoacasa#andràtuttobene\n💖 PLEASE FIGHT THE CORONAVIRUS BY STAYING HOME!\nLink Utili:https://t.co/HdkQNTGr8Ohttps://t.co/VpTVSBvvaahttps://t.co/2Un1xBlby8 pic.twitter.com/KQkxLAPiGb\n— Marco Albiero Art (@AlbieroMarcoArt) March 10, 2020\nBecause even when things are difficult, our super volunteers NEVER leave us and our families alone🇮🇹💜💜💜💜\nGive them your love and support too 💪💪\nGRAZIE 💜#andratuttobene pic.twitter.com/OPHkLjvmzZ\n— Oscar's Angels & Oscar's Angels Italia (@OscarsAngels) March 9, 2020


ആരോഗ്യത്തോടെ ഇരിക്കാൻ ശീലമാക്കാം ഈ ഭക്ഷണങ്ങൾ -\nHome Food ആരോഗ്യത്തോടെ ഇരിക്കാൻ ശീലമാക്കാം ഈ ഭക്ഷണങ്ങൾ\nആരോഗ്യത്തോടെ ഇരിക്കാൻ ശീലമാക്കാം ഈ ഭക്ഷണങ്ങൾ\nഭക്ഷണകാര്യത്തിൽ അല്പമൊന്ന് ശ്രദ്ധിച്ചാൽ ആരോഗ്യത്തോടെ ഇരിയ്ക്കാം.. ഇന്ന് മിക്കവരെയും അലട്ടുന്ന ഒരു രോഗമാണ് വിളർച്ച. രക്തത്തില ഹീമോഗ്ലാബിന്റെ അളവ് കുറയുന്നതാണ് വിളര്‍ച്ചയ്ക്ക് കാരണം. സ്ത്രീകളിലാണ് പലപ്പോഴും വിളര്‍ച്ച കണ്ടുവരാറുള്ളത്. വിളര്‍ച്ച മൂലമുണ്ടാകുന്ന അസ്വസ്ഥതകളും ചെറുതല്ല. തലകറക്കം, ശ്വാസതടസം, ക്ഷീണം തുടങ്ങി നിരവധി ബുദ്ധിമുട്ടുകളാണ് വിളര്‍ച്ചയുള്ളവര് നേരിടേണ്ടി വരിക. എന്നാല് ഭക്ഷണകാര്യത്തില് അല്‍പമൊന്നു ശ്രദ്ധിച്ചാല് വിളര്‍ച്ചയെ ഒരു പരിധിവരെ നമുക്ക് തടയാം.\nഇരുമ്പ് അടങ്ങിയ ഭക്ഷണങ്ങളും രക്തത്തിലെ ഹീമോഗ്ലോബിന്റെ അളവ് വര്‍ധിപ്പിക്കാന് ഉത്തമമാണ്. പച്ച നിറത്തിലുള്ള ഇലക്കറികള്, മുട്ട, മീന്, ഇറച്ചി, ഡ്രൈ ഫ്രൂട്ട്‌സ്, ബീന്‍സ്, നെല്ലിക്ക എന്നിവയില് ഇരുമ്പിന്റെ അംശം ധാരാളമായി അടങ്ങിയിട്ടുണ്ട്. അതുകൊണ്ടുതന്നെ ഇവ ഏറെ ആരോഗ്യ ഗുണങ്ങള് നിറഞ്ഞവയുമാണ്. വിറ്റാമിന് സി അടങ്ങിയ ഭക്ഷണങ്ങള് വിളര്‍ച്ചയെ തടയാന് സഹായിക്കുന്നു. വിറ്റാമിന് സി അടങ്ങിയ ഭക്ഷണങ്ങള് ധാരാളം കഴിക്കുന്നത് രക്തത്തിലെ ഹീമോഗ്ലോബിന്റ അളവ് വര്‍ധിപ്പിക്കാനും സഹായിക്കുന്നു. ഓറഞ്ച്, നാരങ്ങ, തക്കാളി, മുന്തിരി എന്നിവയില് വിറ്റാമിന് സി ധാരാളമായി അടങ്ങിയിട്ടുണ്ട്.\nRead more: വിവാഹ ദിനത്തിൽ നായക്കൊപ്പം നൃത്തം ചെയ്ത് വധു; വൈറലായി വീഡിയോ\nഫോളിക് ആസിഡ് അടങ്ങിയ ഭക്ഷണങ്ങള് കഴിക്കുന്നതും രക്തത്തിലെ ഹീമോഗ്ലോബിന്റെ അളവ് വര്‍ധിപ്പിക്കാന് സഹായിക്കുന്നു. പീനട്സ്, പഴം, ബ്രോക്കോളി, വെണ്ടയ്ക്ക എന്നിവയില് ധാരാളം ഫോളിക് ആസിഡ് അടങ്ങിയിട്ടുണ്ട്. ഇത്തരം ഭക്ഷണങ്ങള് ശരീരത്തിലെ ചുവന്ന രക്താണുക്കളുടെ അളവ് വര്‍ധിപ്പിക്കാന് സഹായിക്കുന്നു. മാതാളനാരങ്ങയും ഈന്തപ്പഴവും കഴിക്കുന്നത് രക്തത്തിലെ ഹീമോഗ്ലോബിന്റെ അളവ് വര്‍ധിപ്പിക്കാന് സഹായിക്കുന്നു. അതുപോലെതന്നെ ശരീരത്തില് അമിതമായി അടിഞ്ഞുകൂടുന്ന കൊളസ്ട്രോളിന്‍റെ അളവ് കുറയ്ക്കാനും ഇവ സഹായിക്കുന്നു. ദിവസവും ഒരു ഗ്ലാസ് മാതള ജ്യൂസ് കുടിക്കുന്നത് ഏറെ ആരോഗ്യകരമാണ്.


മദ്യപാനത്തിനിടെ കൂടെയുള്ള സ്ത്രീയെ ചൊല്ലി തര്‍ക്കം, കൊന്ന് പുഴയില് തള്ളി; 50കാരന്റെ മരണത്തില് സുഹൃത്ത് പിടിയില്\nBy സമകാലിക മലയാളം ഡെസ്‌ക് | Published: 16th March 2022 01:16 PM |\nLast Updated: 16th March 2022 01:16 PM | A+A A- |\nമലപ്പുറം: ചാലിയാറില് 50കാരന്റെ മൃതദേഹം കണ്ടെത്തിയ സംഭവം കൊലപാതകമെന്ന് തെളിഞ്ഞതായി പൊലീസ്. 50കാരനെ കൊലപ്പെടുത്തി ചാലിയാറില് തള്ളിയ കേസില് തിരുവനന്തപുരം സ്വദേശിയായ പ്രതിയെ പിടികൂടിയെന്നും നിലമ്പൂര് പൊലീസ് അറിയിച്ചു.\nവടപുറത്ത് താമസിക്കുന്ന മുബാറക് എന്ന ബാബുവിന്റെ (50) മൃതദേഹമാണ് ഈ മാസം 11ന് രാവിലെ ചാലിയാറിലെ കുളിക്കടവില് പൊങ്ങിയ നിലയില് കണ്ടെത്തിയത്. തിരുവനന്തപുരം വെങ്ങാനൂര് താഴെ വിളക്കേത്ത് മജീഷ് എന്ന ഷിജുവിനെ(36)യാണ് നിലമ്പൂര് ഇന്‍സ്പെക്ടര് പി വിഷ്ണു അറസ്റ്റ് ചെയ്തത്. പ്രതി നിലമ്പൂരില് ഒളിവില് താമസിക്കുന്നതിനിടെയാണ് കൊല നടത്തിയതെന്ന് പൊലീസ് പറയുന്നു. മുബാറകിന്റെ സുഹൃത്താണ് പൊലീസ് അറസ്റ്റ് ചെയ്ത മജീഷ്.\nതിരുവനന്തപുരം ജില്ലയില് കേസുകളുള്ള പ്രതി നിലമ്പൂരില് ഒളിവില് താമസിക്കുകയായിരുന്നു. പ്രതിയെ സംഭവ സ്ഥലത്തെത്തിച്ച് പൊലീസ് തെളിവെടുപ്പ് നടത്തി. നിലമ്പൂരിലും പരിസര പ്രദേശങ്ങളിലും പഴയ സാധനങ്ങള് ശേഖരിച്ച് വില്‍പ്പന നടത്തുന്നയാളാണ് കൊല്ലപ്പെട്ട മുബാറക്. പത്ത് വര്‍ഷമായി നിലമ്പൂരിലെ തെരുവുകളിലാണ് ഇയാളുടെ അന്തിയുറക്കം. മരിക്കുന്നതിന് രണ്ട് ദിവസം വരെ ഇയാള് നിലമ്പൂരിലെ ആക്രിക്കടയില് പഴയ സാധനങ്ങള് വില്‍പ്പനക്ക് എത്തിച്ചിരുന്നു.\nഈ മാസം 10ന് രാവിലെ ബിവറേജില് നിന്ന് മദ്യം വാങ്ങി ബാബുവും മജീഷും ഒരു സ്ത്രീയും ഓട്ടോയില് പുഴക്കരയിലെത്തി. മൂവരും പുഴക്കരയില് ഇരുന്ന് മദ്യപിച്ചു. ഇതിന് ശേഷം കൂടെയുണ്ടായിരുന്ന സ്ത്രീയെ ചൊല്ലി ഇരുവരും തമ്മില് അടിപിടിയുണ്ടായി. ഇതിനിടെ മജീഷ് വടിയെടുത്ത് മുബാറകിന്റെ\nതലക്കടിക്കുകയായിരുന്നുവെന്ന് പൊലീസ് പറയുന്നു.\nമജീഷ് കൊല്ലപ്പെട്ടെന്ന് ഭയന്ന് മജീഷ് മൃതദേഹം പുഴയില് തള്ളി മരണം ഉറപ്പാക്കുകയായിരുന്നെന്ന് പൊലീസ് പറയുന്നു. ഇതിന് ശേഷം ഇയാള് ഇവിടെ നിന്ന് രക്ഷപ്പെടുകയായിരുന്നെന്നും പൊലീസ് പറയുന്നു.\nതെളിവ് നശിപ്പിച്ചിട്ടില്ല; കളഞ്ഞത് സ്വകാര്യസംഭാഷണങ്ങള്; ദാസന്റെ മൊഴി പൊലീസ് പഠിപ്പിച്ചു വിട്ടതെന്ന് ദിലീപ് ഹൈക്കോടതിയില്\nഇരുപത് രൂപയ്ക്ക് ഊണ് നല്‍കുന്ന സുഭിക്ഷ ഹോട്ടലുകള് എല്ലാ മണ്ഡലങ്ങളിലും; മൂന്ന് കേന്ദ്രങ്ങളില് കൂടി സപ്ലൈകോ പെട്രോള് പമ്പുകള്\n50കാരന്റെ മൃതദേഹം പൊലീസ് ചാലിയാര് കൊലപാതകം chaliyar murder case accused 50കാരന്റെ കൊലപാതകം ചാലിയാര്


പ്രവാചക ശബ്‌ദം - "കുടുംബസ്നേഹം: ഒരു ദൈവവിളിയും വിശുദ്ധിയിലേക്കുള്ള മാര്‍ഗ്ഗവും", അടുത്ത കുടുംബ സിനഡിന്റെ പ്രമേയം പ്രഖ്യാപിച്ചുകൊണ്ട് വത്തിക്കാൻ\nസ്വന്തം ലേഖകന് 18-05-2019 - Saturday\nവത്തിക്കാന് സിറ്റി: വിവാഹമെന്ന കൂദാശയ്ക്കും കുടുംബത്തിനും തിരുസഭ നല്‍കുന്ന പ്രാധാന്യം വ്യക്തമാക്കിക്കൊണ്ട് വത്തിക്കാൻ അടുത്ത കുടുംബ സിനഡിന്റെ പ്രമേയം പ്രഖ്യാപിച്ചു. "കുടുംബസ്നേഹം: ഒരു ദൈവവിളിയും വിശുദ്ധിയിലേക്കുള്ള മാര്‍ഗ്ഗവും" എന്ന വിഷയത്തെ ആസ്പദമാക്കിയായിരിക്കും അടുത്ത കുടുംബ സിനഡ് നടക്കുക.\n2015-ലെ കുടുംബങ്ങളെക്കുറിച്ചുള്ള സിനഡിന്റെ വെളിച്ചത്തില് ഫ്രാന്‍സിസ് മാര്‍പാപ്പാ പുറപ്പെടുവിച്ച ‘അമോരിസ് ലെത്തീഷ്യ’ എന്ന ശ്ലൈഹിക ലേഖനത്തിന് അടുത്ത കുടുംബ സിനഡില് പ്രത്യേക ഊന്നല് നല്‍കുമെന്ന് വത്തിക്കാന് പുറത്തുവിട്ട പ്രഖ്യാപനത്തില് പറയുന്നു. 2018-ലെ ശ്ലൈഹീക ആഹ്വാനമായ ‘ഗ്വാഡെറ്റെ എറ്റ് എക്സള്‍റ്റേറ്റ്’ല് പറഞ്ഞിരിക്കുന്നതു പോലെ സഭയുടെ ഏറ്റവും ആകര്‍ഷകമായ മുഖമായ കുടുംബ ജീവിതത്തെ വിശുദ്ധിയുടെ കണ്ണിലൂടെ നോക്കുകയും, വിശകലനം ചെയ്യുകയുമാണ് അടുത്ത കുടുംബ സിനഡിന്റെ ലക്ഷ്യമെന്നും പ്രഖ്യാപനത്തിലുണ്ട്.\nഅനുദിന ജീവിതത്തില് കുടുംബ ബന്ധങ്ങളിലുണ്ടാകുന്ന സന്തോഷവും ദുഖവും പങ്കുവെച്ചുകൊണ്ട് വിശ്വാസികളെ ദൈവത്തിലേക്ക് നയിക്കുന്ന സ്നേഹത്തിന്റെ മൂര്‍ത്തമായ അനുഭവമാണ് വിവാഹമെന്നും, ഈ യാത്ര നമ്മുടെ സ്നേഹത്തെ ശക്തിപ്പെടുത്തുകയും, വിശുദ്ധിയിലേക്കുള്ള നമ്മുടെ വിളിയെ പ്രകടമാക്കുകയും ചെയ്യുന്നുവെന്നും പ്രഖ്യാപനത്തില് പറയുന്നു. 1994-ല് വിശുദ്ധ ജോണ് പോള് രണ്ടാമന് മാർപാപ്പയാണ് ആഗോള കുടുംബ സിനഡിന് തുടക്കം കുറിച്ചത്. വിവിധ രാജ്യങ്ങളില് മൂന്നു വര്‍ഷങ്ങളില് ഒരിക്കലാണ് കുടുംബ സിനഡ് നടക്കുക. കഴിഞ്ഞ വര്‍ഷത്തെ കുടുംബ സിനഡ് അയര്‍ലണ്ടില് വച്ചായിരുന്നു നടന്നത്. റോമില് വെച്ച് നടക്കുന്ന മൂന്നാമത്തെ കുടുംബ സിനഡായിരിക്കും അടുത്തത്.\nഗ്രേറ്റ് ബ്രിട്ടൻ സീറോ മലബാർ രൂപതയുടെ കുടുംബകൂട്ടായ്‌മ വർഷാചാരണം 2020-21 ന്റെ പ്രൗഡഗംഭീരമായ ഉദ്ഘാടനത്തിന് കാന്റർബ്റി വേദിയാകുന്നു\nനിര്‍ധനരായ7കുടുംബങ്ങൾക്ക് ഭവനമൊരുക്കി മാണ്ഡ്യ രൂപതയിലെ മതികേരി ഫൊറോന


ജി20 ഉച്ചകോടിയില് പങ്കെടുക്കാതെ ഗോള്‍ഫ് കളിച്ച് ട്രംപ്; ചിത്രങ്ങള് പുറത്ത് | Trump| G20 pandemic Session| Golf club\nജി20 ഉച്ചകോടിയില് പങ്കെടുക്കാതെ ഗോള്‍ഫ് കളിച്ച് ട്രംപ്; ചിത്രങ്ങള് പുറത്ത്\nNov 22, 2020, 09:47 AM IST\nഗോള്‍ഫ് കളിക്കുന്ന ട്രംപ് | Photo:AP\nവാഷിങ്ടണ്: അമേരിക്കന് പ്രസിഡന്റ് എന്ന നിലയില് പങ്കെടുക്കേണ്ട അവസാന ജി20 ഉച്ചകോടി ഒഴിവാക്കി ഗോള്‍ഫ് കളിയില് മുഴുകിയ ഡൊണാള്‍ഡ് ട്രംപിന്റെ ചിത്രങ്ങള് പുറത്ത്. കൊറോണ വൈറസിന്റെ പശ്ചാത്തലത്തില് ഓണ്‍ലൈന് ആയി ചേരുന്ന പ്രത്യേക ഉച്ചകോടിയില് പങ്കെടുക്കാതെയാണ് ട്രംപ് ഗോള്‍ഫ് കളിക്കാനായി പോയത്.\nശനിയാഴ്ചയും ഞായറാഴ്ചയുമായി നടക്കുന്ന സമ്മളേനത്തില് ട്രംപ് പങ്കെടുക്കുമെന്നാണ് വൈറ്റ് ഹൗസ് നേരത്തെ അറിയിച്ചിരുന്നത്. വെര്‍ച്വല് സമ്മേളനത്തില് സൗദി അറേബ്യയിലെ സല്‍മാന് രാജാവാണ് അധ്യക്ഷത വഹിക്കുന്നത്. രണ്ട് ഡസനോളം ലോക നേതാക്കളാണ് സമ്മേളനത്തില് പങ്കെടുക്കുന്നത്.\nവെര്‍ച്വല് സമ്മേളനം നടന്നുകൊണ്ടിരുന്ന അതേ സമയത്ത് ട്രംപിനെ ഗോള്‍ഫ് ക്ലബ്ബില് കണ്ടതോടെയാണ് അദ്ദേഹം സമ്മേളത്തില് പങ്കെടുത്തില്ലെന്ന കാര്യം വ്യക്തമായത്. സ്റ്റെര്‍ലിങ്ങിലുള്ള ട്രംപ് നാഷണല് ഗോള്‍ഫ് ക്ലബ്ബില് ട്രംപ് കളിക്കുന്ന ചിത്രങ്ങള് മാധ്യമങ്ങള് പുറത്തുവിട്ടു.\n270 ഇലക്ടറല് വോട്ടുകളുമായി ജോ ബൈഡനാണ് അമേരിക്കന് പ്രസിഡന്റ് തിരഞ്ഞെടുപ്പില് വിജയിച്ചത്. എന്നാല് ഈ വിജയം തട്ടിപ്പാണെന്ന് ആരോപിച്ച ട്രംപ് രംഗത്തെത്തിയിരുന്നു. ജോ ബൈഡന് അമേരിക്കയുടെ പുതിയ പ്രസിഡന്റാകുന്ന സാഹചര്യത്തില് ട്രംപ് പങ്കെടുക്കേണ്ടിയിരുന്ന അവസാന ജി20 ഉച്ചകോടിയായിരുന്നു ഇത്.\nContent Highlight: Trump Skips G20 pandemic Session,Spotted at Golf club\nതോല്‍വി സമ്മതിച്ച് ട്രംപ്: അധികാര കൈമാറ്റത്തിന് വൈറ്റ്ഹൗസിന് നിര്‍ദേശം\nവാഷിങ്ടണ്: അമേരിക്കന് പ്രസിഡന്റ് തിരഞ്ഞെടുപ്പില് ഒടുവില് ..\nഇറാന്റെ ആണവകേന്ദ്രം ആക്രമിക്കാന് ട്രംപ് കഴിഞ്ഞവാരം പദ്ധതിയിട്ടു; പക്ഷേ പിന്‍വാങ്ങി\nബൈഡനെതിരായ അഴിമതിക്കേസുകൾ മാധ്യമങ്ങൾ മറയ്ക്കുന്നു -ട്രംപ്\nപക്ഷപാതമെന്ന് പരാതി; സംപ്രേക്ഷണം ചെയ്യുന്നതിന് മുമ്പ് തന്റെ അഭിമുഖം പുറത്തുവിട്ട് ട്രംപ്\nകോവിഡ് വ്യാപനം തടയാന് ലോക്ഡൗണ് ഏര്‍പ്പെടുത്തുന്നത് ഭരണഘടനാ വിരുദ്ധമെന്ന് ട്രംപ്\nG20 pandemic Session\nതനിക്ക് എന്തെങ്കിലും സംഭവിച്ചാല് ഉത്തരവാദി ചൈന ആയിരിക്കുമെന്ന് നേപ്പാളി കോണ്‍ഗ്രസ് നേതാവ്\nഓക്‌സ്ഫഡ് വാക്‌സിന് 90% വരെ ഫലപ്രാപ്തി; സെറം ഇന്‍സ്റ്റിറ്റ്യൂട്ടുമായി ചേര്‍ന്ന് ഉത്പാദനം നടത്തും\nആക്‌സിലറേറ്ററിലൊന്ന് കാലമര്‍ന്നതാ; 81 ലക്ഷത്തിന്റെ പോര്‍ഷെ ലാന്‍ഡ് ചെയ്തത് മറ്റൊരു കാറിന് മീതെ\nചന്ദ്രനിലെ പാറയും മണ്ണും ശേഖരിക്കാന് ചൈന; പര്യവേക്ഷണ വാഹനം ചൊവ്വാഴ്ച പുറപ്പെടും


ഇന്ത്യന് ചരിത്രത്തിലെ ഒരിക്കലും മായാത്ത വര്‍ഗീയതയുടെ കറുത്തപാട് വീണ ദിവസം; ഇന്ന് ബാബരി മസ്ജിദ് ദിനം\nബി.ജെ.പി നേതാക്കളായ എല്.കെ അദ്വാനി, ഉമാഭാരതി, മുരളീ മനോഹര് ജോഷി എന്നിവരുടെ നേതൃത്വത്തില് ലക്ഷക്കണക്കിന് കര്‍സേവകരാണ് നൂറ്റാണ്ടുകള് പഴക്കമുള്ള ബാബരി മസ്ജിദ് തകര്‍ത്തത്.\n06 Dec, 2018 at 01:51 AM\nസ്വതന്ത്ര ഭാരതത്തില് ഒരിക്കലും മായാത്ത വര്‍ഗീയതയുടെ കറുത്തപാട് വീണ ദിനമാണ് ഇന്ന്. 26 വര്‍ഷങ്ങള്‍ക്ക് മുന്‍പ് ഒരു ഡിസംബര് ആറിനാണ് ബാബരി മസ്ജിദ് തകര്‍ക്കപ്പെട്ടത്. ബി.ജെ.പി നേതാക്കളായ എല്.കെ അദ്വാനി, ഉമാഭാരതി, മുരളീ മനോഹര് ജോഷി എന്നിവരുടെ നേതൃത്വത്തില് ലക്ഷക്കണക്കിന് കര്‍സേവകരാണ് നൂറ്റാണ്ടുകള് പഴക്കമുള്ള ബാബരി മസ്ജിദ് തകര്‍ത്തത്. ബാബരി മസ്ജിദ് തകര്‍ത്തതിനെ തുടര്‍ന്ന് ഉത്തരേന്ത്യയില് വ്യാപകമായി വര്‍ഗീയ കലാപങ്ങളും നടന്നു.\nഗാന്ധി വധത്തിന് ശേഷം മതേതര ഇന്ത്യ തരിച്ച് നിന്ന മറ്റൊരു സംഭവം. ബി.ജെ.പി നേതാവ് എല്.കെ അദ്വാനിയുടെ നേതൃത്വത്തില് ഗുജറാത്തില് നിന്ന് അയോധ്യയിലേക്ക് നടന്ന രഥയാത്രയെ തുടര്‍ന്ന് ഇന്ത്യയൊട്ടാകെ വര്‍ഗീയ കലാപങ്ങള് പൊട്ടിപ്പുറപ്പെട്ടിരുന്നു. 1992 ഡിസംബര് ആറിന് ബി.ജെ.പിയും വി.എച്ച്.പിയും സംയുക്തമായി സംഘടിപ്പിച്ച ഒന്നരലക്ഷം കര്‍സേവകരുടെ റാലി അക്രമാസക്തമായി. കര്‍സേവകരെ പള്ളി തകര്‍ക്കാന് പ്രേരിപ്പിക്കുന്ന പ്രസംഗങ്ങളാണ് ബി.ജെ.പി നേതാക്കളായ എല്.കെ അദ്വാനി, ഉമാഭാരതി, മുരളീ മനോഹര് ജോഷി, വി.എച്ച്.പി നേതാവ് വിനയ് കത്യാര് എന്നിവര് നടത്തിയത്.\nപൊലീസ് സുരക്ഷാസേനയും നോക്കുകുത്തിയായി നിന്നു. പിന്നീടുണ്ടായ കലാപങ്ങളില് രണ്ടായിരത്തോളം പേരാണ് ഇന്ത്യയൊട്ടാകെ കൊല്ലപ്പെട്ടത്. പതിനാറാം നൂറ്റാണ്ടില് മുഗള് ചക്രവര്‍ത്തി ബാബറുടെ ഗവര്‍ണറായിരുന്ന മീര് ബാഖിയാണ് അയോധ്യയില് ബാബരി മസ്ജിദ് പണികഴിപ്പിച്ചത്. ബ്രിട്ടീഷ് കാലത്ത് തന്നെ, പള്ളി സ്ഥിതി ചെയ്യുന്നത് ശ്രീരാമന് ജനിച്ചയിടത്താണെന്ന അവകാശവാദം ഹിന്ദു സംഘടനകള് ഉന്നയിച്ചിരുന്നു. ഇത് സംബന്ധിച്ച് കോടതിയില് കേസുകള് തുടരുന്നതിനിടെ പള്ളിക്കകത്ത് ശ്രീരാമന്‍റെ വിഗ്രഹം പ്രത്യക്ഷപ്പെടുകയും ബാബരി പള്ളി തര്‍ക്കമന്ദിരമായി പ്രഖ്യാപിക്കുകയും ചെയ്യുകയായിരുന്നു. ബാബരി മസ്ജിദ് സ്ഥിതി ചെയ്യുന്ന ഭൂമിയുടെ അവകാശത്തര്‍ക്കം ഇപ്പോള് സുപ്രിം കോടതിയുടെ പരിഗണനയിലാണ്. നിര്‍മോഹി അഖാഡ, രാം ലല്ല ട്രസ്റ്റ്, സുന്നി വഖഫ് ബോര്‍ഡ‍് എന്നിവരാണ് ഈ കേസിലെ കക്ഷികള്. ഈകേസ് വരുന്ന ജനുവരിയില് സുപ്രീം കോടതിയുടെ പ്രത്യേക ബെഞ്ച് പരിഗണിക്കും.\nബാബരി മസ്ജിദ് തകര്‍ത്ത കേസില് എല്.കെ അദ്വാനി, ഉമാഭാരതി, മുരളീ മനോഹര് ജോഷി എന്നിവരും ലക്ഷത്തിലേറെ കര്‍സേവകര്‍ക്കുമെതിരായ കേസ് ഇപ്പോള് കോടതിയുടെ പരിഗണനയിലാണ്. പള്ളി തകര്‍ക്കുന്ന സമയത്ത് ഉത്തര്‍പ്രദേശ് മുഖ്യമന്ത്രിയായിരുന്ന കല്യാണ് സിങിനെതിരെയും കേസെടുക്കണമെന്ന് നേരത്തെ സുപ്രിം കോടതി നിര്‍ദേശിച്ചിരുന്നു. നിലവില് രാജസ്ഥാന് ഗവര്‍ണറാണ് കല്യാണ് സിങ്. കര്‍സേവകര്‍ക്കെതിരായ കേസ് ലക്നൌ അഡീഷനല് സെഷന് സ് കോടതിയിലും ബി.ജെ.പി നേതാക്കള്‍ക്കെതിരായ കേസ് റായ്ബറേലി കോടതിയിലുമാണ്. 2019 ഏപ്രിലിന് മുമ്പ് വിചാരണ പൂര്‍ത്തിയാക്കാന് സുപ്രിം കോടതി വിചാരണ കോടതികളോട് ആവശ്യപ്പെട്ടിട്ടുണ്ട്.


Hollywood actor Jean-Claude Van Damme praises Prophet Muhammad healthy lifestyle. | പ്രവാചകന്റെ ആരോഗ്യകരമായ ജീവിതരീതിയെ പുകഴ്ത്തി ഹോളിവുഡ് നടന് വാന്‍ഡമെ - Malayalam Oneindia\n1 min ago കൊവിഡില് വിറച്ച് അമേരിക്ക, മരണ സംഖ്യ ഒരു ലക്ഷം കടന്നു, രോഗബാധിതരുടെ എണ്ണം 18 ലക്ഷത്തിലേക്ക്\n21 min ago ചുറ്റം 'ശത്രുക്കള്'; യുദ്ധത്തിന് ഒരുങ്ങി ചൈന, സൈന്യത്തിന് നിര്‍ദേശം, മോദി സേനാ മേധാവികളെ കണ്ടു\nUpdated: Sun, Jun 19, 2016, 9:40 [IST]\nവാഷിംഗ്ടണ്: പ്രവാചകന് മുഹമ്മദ് നബിയുടെ ആരോഗ്യകരമായ ജീവിതരീതിയെ വാനോളം പുകഴ്ത്തി ഹോളിവുഡ് വെറ്ററന് ആക്ടര് ജീന് ക്ലോഡ് വാന്‍ഡമെ. ഒരു മാധ്യമത്തിന് നല്‍കിയ അഭിമുഖത്തിലായിരുന്നു വാന്‍ഡമെ പ്രവാചകന്റെ ദീര്‍ഘദൃഷ്ടിയെയും ആരോഗ്യകരമായ ജീവിതരീതിക്കുവേണ്ട നിഷ്ടയെക്കുറിച്ചും വാചാലനായത്.\nആയോധന കലയില് അഗ്രഗണ്യനായ വാന്‍ഡമെയോട് ആരോഗ്യകരമായ ജീവിതരീതി എങ്ങിനെയാണ് പിന്തുടരുന്നതെന്നായിരുന്നു മാധ്യമപ്രവര്‍ത്തന്റെ ചോദ്യം. മുഹമ്മദ് നബിയുടെ ജീവിതരീതിയാണ് അദ്ദേഹം ഉത്തരമായി എടുത്തുകാട്ടിയത്. പ്രവാചകന് മുഹമ്മദ് നബിയുടേത് നല്ല ഒരു വ്യക്തിത്വമാണെന്ന് അദ്ദേഹം പറഞ്ഞു.\nഭാവിയിലേക്ക് വേണ്ടത് എന്തൊക്കെയാണെന്ന് അദ്ദേഹത്തിന് അറിയാമായിരുന്നു. ശരീരത്തെ സൂക്ഷിക്കേണ്ടതെങ്ങിനെയെന്നും പ്രവാചകന് നമുക്ക് പറഞ്ഞുതന്നു. എന്റെ വാക്കുകള് വിശ്വസിക്കുന്നതിനേക്കാള് അദ്ദേഹത്തിന്റെ വാക്കുകള്‍ക്കാണ് നമ്മള് പ്രാധാന്യം കൊടുക്കേണ്ടത്. എല്ലാ കാര്യങ്ങളും അദ്ദേഹം പറഞ്ഞു തരുന്നുണ്ടെന്നും വാന്‍ഡമെ വ്യക്തമാക്കി.\nഹോളിവുഡിലെ മുന്‍നിര നടന്മാരിലൊരാളാണ് വാന്‍ഡമെ. ആക്ഷന് രംഗങ്ങളിലെ വൈദഗ്ധ്യമാണ് ആയോധന കലകളില് നിപുണനായ വാന്‍ഡമയെ വ്യസ്തനാക്കുന്നത്. ബെല്‍ജിയം സ്വദേശിയായ നടന് എന്നതിലുപരി, തിരക്കഥാകൃത്ത്, നിര്‍മാതാവ്, സംവിധായകന് എന്നീ നിലകളിലും വാന്‍ഡമെ പ്രശസ്തനാണ്.\nഹോളിവുഡ് നടന് ടോം ഹാങ്ക്‌സ് കൊറോണ വൈറസിനാല് മരിച്ചു, സത്യാവസ്ഥ എന്ത്? മാധ്യമ വാര്‍ത്ത ഇങ്ങനെ\nഹോളിവുഡിലും കൊറോണ! വിഖ്യാത നടൻ ടോം ഹാങ്ക്‌സിനും ഭാര്യ റീത്തയ്ക്കും കൊറോണ, ഐസൊലേഷനിൽ!\nhollywood actor prophet muhammad നടന് ഹോളിവുഡ് സിനിമ പ്രവാചകന്\nHollywood actor Jean-Claude Van Damme praises Prophet Muhammad healthy lifestyle.


Today's Saint Archive - Page 82 of 82 - Sathyadeepam\nവി. സീത്താ (1218-1272)\nവീട്ടുജോലി ചെയ്തു ജീവിച്ചിരുന്ന വി. സീത്താ അത്യന്തം ശാസിക്കപ്പെടുകയും പ്രഹരിക്കപ്പെടുകയും ചെയ്തിരുന്നെങ്കിലും അവള് പിറുപിറുക്കുകയോ ആവലാതിപ്പെടുകയോ ചെയ്തിരുന്നില്ല. വാക്കിലും പെരുമാറ്റത്തിലും ശാന്തതയും സ്നേഹവും മ�\nവി. ക്ലീറ്റസ് പാപ്പ (79-90)\nവി. പത്രോസിന്‍റെ പിന്‍ഗാമിയായ ലീനസ് പാപ്പയുടെ പിന്‍ഗാമിയാണു ക്ലീററസ് പാപ്പ. തിരുസഭയുടെ അരിഷ്ടതാപൂര്‍ണമായ ശൈശവപ്രായത്തില് ക്ലീറ്റസ് പാപ്പ അതിനെ ഭരിച്ചു. ആദ്യത്ത മാര്‍പാപ്പമാര് അനുഭവിച്ച കഷ്ടതകള് ഗുരുതരമായിരുന്നു. ത\nമര്‍ക്കോസും അമ്മ മറിയവും ജറുസലേമില് ആദിമ ക്രൈസ്തവരുടെ ഇടയില് വളരെ പ്രസിദ്ധരായിരുന്നു. പത്രോസ് ശ്ലീഹായോടൊപ്പം ദീര്‍ഘകാലം പ്രേഷിതപ്രവര്‍ത്തനം നടത്തിയിട്ടുണ്ട്. ക്രിസ്തുവിനെ ദൈവപുത്രനായും മനുഷ്യപുത്രനായും അദ്ദേഹം അ�\nവി. ഫിഡേലിസ് (1577-1622)\nജര്‍മ്മനിയില് ജനിച്ചു. ദരിദ്രന്‍റെ വക്കീലായി അറിയപ്പെടുന്ന മാര്‍ക്കുറേയുടെ പ്രവൃത്തികള് ദൈവവിശ്വാസത്തിലും നീതിയിലും കേന്ദ്രീകൃതമായിരുന്നു. ലാഭത്തിനു വേണ്ടി കേസുകള് നീട്ടിക്കൊണ്ടു പോകുന്ന കൂട്ടുകാരോടും അവരുടെ അ�\nവി. ജോര്‍ജ് (+303)\nദൃഢഗാത്രനായ ജോര്‍ജ്, ഡിയോക്ലീഷന് ചക്രവര്‍ത്തിയുടെ ഒരുന്നത സൈനിക ഉദ്യോഗസ്ഥനായിരുന്നു. ക്രിസ്തുമതം ഉപേക്ഷിക്കാന് മതപീഡകനായ ചക്രവര്‍ത്തി ധാരാളം സമ്മാനങ്ങള് വാഗ്ദാനം ചെയ്തു. അവയെല്ലാം നിരസിച്ച ജോര്‍ജിന്‍റെ ശിരസ്സ് ഛ�\nവി. സോത്തെര് പാപ്പ (+177)\nഒരു പിതാവിന്‍റെ സ്നേഹത്തോടുകൂടെ മധുരമായ പ്രഭാഷണങ്ങള് ചെയ്തു സര്‍വരേയും അദ്ദേഹം ആശ്വസിപ്പിച്ചിരുന്നു. കഴിവുപോലെ എല്ലാവരെയും സഹായിച്ചുമിരുന്നു. ക്രിസ്തീയ വിശ്വാസത്തെ പ്രതി പീഡകള് സഹിച്ചവരെ സോത്തെര് പാപ്പ ആശ്വസിപ്പ\nപന്ത്രണ്ടാം നൂറ്റാണ്ടില് ഇറ്റലിയില് ജനിച്ചു. സന്യാസം സ്വീകരിക്കാന് മാതാപിതാക്കള് സമ്മതിക്കാതിരുന്നതിനെ തുടര്‍ന്ന് ഇംഗ്ലണ്ടിലെത്തി സന്യാസിയായി. കാന്‍റര്‍ബറി ആര്‍ച്ചുബിഷപ്പാകുകയും രാജാവിന്‍റെ വിശ്വാസവിരുദ്ധ നട�\nമേന്തെപുള്‍സിയാനോയിലെ വി. ആഗ്നസ് (1274-1317)\nപതിനഞ്ചാമത്തെ വയസ്സില് ഡൊമിനിക്കന് സഭയില് ചേര്‍ന്നു. ഉടനെ മഠാധിപതിയായി. 15 വര്‍ഷം അപ്പവും വെള്ളവും കഴിച്ചു ജീവിച്ചു. നന്മ ആഗ്രഹിക്കാനും നിവൃത്തിക്കാനും വേണ്ട വരം ദൈവമാണു നല്കുന്നതെന്ന പൗലോസ് ശ്ലീഹായുടെ വാക്യം ജീവിതത


അബുദബിയിലെ സ്റ്റേജ് ഷോയ്ക്കും ഇന്റേണല് കംപ്ലെയിന്റ്‌സ് കമ്മിറ്റി വേണം; ഡബ്ല്യുസിസി വീണ്ടും ഹൈക്കോടത - Samakalika Malayalam\nഅബുദബിയിലെ സ്റ്റേജ് ഷോയ്ക്കും ഇന്റേണല് കംപ്ലെയിന്റ്‌സ് കമ്മിറ്റി വേണം; ഡബ്ല്യുസിസി വീണ്ടും ഹൈക്കോടതിയില്\nBy സമകാലിക മലയാളം ഡെസ്‌ക് | Published: 24th November 2018 11:14 AM |\nLast Updated: 24th November 2018 11:17 AM | A+A A- |\nകൊച്ചി: ഡിസംബര് ഏഴിന് താരസംഘടനയായ 'അമ്മ' അബുദബിയില് വച്ച് നടത്താനിരിക്കുന്ന സ്റ്റേജ് ഷോയ്ക്ക് ഇന്റേണല് കംപ്ലെയിന്റ്‌സ് കമ്മിറ്റി രൂപീകരിക്കണമെന്ന് ആവശ്യപ്പെട്ട് ഡബ്ല്യുസിസി ഹൈക്കോടതിയെ സമീപിച്ചു. പ്രളയ ദുരിതാശ്വാസ പ്രവര്‍ത്തനങ്ങളുടെ ധനസമഹാരണത്തിനായാണ് ഷോ സംഘടിപ്പിച്ചിരിക്കുന്നത്. ഡബ്ല്യുസിസി പ്രവര്‍ത്തകയായ റിമ കല്ലിങ്കല് കോടതിയില് സമര്‍പ്പിച്ച മറുപടി സത്യവാങ്മൂലത്തോടൊപ്പമാണ് ഇന്റേണല് കംപ്ലെയിന്റ്‌സ് കമ്മിറ്റി രൂപീകരിക്കണമെന്ന ആവശ്യം ഉന്നയിച്ചിരിക്കുന്നത്.\nചലച്ചിത്ര മേഖലയില് അഭിനേതാക്കളായ സ്ത്രീകള്‍ക്കായി ഇന്റേണല് കംപ്ലെയിന്റ്‌സ് കമ്മിറ്റി രൂപീകരിക്കണമെന്ന ആവശ്യമുന്നയിച്ച് ഡബ്ല്യുസിസി നേരത്തേ ഹര്‍ജി നല്‍കിയിരുന്നു. ഒരു തൊഴില്‍ദാതാവല്ലെന്നും ക്ലബ്ബിന്റെ സ്വഭാവമാണ് സംഘടനയ്ക്കുള്ളതെന്നുമായിരുന്നു അമ്മ ഇതിന് കോടതിയില് മറുപടി നല്‍കിയത്. ഇതിനുള്ള മറുപടി സത്യവാങ്മൂലത്തിലാണ് സ്റ്റേജ് ഷോയ്ക്കും കമ്മിറ്റി വേണമെന്ന ആവശ്യം റിമ ഉന്നയിച്ചിരിക്കുന്നത്. ചീഫ് ജസ്റ്റിസ് അധ്യക്ഷനായ ഡിവിഷന് ബഞ്ച് തിങ്കളാഴ്ച ഈ ആവശ്യം പരിഗണിക്കും.\nസംഘടനയിലെ സ്ത്രീകള് ഉന്നയിച്ച പ്രശ്‌നങ്ങള് ചര്‍ച്ച ചെയ്യുന്നതിനും സ്റ്റേജ് ഷോയുടെ കാര്യത്തില് വിശദമായ തീരുമാനങ്ങള് കൈക്കൊള്ളുന്നതിനുമായി 'അമ്മ'യുടെ എക്‌സിക്യുട്ടീവ് കമ്മിറ്റി ഇന്ന് കൊച്ചിയില് യോഗം ചേരുന്നുണ്ട്.\nhigh court സ്ത്രീകള് AMMA WCC affidavit ചലച്ചിത്ര മേഖല ഡബ്ല്യുസിസി സ്റ്റേജ് ഷോ ഇന്റേണല് കംപ്ലെയിന്റ്‌സ് കമ്മിറ്റി


അയർലണ്ടിലെ പ്രായപൂർത്തിയായ 82% പേർക്കും ജൂൺ മാസത്തോടെ വാക്സിൻ എന്ന ലക്ഷ്യം വൈകിയേക്കും: HSE - Rose Malayalam | Rose Malayalam\nഅയർലണ്ടിലെ പ്രായപൂർത്തിയായ 82% പേർക്കും ജൂൺ മാസത്തോടെ വാക്സിൻ എന്ന ലക്ഷ്യം വൈകിയേക്കും: HSE\nUpdated on 21-04-2021 at 9:39 am\nജൂണ് മാസത്തോടെ അയര്‍ലണ്ടിലെ പ്രായപൂര്‍ത്തിയായ 82% പേര്‍ക്കും ഒരു ഡോസ് കോവിഡ് വാക്‌സിനെങ്കിലും നല്‍കുക എന്ന ലക്ഷ്യം നടപ്പിലായേക്കില്ലെന്ന് HSE. AstraZenica വാക്‌സിന് ഡെലിവറി വീണ്ടും വൈകിയതിനാല് 65-69 പ്രായക്കാര്‍ക്ക് നിലവില് നല്‍കിവരുന്ന വാക്‌സിനേഷന് കൂടുതല് സമയം വേണ്ടിവരുമെന്നതിനാല്, ലക്ഷ്യം പൂര്‍ത്തീകരിക്കുമോ എന്ന കാര്യത്തില് ഇപ്പോള് ഉറപ്പ് പറയാനാകില്ലെന്ന് അധികൃതര് വ്യക്തമാക്കി.\nഏപ്രിലോടെ ആഴ്ചയില് 250,000 ഡോസ് വാക്‌സിനുകള് നല്‍കും എന്ന സര്‍ക്കാര് വാദം എപ്പോള് മുതല് പ്രാവര്‍ത്തികമാക്കും എന്ന ചോദ്യത്തിന്, ഇതിനായി ആശുപത്രികള്, വാക്‌സിനേഷന് സെന്ററുകള്, ഫാര്‍മസിസ്റ്റുകള് എന്നിവരെല്ലാം സജ്ജമാണെങ്കിലും, വാക്‌സിന് കൃത്യമായി ലഭിക്കാത്തത് പ്രതിസന്ധി സൃഷ്ടിക്കുന്നതായി HSE-യുടെ വാക്‌സിന് പദ്ധതി തലവനായ Damian McCallion പറഞ്ഞു. Oireachtas Health Committee-യില് സംസാരിക്കവേയായിരുന്നു അദ്ദേഹം ഇക്കാര്യം വ്യക്തമാക്കിയത്. ആഴ്ചയില് 200,000 ഡോസ് എന്ന നിലയിലേയ്ക്ക് വരും ആഴ്ചകളില് എത്തുമെന്ന പ്രത്യാശയും അദ്ദേഹം പങ്കുവച്ചു.\nഏപ്രിലില് വിവിധ കമ്പനികളില് നിന്നായി 800,000 കോവിഡ് വാക്‌സിനുകളും, മെയില് 1.4 മില്യണ്, ജൂണില് 1.6 മില്യണ് എന്നിങ്ങനെയും ലഭിക്കുമെന്നാണ് HSE-യുടെ പ്രതീക്ഷ. അതേസമയം ഈ ആഴ്ച തരാമെന്നേറ്റ 45,000 ഡോസുകളില് 9,000 ഡോസുകളേ തരാനാകൂവെന്ന് AstraZenica കഴിഞ്ഞ ദിവസം HSE-യെ അറിയിച്ചിരുന്നു. വെള്ളിയാഴ്ചയോടെ എത്തിക്കാമെന്നേറ്റ 165,000 ഡോസുകള് മൂന്ന് ദിവസം വൈകുകയും ചെയ്യും.\nരക്തം കട്ടപിടിക്കാന് വളരെ നേരിയ സാധ്യതയുണ്ടെന്ന് European Medicines Agency കഴിഞ്ഞ ദിവസം പറഞ്ഞെങ്കിലും Johnson & Johnson-ന്റെ 600,000 സിംഗിള് ഡോസ് വാക്‌സിന് ഉപയോഗിക്കാമെന്ന പ്രതീക്ഷയിലാണ് HSE.


ചൈനയ്ക്ക് ഭീഷണിയായി അമേരിക്കന് വിമാനവാഹിനി കപ്പലുകള്; ആക്രമണ സജ്ജമായ കപ്പലുകള് ചൈനയ്ക്ക് ആശങ്കയാകുന്നു – Media Cuppa\nചൈനയ്ക്ക് ഭീഷണിയായി അമേരിക്കന് വിമാനവാഹിനി കപ്പലുകള്; ആക്രമണ സജ്ജമായ കപ്പലുകള് ചൈനയ്ക്ക് ആശങ്കയാകുന്നു\nന്യൂയോര്‍ക്ക് : ഇന്ത്യയുമായി ഏറ്റുമുട്ടല് നടത്തുന്ന ചൈനയ്ക്ക് കടുത്ത വെല്ലുവിളി ഉയര്‍ത്തി അമേരിക്ക. പസഫിക് അതിര്‍ത്തിയില് അമേരിക്കന് വിമാനവാഹിനി കപ്പലുകള് വിന്യസിച്ചിരിക്കുകയാണ്. മൂന്നു ന്യൂക്ലിയര് വിമാനവാഹിനി കപ്പലുകളാണ് ചൈനയുടെ അടുത്ത് പസഫിക് സമുദ്രത്തില് അമേരിക്ക വിന്യസിച്ചിരിക്കുന്നത്.\nദക്ഷിണ ചൈന കടലിലെ ചൈനീസ് പരമാധികാരത്തിന് കനത്ത വെല്ലുവിളി സൃഷ്ടിച്ചു കൊണ്ടാണ് യുഎസ് വിമാനവാഹിനികളുടെ സഞ്ചാരം. അമേരിക്കയുടെ ഈ നീക്കം ചൈനയ്ക്ക് ആശങ്കയാകുന്നുണ്ട്. വര്‍ഷങ്ങള്‍ക്കു ശേഷമാണ് അമേരിക്കയുടെ ഈ സൈനിക വിന്യാസം.\nയുഎസ് നാവികസേനയുടെ 11 വിമാനവാഹിനി കപ്പലുകള് മൂന്നെണ്ണം ആക്രമണ സജ്ജമായാണ് കിടക്കുന്നത്. ഇന്ത്യയും ചൈനയും തമ്മിലുള്ള ഏറ്റുമുട്ടല് നടക്കുന്നതിന് തൊട്ടുമുന്‍പാണ് അമേരിക്കന് വിമാനവാഹിനി കപ്പലുകള് ചൈനീസ് സമുദ്രാതിര്‍ത്തിയോട് ചേര്‍ന്നുള്ള പസഫിക്കിലേക്ക് നീങ്ങിയത്. അതേസമയം, വീരമൃത്യു വരിച്ച ഇന്ത്യന് സൈനികരുടെ കുടുംബങ്ങള്‍ക്ക് അമേരിക്ക അനുശോചനമറിയിച്ചു.\nInternational, News. permalink.\nതലസ്ഥാനത്ത് ഉറവിടമറിയാത്ത കൊവിഡ് കേസുകള് പെരുകുന്നു, ആശങ്കയിലായി ആരോഗ്യവകുപ്പും ജില്ലാഭരണകൂടവും


ഇടുക്കി എസ്.പി.ക്കെതിരെ കുരുക്കുകള് മുറുകുന്നു; നെടുങ്കണ്ടം കസ്റ്റഡി മരണത്തിന് പുറമെ പഴയ കേസുകളും അന്വേഷണ പരിധിയിൽ – Jaihind TV\nഇടുക്കി എസ്.പി.ക്കെതിരെ കുരുക്കുകള് മുറുകുന്നു; നെടുങ്കണ്ടം കസ്റ്റഡി മരണത്തിന് പുറമെ പഴയ കേസുകളും അന്വേഷണ പരിധിയിൽ\nഇടുക്കി എസ്.പി.ക്കെതിരെ നെടുങ്കണ്ടം കസ്റ്റഡി മരണക്കേസിൽ തെളിവുകൾ നശിപ്പിക്കുവാൻ ശ്രമിച്ചെന്ന കേസിൽ ക്രൈം ബ്രാഞ്ചന്വേഷണം തുടങ്ങിയ സാഹചര്യത്തിൽ പഴയ കേസുകളും അന്വേഷണ പരിധിയിൽ എത്തുന്നു. മകന്‍റെ വിവാഹത്തിന് മൂന്നു ദിവസം വധുവിന്‍റെ വീട്ടിൽ പോലീസിനെ ഡ്യൂട്ടിക്കിട്ടതും എസ്.പി.ഓഫീസിലെ ജീവനക്കാരൊന്നടങ്കം എസ്.പിയുടെ പീഡനത്തിനെതിരെ ആഭ്യന്തര വകുപ്പിന് നൽകിയ പരാതിയും അന്വേഷിക്കുന്നു.\nനെടുങ്കണ്ടത്ത് പോലിസ് കസ്റ്റഡിയിൽ പിഡനത്തിന് വിധേയനായി റിമാന്‍റ് പ്രതിയായിരുന്ന രാജ് കുമാർ കൊല്ലപ്പെട്ട കേസിലാണ് അന്വേഷണം ഇടുക്കി ജില്ലാ പോലീസ് മേധാവിയിലേക്ക് നീളുന്നത്. രാജ് കുമാറിന്‍റെ അനധികൃത കസ്റ്റഡിയും ഉരുട്ടലും അറിഞ്ഞിരുന്നിട്ടും തടഞ്ഞില്ല എന്നു മാത്രമല്ല തെളിവുകൾ നശിപ്പിക്കാൻ ശ്രമിച്ചു എന്ന ഗുരുതര ആരോപണവും എസ്.പി.ക്കെതിരെ ക്രൈം ബ്രാഞ്ച് അന്വേഷിക്കുകയാണ്. കുമാറിൽനിന്നു കണ്ടെത്തിയ പണം പോലീസ് ചിലവാക്കിയതും അന്വേഷണത്തിൽ വരുന്നതിന് പുറമെയാണ് ഇടുക്കി എസ്.പി.യുടെ സമീപകാല പ്രവർത്തികളെ സംബന്ധിച്ചും അന്വേഷിക്കുന്നത്. എസ്.പി ഇടുക്കിയിൽ ചുമതല ഏറ്റതു മുതൽ ഉള്ള പീഡനത്തെക്കുറിച്ച് എസ്.പി.ഓഫീസിലെ ജീവനക്കാർ ഒന്നടങ്കം ആഭ്യന്തര വകുപ്പ് സെക്രട്ടറിക്ക് നൽകിയ പരാതിയും അന്വേഷിക്കുന്നുണ്ട്. സി.പി.എം.നേതാവിനെപ്പോലെ പാർട്ടി തീരുമാനങ്ങൾ നടപ്പാക്കി ജീവനക്കാരെ ദ്രോഹിക്കുന്ന സമീപനമാണ് എസ്.പി.യുടെതെന്നത് പകൽ പോലെ വ്യക്തമാണ്.\nഎസ്.പി.യുടെ മകന്‍റെ വിവാഹവും ഇപ്പോൾ വിവാദമായിരിക്കുകയാണ്. എറണാകുളത്ത് വിവാഹത്തോടനുബന്ധിച്ച് മകന്‍റെ വധുവിന്‍റെ വജ്രാഭരണങ്ങൾക്ക് കാവൽ നിൽക്കുവാൻ ഇടുക്കിയിൽ നിന്നും വനിതാ പോലീസുകാരി ഉൾപ്പെടെ നാലു പോലീസുകാരെ വധുവിന്‍റെ വീട്ടിൽ ഡ്യൂട്ടിക്കിട്ടത് സംബന്ധിച്ച കാര്യത്തിൽ പോലീസ് സ്‌പെഷ്യൽ ബ്രാഞ്ച് അന്വേഷണം നടത്തിയെങ്കിലും പാർട്ടി ബന്ധത്തിൽ അന്വേഷണം മുക്കിയതും ഇപ്പോൾ ക്രൈംബ്രാഞ്ച് അന്വേഷിക്കുന്നതായാണ് വിവരം.അതേസമയം പീരുമേട്ടിൽ കേസുള്ള എസ്റ്റേറ്റ് മുതലാളിയുടെ വീട്ടിൽ തങ്ങിയതുൾപ്പെടെ നിരവധി അഴിമതി ആരോപണങ്ങൾ പുറത്തു വന്ന സാഹചര്യത്തിൽ എസ്.പി.യെ സംരക്ഷിക്കേണ്ടതില്ല എന്ന നിലപാടാണ് ഇപ്പോൾ സി.പി.എം ജില്ലാ നേതൃത്വത്തിന്‍റേത്. കഴിഞ്ഞ ദിവസം വരെ എസ്.പി.യെ ന്യായീകരിച്ച് പ്രസ്ഥാവന ഇറക്കിയ സി.പി.എം. ഇപ്പോൾ പിൻവലിഞ്ഞിരിക്കുകയാണ്. നെടുങ്കണ്ടത്തെ ഉരുട്ടിക്കൊലയ്ക്ക് പിന്നാമ്പുറത്ത് നിന്നു നേതൃത്വം നൽകി എന്ന നിലയിലാണ് ഇടുക്കി എസ്.പി.ക്കെതിരെ ക്രൈം ബ്രാഞ്ച് അന്വേഷണം ആരംഭിച്ചിരിക്കുന്നത്.\nനെടുങ്കണ്ടം കസ്റ്റഡി കൊലപാതകം: രാജ്കുമാറിന്‍റെ ‘ബോസ്’ ഖത്തറിലെന്ന്...\nനെടുങ്കണ്ടം കസ്റ്റഡി കൊലപാതകം: ക്രൈംബ്രാഞ്ച് സംഘം ഹരിത...


ടീം ഇന്ത്യയേയും വിരാട് കോഹ്ലിയേയും ഓസീസ് താരങ്ങള് ഭയക്കുന്നു; വെളിപ്പെടുത്തലുമായി ഓസീസ് കോച്ച് | Webdunia Malayalam\nഓസ്ട്രേലിയക്കെതിരെയുള്ള ഏകദിന പരമ്പര സ്വന്തമാക്കി ട്വിന്റ20 പരമ്പരയ്‌ക്കൊരുങ്ങുന്ന ഇന്ത്യന് ക്രിക്കറ്റ് ടീമിനെ വാനോളം പുകഴ്ത്തി ഓസീസ് കോച്ച്. നിലവിലുള്ള ഓസ്‌ട്രേലിയന് ടീമിനു ഇന്ത്യയ്‌ക്കെതിരെ കളിക്കാന് പേടിയാണെന്നായിരുന്നു ഓസീസ് പരിശീലകന് ഡേവിഡ് സെകര് പറഞ്ഞത്.\nവിരാട് കോഹ്ലിയെയും ടീം ഇന്ത്യയേയും നിലവിലുള്ള ഓസ്ട്രേലിയന് താരങ്ങള്‍ക്ക് പേടിയാണ്. എതിര് ടീം ആരായാലും അവരെ ഭയപ്പെടാതെ നേരിറ്റുന്നതിനാണ് ഓരോ പരിശീകരും സ്വന്തം ടീമിനെ പഠിപ്പിക്കുക എന്നും ഡേവിഡ് കൂട്ടിച്ചേര്‍ത്തു.\nഅടുത്ത ലോകകപ്പ് മുന്നില് നില്‍ക്കെ ഓസീസ് ടീമിന്റെ പ്രകടനം അത്ര ശോഭനമല്ല. ലോകകപ്പിനായി തയ്യാറെടുക്കേണ്ട സമയമായിട്ടുണ്ട്. ടീമിന്റെ ദൗര്‍ബല്യം കണ്ടെത്തി അതെല്ലാം ഉടന് പരിഹരിക്കണമെന്നും ടീമിന്റെ താല്‍ക്കാലിക ചുമതലയിലുള്ള പരിശീലകന് വ്യക്തമാക്കി.\nടീം ഇന്ത്യക്ക് വീണ്ടും തിരിച്ചടി; ഐസിസി റാങ്കിങ്ങില് ഇന്ത്യയെ പിന്തള്ളി ദക്ഷിണാഫ്രിക്ക ഒന്നാമത്\nഓസീസിനെതിരായ നാലാം ഏകദിനത്തില് തോല്‍വി ഏറ്റുവാങ്ങിയതോടെ ടീം ഇന്ത്യയ്ക്കു മറ്റൊരു ...


6 more places designated as hotspot in Kerala today; total 560 | കേരളത്തില്6പുതിയ ഹോട്ട്‌സ്‌പോട്ടുകള്; ഇന്ന് പരിശോധിച്ചത് 60000 സാമ്പിളുകള് - Malayalam Oneindia\nസംസ്ഥാനത്ത് ഇന്ന് 5848 പേര്‍ക്ക് കൊവിഡ്, 5137 പേര്‍ക്ക് സമ്പര്‍ക്കത്തിലൂടെ, 32 കൊവിഡ് മരണം കൂടി\njust now കാസർഗോഡ് സ്പെഷ്യല് പോസ്റ്റല് ബാലറ്റ് വിതരണം തുടങ്ങി; അറിയേണ്ടത്\n1 min ago ഹസനെ തള്ളി വേണുഗോപാല്, വെല്‍ഫെയര് പാര്‍ട്ടി സഖ്യമില്ല, ദേശീയ നയം മാറ്റേണ്ടതില്ല!!\n7 min ago എൽഡിഎഫ് സീറ്റ് പിടിച്ചെടുക്കണം; പാലക്കാട് ചെസ് താരത്തെ കളത്തിലിറക്കി യുഡിഎഫ്\nMovies ബിലാലിൽ മമ്മൂട്ടിയുടെ വില്ലൻ ജോൺ എബ്രഹാമല്ല, വെളിപ്പെടുത്തി അണിയറപ്രവര്‍ത്തകര്\nFinance കാർഷിക നിയമങ്ങൾ തിടുക്കപ്പെട്ട് തയ്യാറാക്കിയതല്ല; സമ്പദ് വ്യവസ്ഥ കരകയറുകയാണെന്നും നിർമല സീതാരാമൻ\nSports ധോണിയെ പിന്നിലാക്കി, ട്വന്റി-20 ക്രിക്കറ്റില് പുതിയ നേട്ടവുമായി കെഎല് രാഹുല്\nകേരളത്തില്6പുതിയ ഹോട്ട്‌സ്‌പോട്ടുകള്; ഇന്ന് പരിശോധിച്ചത് 60000 സാമ്പിളുകള്\nPublished: November 21 2020, 20:44 [IST]\nതിരുവനന്തപുരം: സംസ്ഥാനത്ത് ഇന്ന് 5500ലധികം പേര്‍ക്ക് കൊറോണ രോഗം. എറണാകുളം, മലപ്പുറം, കോഴിക്കോട് ജില്ലകളിലാണ് കൂടുതല് രോഗികള്. ഇന്ന്6പുതിയ ഹോട്ട് സ്പോട്ടുകളാണുള്ളത്. ഇടുക്കി ജില്ലയിലെ വാത്തിക്കുടി (കണ്ടെന്‍മെന്റ് സോണ് വാര്‍ഡ് 1, 2, 3, 15, 16), കോട്ടയം ജില്ലയിലെ മരങ്ങാട്ടുപള്ളി (14), തൃശൂര് ജില്ലയിലെ തിരുവില്വാമല (16), പത്തനംതിട്ട ജില്ലയിലെ കോഴഞ്ചേരി (സബ് വാര്‍ഡ് 4), കാസര്‍ഗോഡ് ജില്ലയിലെ കാറഡുക (6), പാലക്കാട് ജില്ലയിലെ കേരളശേരി (8) എന്നിവയാണ് പുതിയ ഹോട്ട് സ്പോട്ടുകള്.3പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 560 ഹോട്ട് സ്പോട്ടുകളാണുള്ളത്.\nകേരളത്തില് ഇന്ന് 5772 പേര്‍ക്ക് കോവിഡ്-19സ്ഥിരീകരിച്ചു. എറണാകുളം 797, മലപ്പുറം 764, കോഴിക്കോട് 710, തൃശൂര് 483, പാലക്കാട് 478, കൊല്ലം 464, കോട്ടയം 423, തിരുവനന്തപുരം 399, ആലപ്പുഴ 383, പത്തനംതിട്ട 216, കണ്ണൂര് 211, ഇടുക്കി 188, വയനാട് 152, കാസര്‍ഗോഡ് 104 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 60,210 സാമ്പിളുകളാണ് പരിശോധിച്ചത്. 25 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 2022 ആയി.\nഇന്ന് രോഗം സ്ഥിരീകരിച്ചവരില് 91 പേര് സംസ്ഥാനത്തിന് പുറത്ത് നിന്നും വന്നവരാണ്. 4989 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 639 പേരുടെ സമ്പര്‍ക്ക ഉറവിടം വ്യക്തമല്ല. 53 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 11, കണ്ണൂര് 10, തിരുവനന്തപുരം, പത്തനംതിട്ട, കാസര്‍ഗോഡ്5വീതം, പാലക്കാട്, വയനാട്4വീതം, തൃശൂര്, കോഴിക്കോട്3വീതം, മലപ്പുറം 2, കോട്ടയം 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 6719 പേരുടെ പരിശോധനാഫലം നെഗറ്റീവ് ആയി. 66,856 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,88,437 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 3,18,079 പേരാണ് ഇപ്പോള് നിരീക്ഷണത്തിലുള്ളത്. 1846 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\n6 more places designated as hotspot in Kerala today; total 560\nStory first published: Saturday, November 21, 2020, 20:44 [IST]\nഇന്ത്യ കണ്ട വലിയ വർഗീയവാദി;രാജീവ് ഗാന്ധി ഇന്‍സ്റ്റിറ്റ്യൂട്ടിന് ഗോള്‍വാക്കറുടെ പേര് നല്‍കുന്നതിനെതിരെ എംഎ ബേബി


പൂജാരയും പന്തും ജഡ്ഡുവും തകര്‍ത്താടി; ഓസീസിന് മുന്നില് ഇന്ത്യയുടെ റണ്‍മല\nSydney NSW, First Published 4, Jan 2019, 11:46 AM IST\nഓസ്‌ട്രേലിയക്കെതിരെ നാലാമത്തെയും അവസാനത്തെയും ക്രിക്കറ്റ് ടെസ്റ്റില് ഇന്ത്യക്ക് കൂറ്റന് സ്‌കോര്. ചേതേശ്വര് പൂജാരയുടെയും (193), ഋഷഭ് പന്തിന്റെയും (159) സെഞ്ചുറി കരുത്തില് ഇന്ത്യ ആദ്യ ഇന്നിങ്‌സില് ഏഴിന് 622 എന്ന നിലയില് ഡിക്ലയര് ചെയ്തു. രവീന്ദ്ര ജഡേജയും (81) വാലറ്റത്ത് നിര്‍ണായക സംഭാവന നല്‍കി.\nLast Updated 4, Jan 2019, 11:46 AM IST\nRishab Pant vs Australia\nJadeja vs Australia\nRishabh Pant and Jadeja


'ഉപവാസമാണെന്‍റെ കരുത്ത്' രഹസ്യം വെളിപ്പെടുത്തി ബീന കണ്ണന് | Beena Kannan's Health Habits| Beena Kannan's Health Secrets| Beena Kanna Fitness\nApr 7, 2019, 10:16 AM IST\nഉപവാസത്തിന്റെ ശക്തി വളരെ വലുതാണ്. ചിലപ്പോള് രണ്ടുമൂന്നു ദിവസം വരെ ഉപവാസം അനുഷ്ഠിക്കാറുണ്ട്. ദിവസം 23 മണിക്കൂറും ഭക്ഷണം കഴിക്കാതെയും ഇരിക്കാറുണ്ട്.\nസ്വന്തം ശരീരത്തെ സ്‌നേഹിക്കുന്നതിനും പരിപാലിക്കുന്നതിനും പലരും തയ്യാറാവുന്നില്ല. കനത്ത തിരക്ക്, പ്രായത്തിന്റെ ആധിക്യം തുടങ്ങി ഒട്ടേറെ കാരണങ്ങളാണ് അവര് നിരത്തുക. എന്നാല്, ഒഴിവുകഴിവുകള്‍ക്കായി സാധാരണ എല്ലാവരും പറയുന്ന കാരണങ്ങളെ കാറ്റില് പറത്തി ജീവിതം ഗുണപരമായി ആഘോഷിക്കുന്ന സംരഭക ബീന കണ്ണന്റെ ആരോഗ്യവിശേഷങ്ങള് അറിയാം\nമലയാളിക്ക് മുഖവുര ആവശ്യമില്ലാത്ത വ്യക്തിയാണ് ബീനാ കണ്ണന്. 'ശീമാട്ടി' എന്ന വസ്ത്ര പാരമ്പര്യത്തിന്റെ ഈ അമരക്കാരി ഏറെക്കാലമായി കേരളത്തിന്റെ ഫാഷന് അംബാസഡറുമാണ്. എറണാകുളം എളമക്കര സംസ്‌കൃതി ലെയ്നില് 'എര്‍ത്ത്' എന്ന വീട്ടിനുള്ളിലെ ജിംനേഷ്യം നമ്മോട് പറയും ഇനി ബീനാ കണ്ണന് അറിയപ്പെടുക ആരോഗ്യകരമായ ജീവിതത്തിന്റെ വിലാസത്തില്‍ക്കൂടിയാണെന്ന്.\nഅതിശയകരമെന്നോ അദ്ഭുതകരമെന്നോ മാത്രമേ വിശേഷിപ്പിക്കാന് കഴിയൂ ഈ അഭിനിവേശത്തെ. ശരീരസൗഖ്യത്തിന്റെ പ്രധാന്യം മനസ്സിലാക്കി വളരെക്കാലം മുതലേ 'യോഗ' കൃത്യമായി അനുഷ്ഠിച്ചിരുന്നു. ആരോഗ്യകരമായ ജീവിതത്തെക്കുറിച്ചുള്ള അന്വേഷണം പാരമ്പര്യത്തെയും ആധുനികതയെയും സമന്വയിപ്പിക്കുന്ന പുത്തന് രീതിയിലേക്കെത്തിച്ചു. മനുഷ്യന്റെ ശരീരത്തെയും മനസ്സിനെയും ആത്മീയതയെും പരിപോഷിപ്പിക്കുന്ന വിധത്തിലുള്ള ദിനചര്യ സ്വായത്തമാക്കാന് സഹായിച്ചത് 'ഐ.ബി. 24' സംഘമാണ്.\nയഥേഷ്ടം വെള്ളവും മധുരമില്ലാത്ത കട്ടന് കാപ്പിയുമായാണ് തുടക്കം...ശേഷം ധ്യാനം. ഇതോടെ മാനസികവും ശാരീരീകവുമായി ഉഷാറിലാകും. ഉപവാസവും ഉറക്കവുമാണ് ശ്രദ്ധേയമായ രണ്ടംശങ്ങള്. ദിവസം 16 മണിക്കൂറാണ് ഉപവാസം. എട്ടു മണിക്കൂറുകളില് മാത്രമാണ് ഭക്ഷണം. ഉപവാസ സമയത്ത് ഹൃദയപേശികളെ ബലവത്താക്കുന്ന വ്യായാമങ്ങള്. ഭക്ഷണം ഉയര്‍ന്ന കൊഴുപ്പുള്ളതും പോഷകസമൃദ്ധവും കാര്‍ബോഹൈഡ്രേറ്റുകള് കുറഞ്ഞതുമാണ്. ആദ്യത്തെ ഭക്ഷണത്തിനുശേഷം കടുത്ത പരിശീലനം നടത്തും. ഉറക്കം6മുതല്7മണിക്കൂര് വരെ. രണ്ടു തവണയായാണ് പ്രധാനമായും ഭക്ഷണക്രമീകരണം.\n'നമ്മുടെ പരമ്പരാഗത രീതിയായ ഉപവാസത്തിന്റെ ശക്തി വളരെ വലുതാണ്. ചിലപ്പോള് രണ്ടുമൂന്നു ദിവസം വരെ ഉപവാസം അനുഷ്ഠിക്കാറുണ്ട്. ദിവസം 23 മണിക്കൂറും ഭക്ഷണം കഴിക്കാതെയും ഇരിക്കാറുണ്ട്. കോശങ്ങളുടെ നവീകരണത്തിനും മനസ്സിന്റെ ഏകാഗ്രതയ്ക്കും ശാരീരികോന്മേഷത്തിനും ഇത് സഹായിക്കുന്നു. 'ഹോര്‍മോണു'കളുടെ ഉത്പാദനം കൂട്ടുമെന്നതിനാല് വലിയ ഉത്സാഹമാണ് യഥാര്‍ഥത്തില് അനുഭവപ്പെടുക.\nഗാഢനിദ്രയാണ് മറ്റൊന്ന്. 'എട്ടുമണിക്കൂര് ഉറങ്ങണമെന്ന് പറയുന്നതില് അര്‍ഥമില്ല...നല്ല ഉറക്കമാണ് വേണ്ടതെന്നാണ് ബീന കണ്ണന്റെ പോളിസി.\nContent Highlight: Beena Kannan's Health Habits, Beena Kannan's Health Secrets, Beena Kanna Fitness\nBeena Kannan's Health Habits\nBeena Kannan's Health Secrets\nBeena Kanna Fitness\nഎന്‍റെ ആരോഗ്യം, എന്‍റെ അവകാശം


സമ്പൂർണ തൊഴിൽഫലം (ഏപ്രിൽ 16 -30) |Bi Professional Weekly Prediction | ജ്യോതിഷം | Astrology | Manorama Online\nസമ്പൂർണ തൊഴിൽഫലം (ഏപ്രിൽ 16 -30)\nരവീന്ദ്രൻ കളരിക്കൽ April 15, 2020 02:08 PM IST\nമേടം സൂര്യരാശിക്കാർക്ക് ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച സൂര്യൻ അനുകൂലഭാവത്തിൽ അല്ലാത്തതിനാൽ പൊതുവെ ആത്മവിശ്വാസം അൽപം കുറയുന്നതായി തോന്നുമെങ്കിലും പ്രഫഷനൽ രംഗത്തു വലിയ പ്രശ്‌നങ്ങൾക്കൊന്നും സാധ്യതയില്ല. തൊഴിൽരംഗത്തു ഗുണഫലങ്ങൾക്കു തന്നെയാണു സാധ്യത. സഹപ്രവർത്തകരിൽ നിന്നു സഹായസഹകരണങ്ങൾ പ്രതീക്ഷിക്കാം. മേലധികാരികളിൽ നിന്ന് അംഗീകാരം ലഭിക്കും.\nഇടവം സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു കൂടുതൽ നേട്ടങ്ങൾ ഉണ്ടാക്കാൻ കഴിയും. കർമഭാവത്തിൽ വ്യാഴത്തിന്റെ സ്വാധീനം ഉള്ളതിനാൽ ജോലിരംഗത്ത് ദൈവാനുഗ്രഹം അനുഭവപ്പെടും. അതുകൊണ്ടു തന്നെ പ്രതിസന്ധികളിലൊന്നും പെടില്ല. മേലധികാരികളിൽ നിന്ന് അംഗീകാരവും പ്രശംസയും ലഭിക്കും.\nമിഥുനം സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു നല്ല ഫലങ്ങളാണു പ്രതീക്ഷിക്കാവുന്നത്. കർമഭാവത്തിലേക്കു പാപബന്ധമൊന്നുമില്ലാത്തതിനാൽ ജോലിയിൽ കൂടുതൽ ഉയർന്ന സ്‌ഥാനങ്ങൾ സ്വന്തമാക്കാൻ കഴിയും. ഉയർന്ന വരുമാനമുള്ള പുതിയ ജോലിയിൽ ചേരാനുള്ള ആഗ്രഹം നടപ്പാകും.\nകർക്കടകം സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു ഗുണദോഷമിശ്രമായ ഫലങ്ങളാണ് അനുഭവപ്പെടുക. എങ്കിലും ഗുണാനുഭവങ്ങൾക്കു തന്നെയാണു കൂടുതൽ സാധ്യത. കർമഭാവത്തിൽ സൂര്യന്റെ സാന്നിധ്യമുള്ളതിനാൽ തൊഴിൽരംഗത്തു പ്രതാപത്തോടെ പ്രവർത്തിക്കാൻ കഴിയും. ഈ രാശിക്കാരിൽ ചിലർക്കു പുതിയ തൊഴിലിലേക്കു മാറാനും കഴിയും.\nചിങ്ങം സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച സൂര്യൻ അനുകൂലഭാവത്തിലല്ല നിൽക്കുന്നത് എന്നതിനാൽ പ്രഫഷനൽ രംഗത്തു പ്രതീക്ഷിക്കുന്ന നേട്ടങ്ങൾ ഉണ്ടാക്കാൻ കഴിഞ്ഞെന്നു വരില്ല. എങ്കിലും മനസ്സിനെ നിയന്ത്രിച്ചു ബാലൻസ് നിലനിർത്താൻ കഴിയും. ജോലിക്കാരിൽ ചിലർ മറ്റു ചില ജോലികൾക്കു പോയെന്നുവരും. എങ്കിലും ഏറ്റെടുത്ത ദൗത്യം പൂർത്തിയാക്കുന്നതിൽ വലിയ തടസ്സങ്ങളൊന്നും നേരിടേണ്ടിവരില്ല.\nകന്നി സൂര്യരാശിക്കാർക്കു ഏപ്രിൽ മാസത്തിലെ ഈ അവസാനപകുതിയിൽ സൂര്യൻ അനുകൂലഭാവത്തിലാണു നിൽക്കുന്നത് എന്നതിനാൽ പ്രഫഷനൽ രംഗത്തു കൂടുതൽ നേട്ടങ്ങൾ ഉണ്ടാക്കാൻ കഴിയും. ഇടപെടുന്ന കാര്യങ്ങളിലെല്ലാം വിജയം നേടാൻ കഴിയും. ഏപ്രിൽ മാസത്തിലെ അവസാനത്തെ ആഴ്‌ചയിൽ ഈ രാശിക്കാർക്കു തൊഴിൽ രംഗത്തു ചെറിയ തോതിൽ തടസ്സങ്ങൾ അനുഭവപ്പെടാൻ സാധ്യതയുണ്ട്. ദൈവികമായ സൽക്കർമങ്ങളിലൂടെ ആത്മവിശ്വാസം നേടിയെടുക്കണം.\nതുലാം സൂര്യരാശിക്കാർക്കു വ്യാഴം അനുകൂലഭാവത്തിൽ നിൽക്കുന്നതിനാൽ ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു വിചാരിച്ചതിലേറെ നേട്ടങ്ങളാണു പ്രതീക്ഷിക്കാവുന്നത്. പുതിയ ജോലിക്കു ശ്രമിക്കുന്നവർക്ക് അതിനുള്ള പരിശ്രമങ്ങൾ ഫലിക്കും. പണ്ടെന്നോ അപേക്ഷിച്ചിരുന്ന തൊഴിലിനെ സംബന്ധിച്ച അറിയിപ്പ് ഈ ദിവസങ്ങളിൽ കിട്ടാൻ സാധ്യതയുണ്ട്. ഏപ്രിൽ 25 നുശേഷം വരുമാനത്തിൽ അൽപം കുറവ് അനുഭവപ്പെടും.\nവൃശ്ചികം സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു ഗുണദോഷമിശ്രമായ ഫലങ്ങളാണ് അനുഭവപ്പെടുക. എങ്കിലും വലിയ പ്രതിസന്ധികൾക്കൊന്നും സാധ്യത കാണുന്നില്ല. കർമഭാവത്തിനു പ്രത്യേക ദോഷമൊന്നും ഇല്ലാത്തതിനാൽ ജോലിരംഗത്തു വലിയ പ്രശ്‌നങ്ങൾക്കൊന്നും സാധ്യതയില്ല. ആഗ്രഹിച്ച ജോലി കിട്ടാൻ അൽപം കൂടി കാലതാമസം നേരിടുമെന്നു മാത്രം.\nധനു സൂര്യരാശിക്കാർക്കു ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്തു ഗുണദോഷമിശ്രമായ ഫലങ്ങളാണു പ്രതീക്ഷിക്കാവുന്നത്. എങ്കിലും ഗുണഫലങ്ങളാണു കൂടുതലും അനുഭവപ്പെടുക. സൂര്യൻ നല്ല സ്‌ഥാനത്തു നിൽക്കുന്നതിനാൽ ആത്മവിശ്വാസത്തോടെ കാര്യങ്ങളെ നേരിടാൻ കഴിയും. കർമഭാവത്തിന്റെ അധിപൻ ഭാവത്തിന്റെ പ്രതികൂലഭാവത്തിൽ ആയതിനാൽ തൊഴിൽരംഗത്തു ചില ചെറിയ പ്രശ്‌നങ്ങൾ ഉണ്ടാകാനിടയുണ്ട്. എങ്കിലും ദൈവാനുഗ്രഹം കൊണ്ട് അതിൽ നിന്നെല്ലാം വിദ്‌ധമായി തലയൂരാൻ സാധിക്കും. പ്രത്യേകം കരുതൽ വേണം.\nമകരം സൂര്യരാശിക്കാർക്കു ഏപ്രിൽ മാസത്തിന്റെ അവസാനത്തെ ഈ രണ്ടാഴ്‌ച പ്രഫഷനൽ രംത്തെ കാര്യങ്ങൾ വലിയ കുഴപ്പമില്ലാതെ മുന്നോട്ടു കൊണ്ടുപോകാൻ കഴിയും. തൊഴിൽരംഗത്തു ചെറിയ തോതിൽ പ്രശ്‌നങ്ങൾ ഉണ്ടായേക്കാമെങ്കിലും അവയെ ഫലപ്രദമായി നേരിടാൻ കഴിയും. സഹപ്രവർത്തകരിൽ ചിലരിൽ നിന്നു വിചാരിച്ച അത്രയും സഹായസഹകരണങ്ങൾ ഉണ്ടായെന്നു വരില്ല.\nകുംഭം സൂര്യരാശിക്കാർക്കു ഏപ്രിൽ മാസത്തിന്റെ അവസാനത്തെ ഈ രണ്ടാഴ്‌ച മറ്റു പല രംഗത്തുമെന്ന പോലെ പ്രഫഷനൽ രംഗത്തും ഗുണദോഷമിശ്രമായ ഫലങ്ങളാണ് അനുഭവപ്പെടുക. എങ്കിലും ദോഷഫലങ്ങൾ കുറയും. തൊഴിൽരംഗത്ത് ആത്മവിശ്വാസത്തോടെ മുന്നോട്ടു പോകുക. ചെറിയ പ്രതിസന്ധികൾ ഉണ്ടാകാമെങ്കിലും അവയെ വിജയകരമായി മറികടക്കാൻ കഴിയും. തൊഴിൽ മാറാൻ ആഹ്രിക്കുന്നവർക്ക് അതിനുള്ള നടപടികളിൽ പുരോഗതിയുണ്ടാകും.\nമീനം സൂര്യരാശിക്കാർക്കു സൂര്യൻ അനുകൂലഭാവത്തിൽ തുടരുന്നതിനാൽ ഏപ്രിൽ മാസത്തിലെ അവസാനത്തെ ഈ രണ്ടാഴ്‌ച പ്രഫഷനൽ രംഗത്ത് ആത്മവിശ്വാസത്തോടെ കാര്യങ്ങളെ അഭിമുഖീകരിക്കാൻ കഴിയും. സ്വന്തം പരിശ്രമത്തിലൂടെ പുതിയ ഉയരങ്ങൾ എത്തിപ്പിടിക്കാൻ സാധിക്കും. തൊഴിൽ രംഗത്തു കഴിഞ്ഞ ദിവസങ്ങളെക്കാൾ കുറച്ചുകൂടി സ്വസ്‌ഥത അനുഭവപ്പെടും. പുതിയ തൊഴിൽ ആഗ്രഹിക്കുന്നവർക്ക് അതുസംബന്ധിച്ച ചില അറിയിപ്പുകൾ പ്രതീക്ഷിക്കാം.\nEnglish Summary : Bi Weekly Professional Prediction by Raveendran Kalarikkal / April 16 to 30


Article – Page 88 – Daily Indian Herald\nലൈംഗീകതയെ ഇല്ലാതാക്കുന്ന ഭക്ഷണങ്ങളാണ് ഇതെന്ന് ചിലപ്പോള് വിശ്വസിക്കാന് പ്രയാസ മായിരിക്കും എന്നാല് സത്യമതാണ്. ഇവയുടെ നിരന്തരമായ ഉപയോഗം ലൈംഗീക ക്ഷമത കുറയ്ക്കുമെന്ന് പഠനങ്ങള് വ്യക്തമാക്കുന്നു അത്തരം ആഹാര സാധനങ്ങളെ കുറിച്ചാണ് താഴെ പറയുന്നത്. ചീസ്: മിക്ക...\nപെണ്ണില്ലാതെ കേരള രാഷ്‌ട്രീയമില്ല: ആറു പതിറ്റാണ്ടിന്റെ പെണ് ചരിത്രവുമായി കേരളം; ഇന്നു കറങ്ങുന്നത് സരിതയുടെ സാരിത്തുമ്പില്..! ഒരു പെണ്ണിന്റെ പേരില് രാഷ്‌ട്രീയ പാര്‍ട്ടിയുണ്ടായ ലോകത്തിലെ ആദ്യ സംസ്ഥാനം കേരളമായിരിക്കുമെന്നു നിസംശയം പറയാം. പി.ടി ചാക്കോ എന്ന...


27 more covid positive case conformed in pathanamthitta | പത്തനംതിട്ടയില് ഇന്ന് കോവിഡ് സ്ഥിരീകരിച്ചത് 27 പേര്‍ക്ക് ഒരാള്‍ക്ക് രോഗമുക്തി - Malayalam Oneindia\n24 min ago കൊല്ലത്ത് ഒറ്റ അക്കത്തിലൊതുങ്ങി കൊവിഡ് രോഗികളുടെ എണ്ണം, ഇന്ന് 21 പേർക്ക് രോഗമുക്തിയും\nപത്തനംതിട്ടയില് ഇന്ന് കോവിഡ് സ്ഥിരീകരിച്ചത് 27 പേര്‍ക്ക് ഒരാള്‍ക്ക് രോഗമുക്തി\nPublished: June 23 2020, 22:50 [IST]\nപത്തനംതിട്ട: പത്തനംതിട്ട ജില്ലയില് ഇന്ന് 27 പേര്‍ക്ക് കോവിഡ്-19 സ്ഥിരീകരിച്ചു. ഇതില് 15 പേര് വിദേശത്ത് നിന്നും 12 പേര് മഹാരാഷ്ട്ര ഉള്‍പ്പടേയുള്ള ഇതര സംസ്ഥാനങ്ങളില് നിന്നും വന്നവരാണ്. ഇന്നത്തെ കണക്ക് കൂടി പുറത്ത് വന്നതോടെ ജില്ലയില് ഇതുവരെ ആകെ 225 പേര്‍ക്ക് രോഗം സ്ഥിരീകരിച്ചിട്ടുണ്ട്. കോവിഡ്-19 മൂലം ജില്ലയില് ഇതുവരെ ഒരാള് മരണമടഞ്ഞിട്ടുണ്ട്. അതേസമയം ഇന്ന് ജില്ലയില് ഒരാള് രോഗമുക്തനായി. ആകെ രോഗമുക്തരായവരുടെ എണ്ണം 76 ആണ്.\nപത്തനംതിട്ട ജില്ലയില് നിലവില് 148 പേര് രോഗികളായിട്ടുണ്ട്. ഇതില് 145 പേര് ജില്ലയിലും, മൂന്നു പേര് ജില്ലയ്ക്ക് പുറത്തും ചികിത്സയിലാണ്. ഇതു കൂടാതെ കോട്ടയം ജില്ലയില് നിന്നുളള ഒരു രോഗി പത്തനംതിട്ടയില് ചികിത്സയില് ഉണ്ട്. പത്തനംതിട്ട ജനറല് ആശുപത്രിയില് 73 പേരും, കോഴഞ്ചേരി ജില്ലാ ആശുപത്രിയില് 11 പേരും, റാന്നി മേനാംതോട്ടം സിഎഫ്എല്‍ടിസിയില് 73 പേരും ഐസൊലേഷനില് ഉണ്ട്. സ്വകാര്യ ആശുപത്രികളില് നാലു പേര് ഐസൊലേഷനില് ഉണ്ട്.\nപത്തനംതിട്ടയില് ആകെ 161 പേര് വിവിധ ആശുപത്രികളില് ഐസോലേഷനില് ആണ്. ഇന്ന് (23) പുതിയതായി 30 പേരെ ഐസൊലേഷനില് പ്രവേശിപ്പിച്ചു. ജില്ലയില് 545 കോണ്‍ടാക്ടുകള് നിരീക്ഷണത്തില് ഉണ്ട്. മറ്റ് സംസ്ഥാനങ്ങളില് നിന്നും തിരിച്ചെത്തിയ 3234 പേരും വിദേശത്തുനിന്നും തിരിച്ചെത്തിയ 1779 പേരും നിലവില് നിരീക്ഷണത്തിലാണ്. വിദേശത്തുനിന്നും ഇന്ന് (23) തിരിച്ചെത്തിയ 144 പേരും, മറ്റ് സംസ്ഥാനങ്ങളില് നിന്നും ഇന്ന് (23) എത്തിയ 172 പേരും ഇതില് ഉള്‍പ്പെടുന്നു. ആകെ 5558 പേര് നിരീക്ഷണത്തിലാണ്.\nജില്ലയില് വിദേശത്തുനിന്നും, മറ്റ് സംസ്ഥാനങ്ങളില് നിന്നും തിരിച്ചെത്തുന്നവരെ താമസിപ്പിക്കുന്നതിന് 136 കോവിഡ് കെയര് സെന്ററുകള് സജ്ജീകരിച്ചിട്ടുണ്ട്. ഇവയില് നിലവില് 1172 പേര് താമസിക്കുന്നുണ്ട്. ജില്ലയില് നിന്ന് ഇന്ന്(23) 337 സാമ്പിളുകള് പരിശോധനയ്ക്ക് അയച്ചിട്ടുണ്ട്. ഇതുവരെ ജില്ലയില് നിന്നും 13078 സാമ്പിളുകള് ആണ് പരിശോധനയ്ക്കായി അയച്ചിട്ടുളളത്. ജില്ലയില് ഇന്ന് (23) 383 സാമ്പിളുകള് നെഗറ്റീവായി റിപ്പോര്‍ട്ട് ചെയ്തു.\nഇന്നു വരെ അയച്ച സാമ്പിളുകളില് 220 എണ്ണം പൊസിറ്റീവായും 11570 എണ്ണം നെഗറ്റീവായും റിപ്പോര്‍ട്ട് ലഭിച്ചിട്ടുണ്ട്. 943 സാമ്പിളുകളുടെഫലം ലഭിക്കാനുണ്ട്.\nജില്ലാ മെഡിക്കല് ഓഫീസറുടെ കണ്‍ട്രോള് റൂമില് 69 കോളുകളും, ജില്ലാ ദുരന്തനിവാരണ വിഭാഗത്തിന്റെ കണ്‍ട്രോള് റൂമില് 131 കോളുകളും ലഭിച്ചു. ക്വാറന്റൈനിലുളള ആളുകള്‍ക്ക് നല്‍കുന്ന സൈക്കോളജിക്കല് സപ്പോര്‍ട്ടിന്റെ ഭാഗമായി ഇന്ന് (23) 802 കോളുകള് നടത്തുകയും, 154 പേര്‍ക്ക് കൗണ്‍സലിംഗ് നല്‍കുകയും ചെയ്തെന്നും ജില്ലാ ഭരണകൂടം അറിയിച്ചു.\n27 more covid positive case conformed in pathanamthitta\nStory first published: Tuesday, June 23, 2020, 22:50 [IST]


ശിശിരത്തിൽ ഒരു വസന്തം! ലക്ഷ്മിയമ്മാൾ @66 കൊച്ചനിയൻ @67 | 66year old lakshmi ammal married 67 year old kochaniyan -kerala news | Madhyamam\nHomechevron_rightNewschevron_rightKeralachevron_rightശിശിരത്തിൽ ഒരു വസന്തം! ...\ndate_range 28 Dec 2019 6:46 PM GMT\nശിശിരത്തിൽ ഒരു വസന്തം! ലക്ഷ്മിയമ്മാൾ @66 കൊച്ചനിയൻ @67\nതൃശൂർ: ചുവന്ന പട്ട് സാരി ഉടുത്ത 66കാരി വധുവിെൻറ കൈപിടിച്ച് മേയർ... ക്രീം കളർ ഷർട്ടും കസവുമുണ്ടുമുടുത്ത 67കാരൻ വരെൻറ കൈ പിടിച്ച് മന്ത്രി... കൊട്ടും കുരവയുമുയർന്നു. ആഹ്ലാദനിമിഷങ്ങൾ... മന്ത്രി വി.എസ്. സുനിൽകുമാർ നൽകിയ താലി കൊച്ചനിയൻ ലക്ഷ്മിയമ്മാളുടെ കഴുത്തിൽ ചാർത്തുമ്പോൾ 22 വർഷത്തെ പ്രണയത്തിന് സാക്ഷാത്കാരം. വൃദ്ധസദന ചരിത്രത്തിൽ പുതിയ അധ്യായം, രാമവർമപുരം ഗവ. വൃദ്ധസദനത്തിലെ അപൂർവനിമിഷങ്ങൾ.\nസർക്കാർ സംഘടിപ്പിച്ച ഈ ഔദ്യോഗിക വിവാഹത്തിന് നിരവധി പേർ സാക്ഷിയായി. വൃദ്ധസദനത്തിെൻറ മുറ്റത്ത് ഒരുക്കിയ പന്തലിൽ ഹൈന്ദവാചാരപ്രകാരമാണ് ചടങ്ങ് നടന്നത്. വിവാഹത്തലേന്ന് വധുവിനെ മൈലാഞ്ചിയിടീക്കലോടെ തുടങ്ങിയ ആഘോഷം മേയറുടെ നേതൃത്വത്തിലുള്ള സംഘത്തിെൻറ തിരുവാതിരക്കളിയോടെയും വിഭവ സമൃദ്ധമായ സദ്യയോടെയും നാട് ആഘോഷമാക്കി.\nലക്ഷ്മിയമ്മാളുടെ ആദ്യ ഭർത്താവിെൻറ സുഹൃത്തും സഹായിയുമായിരുന്നു കൊച്ചനിയൻ. ഭർത്താവ് മരിച്ചതോടെ സഹായത്തിന് ആരുമില്ലാതായ ലക്ഷ്മിയമ്മാളിനെ വൃദ്ധസദനത്തിലെത്തിച്ചത് കൊച്ചനിയനാണ്. വർഷങ്ങൾക്കുശേഷം മറ്റൊരു വൃദ്ധസദനത്തിൽ നിന്ന് കൊച്ചനിയനും തൃശൂരിലെത്തി, പഴയ സൗഹൃദം പുതിയൊരു ആത്മബന്ധത്തിലേക്ക് ഒഴുകിനീങ്ങി. വിവരം അറിഞ്ഞ വൃദ്ധസദനം മാനേജിങ് കമ്മിറ്റി ചെയർമാനും കോർപറേഷൻ ക്ഷേമകാര്യ ചെയർമാനുമായ ജോൺ ഡാനിയേൽ എന്ത് ചെയ്യാനാവുമെന്ന് ആലോചിച്ചു.\nപഴയ സർക്കാർ ഉത്തരവുകൾ പരിശോധിച്ചപ്പോൾ വൃദ്ധസദനത്തിലെ അന്തേവാസികൾക്ക് ഒരുമിച്ച് കഴിയാൻ താൽപര്യമുണ്ടെങ്കിൽ അനുവദിക്കാമെന്ന ഉത്തരവ് കിട്ടി. അതോടെ നിയമപ്രശ്നം അവസാനിച്ചു. ഇരുവരുടെയും വിവാഹം രക്ഷാകർത്താക്കൾ എന്ന ഉത്തരവാദിത്തത്തിൽ വൃദ്ധസദനം ഏറ്റെടുത്തു. വൃദ്ധസദനത്തിൽ ഇവർക്ക് പ്രത്യേക മുറി ഒരുക്കിയിട്ടുണ്ട്.\nTAGS:lakshmi ammal marriage kochaniyan kerala news malayalam news\nNews Summary - 66year old lakshmi ammal married 67 year old kochaniyan -kerala news


Popular Haryana Tik Tok star Shivani Khubiyan killed in her own beauty parlor | ടിക് ടോക് താരം സ്വന്തം ബ്യൂട്ടിപാർലറിൽ കൊല്ലപ്പെട്ട നിലയിൽ, പിന്നിൽ അയൽക്കാരൻ; വലവിരിച്ച് പൊലീസ്..! - Malayalam Oneindia\n42 min ago അഖിലേഷില്ലാതെ പുതിയ സഖ്യം? പ്രിയങ്കയുടെ മാസ്റ്റര് സ്‌ട്രോക്ക്, യുപിയില് ക്യാപ്റ്റനായി കോണ്‍ഗ്രസ്\nചണ്ഡീഗഢ്: ടിക് ടോക് വീഡിയോയിലൂടെ താരമായ യുവതിയെ സ്വന്തം ബ്യൂട്ടിപാര്‍ലറില് കൊല്ലപ്പെട്ടനിലയില് കണ്ടെത്തി. ഹരിയാന സോണിപത് സ്വദേശിയായ ശിവാനി ഖുബിയാനെയാണ് കൊല്ലപ്പെട്ട നിലയില് കണ്ടെത്തിയത്. പൊലീസിന്റെ പ്രാഥമിക നിഗമനത്തില് അയല്‍ക്കാരനായ ആരിഫാണ് ശിവാനിയെ കൊന്നതെന്നാണ് പൊലീസിന്റെ നിഗമനം. ഞായറാഴ്ച വൈകീട്ടാണ് ശിവാനിയുടെ മൃതദേഹം കണ്ടെത്തിയത്. പ്രതി ഇപ്പോള് ഒളിവിലാണ്. ഉടന് തന്നെ കണ്ടെത്തുമെന്ന് അന്വേഷണ സംഘം അറിയിച്ചു.\nസംഭവത്തില് പൊലീസ് പറയുന്നത് ഇങ്ങനെ, ഞായറാഴ്ച വൈകീട്ടോടെ ബ്യൂട്ടിപാര്‍ലറിന്റെ പാട്ണറായ നീരജ് സ്ഥാപനത്തില് എത്തിയപ്പോഴാണ് മൃതദേഹം കണ്ടത്. ഇവിടെ നിന്നും ദുര്‍ഖന്ധം പുറത്തുവന്നതിനെ തുടര്‍ന്ന് പരിശോധന നടത്തുകയായിരുന്നു. ഉടന് തന്നെ പൊലീസിനെയും ശിവാനിയുടെ ബന്ധുക്കളെയും വിവരമറിയിച്ചു. ബ്യൂട്ടിപാര്‍ളറിനുള്ളിലെ ക്യാബിനുള്ളിലായിരുന്നു മൃതദേഹം കണ്ടത്.\nടിക് ടോക് നമ്മുടെ എല്ലാം ചോർത്തുന്നുണ്ടായിയിരുന്നോ?\nടിക് ്‌ടോക് വീഡിയോയിലൂടെ പ്രശ്‌സ്തയായ ശിവാനിക്ക് ഒരു ലക്ഷത്തില് കൂടുതല് ഫോളോവേഴ്‌സാണുള്ളത്. ശിവാനിയുടെ മിക്ക വീഡിയോയും സോഷ്യല് മീഡിയയിലൂടെ വൈറലവാറുണ്ട്. അതേസമയം, അയല്‍ക്കാരനും സുഹൃത്തുമായ ആരിഫ് ശിവാനിയോട് പ്രണയാഭ്യര്‍ത്ഥന നടത്തിയിരുന്നു. കഴിഞ്ഞ മൂന്ന് വര്‍ഷത്തോളം ആരിഫ് ഇക്കാര്യം പറഞ്ഞ് ശിവാനിയെ ശല്യം ചെയ്തതായി നാട്ടുകാര് പറയുന്നു. തുടര്‍ന്ന് പൊലീസില് പരാതി നല്‍കാനും കുടുംബം മുതിര്‍ന്നിരുന്നു. എന്നാല് അന്ന് മാപ്പ് പറഞ്ഞ് ശല്യം അവസാനിച്ചെന്നാണ് ബന്ധുക്കള് കരുതിയത്. എന്നാല് ആരിഫിന്റെ ശല്യം വീണ്ടും തുടര്‍ന്നെന്നാണ് പിതാവ് പറയുന്നത്.\nഅതേ സമയം, കൊല്ലപ്പെട്ടതിന് ശേഷവും ശിവാനിയുടെ അക്കൗണ്ടില് നിന്ന് ചില വീഡിയോകള് ടിക് ്ക്കില് പോസ്റ്റ് ചെയ്തിട്ടുണ്ട്. ഇക്കാര്യം പൊലീസിന്റെ ശ്രദ്ധയില്‍പ്പെട്ടിട്ടുണ്ട്. ശിവാനി ഇപ്പോഴും ജീവിച്ചിരിക്കുന്നു എന്ന് തോന്നിപ്പിക്കാനായിരുന്നു പ്രതിയുടെ ഈ നീക്കം. ശ്വാസം മുട്ടിച്ചാണ് ശിവാനിയെ കൊലപ്പെടുത്തിയതെന്നാണ് പൊലീസിന്റെ പ്രാഥമിക നിഗമനം. പോസ്റ്റ് മോര്‍ട്ടത്തിന് ശേഷം മാത്രമേ ഇക്കാര്യത്തില് സ്ഥിരീകരണം ലഭിക്കുകയുള്ളുവെന്ന് അന്വേഷണ ഉദ്യോഗസ്ഥര് പറഞ്ഞു.\nബിജെപി സഖ്യം ജോസിന് തിരിച്ചടിയാവും; അണികളേയും നേതാക്കളേയും പിളര്‍ത്താന് യുഡിഎഫ്\nഗുണ്ടാപ്പക; തൃശൂരില് ഗുണ്ടാനേതാവിന്റെ ഭാര്യയെ ബോംബെറിഞ്ഞ ശേഷം വെട്ടിക്കൊന്നു\ncrime haryana police murder കൊലപാതകം ഹരിയാണ പൊലീസ്\nPopular Haryana Tik Tok star Shivani Khubiyan killed in her own beauty parlor


പെരുന്നാൾ ഓർമ്മപ്പെടുത്തുന്നത്….. കമർ മേലാറ്റൂർ | i Vartha\nHome എഴുത്തുപുര പെരുന്നാൾ ഓർമ്മപ്പെടുത്തുന്നത്….. കമർ മേലാറ്റൂർ\nപെരുന്നാൾ ഓർമ്മപ്പെടുത്തുന്നത്….. കമർ മേലാറ്റൂർ\nPosted By: editoron: June 08, 2019 In: എഴുത്തുപുരNo Comments\nപെരുന്നാൾ ഓർമ്മകൾക്ക് ഏറെ വർണ്ണങ്ങൾ കിട്ടുന്നത് കുട്ടിക്കാലത്തെ ഓർക്കുമ്പോൾ തന്നെയാണ്.\nമുപ്പതു ദിവസത്തെ നോമ്പ് , ചാണകം കരി കൂട്ടി മെഴുകിയ മുറ്റത്തെ ചെറിയടുക്കളയിൽ പരന്നുവെളുപ്പിച്ച പത്തിരിപ്പൊടിയുടെ ഓർമ്മകൾക്ക് വല്ലാത്ത സുഗന്ധമാണ്.\nദിവസവും നോമ്പ് തുറന്ന് ക്ഷീണത്തിൽ വെള്ളിയാറിലെ മുട്ടൊപ്പം വെള്ളം മുറിച്ചുകടന്ന് ചെമ്മാണിയോട് മഹല്ലുപള്ളിയിൽ തറാവീഹ് നിസ്കരിച്ച രാത്രികൾ.\nസ്കൂൾപ്പടിയിലെ ശിവന്റെ പീടികയിൽ കണ്ണുവെച്ച മിഠായികൾക്ക് കാത്ത ഇരുപത്തേഴാം രാവ് പൈസയുടെ കളക്ഷനു വേണ്ടി ആരെയൊക്കെയൊ കണ്ണുതേടിയ ദിവസങ്ങൾ അങ്ങനെ ഓടിമറയും.\nഇരുപത്തേഴാം രാവിന്റെ നെയ്യപ്പത്തിന്റേയും കലത്തപ്പത്തിന്റേയും സ്വാദൂറും മണങ്ങൾക്കിടയിലൂടെ ലൈലത്തുൽഖദിറിന്റെ ചൈതന്യം അകമുറിയിൽ നിന്ന് ഖുർആൻ പാരായണമായി ഏഴാകാശങ്ങളിലേക്കും ഉയർന്നുകൊണ്ടിരിക്കും.\nഅവസാനത്തെ പത്തിൽ ഉപ്പാന്റെ കൈപിടിച്ചുള്ള ടെക്സ്റ്റയിൽസ് യാത്ര, പുത്തനുടുപ്പുകളുടെ കണ്ണുവിടർന്ന സന്തോഷങ്ങൾ. റെഡിമെയ്ഡ് വസ്ത്രങ്ങൾ അവഗണിച്ച് ടെയിലർ രവിയേട്ടനോട് അടുത്ത പെരുന്നാൾ വരെയിടാൻ അളവ് കൂട്ടിയടിക്കാൻ ഏൽപ്പിക്കും.\nവലിയപറമ്പിലുള്ള മൂത്താപ്പാന്റെ വീട്ടിൽനിന്ന് കൊണ്ടുവന്ന മൈലാഞ്ചിയിലകൾ അമ്മിയിലരയുന്ന ശബ്ദം ഞങ്ങൾ കുട്ടികളുടെയൊക്കെ നിദ്ര തളർത്തിത്തൂക്കിയ കൺപോളകൾക്ക് ഊർജ്ജമായിരുന്നു. കൈകളിൽ ചിത്രം ചോരപ്പൂ വീഴ്ത്തി പതിയെ ഉറക്കത്തിലേക്ക് വഴുതിപോയ്ക്കൊണ്ടിരിക്കും.\nപെരുന്നാൾദിനപ്പുലരിയിൽ വെട്ടം വീഴും മുമ്പേ ദേഹമാസകലം എണ്ണ തേച്ച് വെള്ളിയാറിലേക്ക് നീളുന്ന പാടവരമ്പിലൂടെ വരിവരിയായി പോവും. തണുത്തുറഞ്ഞ വെള്ളിയാറിന്റെ ഉള്ളിലേക്കൂളിയിടും. നീന്താനറിയാത്ത മക്കളെ ചേർത്തുപിടിക്കുമ്പോൾ വെള്ളിയാർ എനിക്കെന്റെ ഉമ്മ തന്നെയായിരുന്നു.\nവെള്ളിയാറിന്റെ മണലിറമ്പുകളിലൂടെ പുലർച്ചെ മുതൽ ശുഭ്രവസ്ത്രങ്ങൾ പുഴയ്ക്കക്കരെയുള്ള ജുമുഅത്ത് പള്ളിയിലേക്ക് വരിയിടുന്നുണ്ടായിരുന്നു.\nപള്ളിയിൽ സൗഹൃദങ്ങളുടെ സ്നേഹാലിംഗനങ്ങൾ താളം\nപള്ളിക്കാടുകളിൽ കബറുകൾക്കിടയിലൂടെ മീസാൻ കല്ലുകളെ തലോടിക്കൊണ്ട്, നെച്ചിത്തലപ്പുകൾ ദുആ ഇരന്നുകൊണ്ടിരുന്നു.\nപള്ളിയിൽ നിന്നുള്ള തിരിച്ചുവരവ് ബിരിയാണിചെമ്പുകളിൽ നിന്നുള്ള മണങ്ങളിലേക്കാണ്. വയറുനിറഞ്ഞ ബിരിയാണിയിലെ മസാല ശേഷം കുടിക്കുന്ന സേമിയപായസത്തെ പുറത്തേക്ക് കുത്തിക്കൊണ്ടിരിക്കും. പിന്നെ നിറഞ്ഞ വയറുമായി അയൽപക്കകളിക്കളത്തിലേക്ക്.\nഓർമ്മകൾ ഓരോ ബിരിയാണിമണങ്ങളേയും പേറി വാതോരാതെ നമ്മോട് സല്ലപിച്ചുകൊണ്ടിരിക്കും.\nഇന്ന്, ഓർമ്മകളെയെല്ലാം ഒരു മൊബൈൽ സ്ക്രീനിലേക്ക് ചെറുതായപ്പോൾ നഷ്ടമായത് ആ ബന്ധങ്ങളും സ്നേഹങ്ങളും പറത്തിക്കൊണ്ടുവന്ന ബിരിയാണിമണമാണ്.\nബഹറുകൾക്കിപ്പുറത്ത് മണൽക്കൂടാരങ്ങളിൽ ഫോൺകാളുകൾ മെസ്സേജുകളിലേക്കും സ്റ്റാറ്റസുകളിലേക്കും വഴിതിരിഞ്ഞ പ്രവാസ പെരുന്നാൾ ചിന്തകൾ നൻമയുടെ പെരുന്നാളോർമ്മകളെയാണ് മണൽമൂടിക്കളഞ്ഞത്.\nനഷ്ടബോധങ്ങളെ തെരുപ്പിടിച്ച് ഒറ്റപ്പെടലിനു വശംവദരായി, നാട്ടിലേക്ക് മനസ്സ്കൊരുത്തൊരു ചരടില്ലാപ്പട്ടവും പറത്തിവിട്ട് ഓരോ പ്രവാസിയും പെരുന്നാളാഘോഷിച്ചുകൊണ്ടിരിക്കുന്നു.\nകബറിടങ്ങളും ബിരിയാണിമണങ്ങളും പഴയ പെരുന്നാളോർമ്മകളെ മരുപ്പച്ചയിലേക്ക് വലിച്ചുകൊണ്ടേയിരിക്കുന്നു.\nനോട്ടീസ് പീരിയഡ് ……. Ragesh R Das\nമഴയെത്തും നേരം …… എൻ.കെ അജിത് ആനാരി


ഡിടിജി പ്രീട്രീറ്റ് മെഷീനുകൾ, കസ്റ്റം ഡിജിറ്റൽ പ്രിന്റിംഗ് മെഷീനുകൾ വിതരണക്കാരൻ | ഫോക്കസ് ചെയ്യുക\nഫോക്കസ് ചെയ്യുക, എല്ലാം ഉപഭോക്താവിന്റെ മൂല്യത്തിനായി.\nപ്രീ ട്രീറ്റ്‌മെന്റ് മെഷീൻ\nAnce Inc. A3 ഡിടിജി പ്രിന്ററുകൾക്കായി ശ്രദ്ധ കേന്ദ്രീകരിക്കുക 3350\nInc. A3 UV പ്രിന്ററുകൾക്കായി Inc. TOTUTURYS വീഡിയോകൾ 3350\nA2 DTG പ്രിന്ററുകൾക്കായി Inc. TOTUTURYS TOTOUTUSTSS040\nA1 UV പ്രിന്ററുകൾക്കായുള്ള Inc. TOTUTURIALS വീഡിയോകൾ 6090\nA2 യുവി പ്രിന്ററുകൾക്കായി Inc. TOTUTURIALS വീഡിയോകൾ 6040\nInc. അറ്റ്ലസ് -1311 നായുള്ള Inc. TOTUTURYS വീഡിയോകൾ\nInc. നെബുലസ് -35 എഫ്\nNOCOST NOCONT NOBULAS-62F നുള്ള TOTOUNTUITS വീഡിയോകൾ\nഫോക്കസ് എക്സ്പ്രഷൻ Inc.\nയുവി പ്രിന്ററുകൾ സാമ്പിൾ പ്രിന്റിംഗ്\nസാമ്പിൾ പ്രിന്റിംഗ് ഡിടിജി പ്രിന്ററുകൾ\nDTF പ്രിന്ററുകൾ ഉപയോഗിച്ച് സാമ്പിൾ പ്രിന്റിംഗ്\nവീട് > ഉത്പന്നം > പ്രീ ട്രീറ്റ്‌മെന്റ് മെഷീൻ\nനിങ്ങളുടെ നേരിട്ടുള്ള, സ്ഥിരമായ വസ്ത്രധാരണത്തിനായി വേഗത്തിൽ, പോലും, സ്ഥിരമായ സ്പ്രേ ചെയ്യുന്നതിനായി രൂപകൽപ്പന ചെയ്തിരിക്കുന്നത് ഉയർന്ന നിലവാരമുള്ള പ്രീട്രീറ്റ് ട്രീറ്റാണ് മെഷീൻ ഫോക്കസ് സെലാക്റ്റ്. ഏറ്റവും ഉയർന്ന നിലവാരമുള്ള ഘടകങ്ങളും സാങ്കേതികവിദ്യയും യന്ത്രണത്തിനുള്ളിൽ സംയോജിതമായി വിശ്വസനീയമായ പ്രവർത്തനവും ഗൗരവമേറിയ വായു കംപ്രസ്സറുകളും ഉപയോഗിക്കാതെ സ്പ്രേ പാറ്റേൺ പോലും ഉൾപ്പെടുത്തിയിട്ടുണ്ട്.\nഫോക്കസ് ഇങ്ക് ടി ഷർട്ട് പ്രിന്റിംഗിനായി പ്രീട്രീറ്റ്മെന്റ് പ്രിന്ററുകൾ\nയാന്ത്രിക പ്രീട്രീറ്റ്മെന്റ് മെഷീൻഉയർന്ന മർദ്ദം സ്പേ ടെക്നോളജിഉപയോക്തൃ-സൗഹൃദ നിയന്ത്രണങ്ങൾയാന്ത്രിക ലിക്വിഡ് പരിവർത്തനംഡിടിജി പ്രീട്രീറ്റ്മെന്റ് മെഷീനുകളും പരിഹാരങ്ങളുംഡിടിജി പ്രീട്രീറ്റ്മെന്റ് മെഷീനുകൾഡിടിജി പ്രീട്രീറ്റ്മെന്റ് മെഷീനുകൾഏറ്റവും നൂതനമായ ഡിടിജി പ്രീട്രീറ്റ്മെന്റ് മെഷീൻവൈപ്പർ ഡിടിജി പ്രീട്രീറ്റ്മെന്റ് മെഷീനുകൾ


will give Financial Support to Neethu Johnson For Civil Service Coaching, Says Shibu Baby John\n'നീതു ജോണ്‍സന് സിവില് സര്‍വീസ് കോച്ചിങ്ങിന് സാമ്പത്തിക സഹായം നല്‍കാം' ; അനില് അക്കരയ്ക്കും രമ്യയ്ക്കും പിന്നാലെ ഷിബു ബേബി ജോണും\nPublished on : 29 Sep, 2020 , 12:40 pm\nഅനില് അക്കര എംഎല്‍എയ്ക്കുള്ള കത്തായി സമൂഹ മാധ്യമങ്ങളില് പ്രചരിച്ച കുറിപ്പില് പരാമര്‍ശിക്കുന്ന 'നീതു ജോണ്‍സന്' രാജ്യത്തെവിടെയും സിവില് സര്‍വീസ് പരിശീലനം നടത്താന് വേണ്ട സാമ്പത്തിക സഹായം നല്‍കാമെന്ന് ആര്‍എസ്പി നേതാവ് ഷിബു ബേബി ജോണ്. 'നീതു ജോണ്‍സനെ തേടി' എന്ന പേരില് അനില് അക്കര എംഎല്‍എയും രമ്യ ഹരിദാസ് എംപിയും വടക്കാഞ്ചേരിയില് 'കാത്തിരിപ്പ് സമരം' നടത്തിയിരുന്നെങ്കിലും അങ്ങനെയൊരു പ്ലസ്ടു വിദ്യാര്‍ത്ഥിനി എത്തിയിരുന്നില്ല. സിപിഎം സൈബറിടത്തില് പ്രചരിപ്പിച്ച നീതു ജോണ്‍സണ് എന്നത് വ്യാജ കഥാപാത്രമാണെന്ന് തെളിയിക്കാനായിരുന്നു സമരം. നീതു ജോണ്‍സണ് എന്നൊരാളുണ്ടെങ്കില് ഭൂമി നല്‍കി വീട് വെച്ചുകൊടുക്കുമെന്ന് അനില് അക്കരയും രമ്യ ഹരിദാസും വ്യക്തമാക്കിയിരുന്നു. ഇതിന് പിന്നാലെയാണ്, കത്തില് പറയുന്നപോലെ നീതു ജോണ്‍സന്റെ ആഗ്രഹം നടപ്പാക്കാന് സിവില് സര്‍വീസ് കോച്ചിങ്ങിന് സാമ്പത്തിക സഹായം നല്‍കാമെന്ന് ഷിബു ബേബി ജോണ് ഫെയ്‌സ്ബുക്കില് പോസ്റ്റിട്ടത്.\nഅനില് അക്കരക്ക് ഭീഷണിയെന്ന് ടിഎന് പ്രതാപന്; സുരക്ഷയൊരുക്കണമെന്ന് ഡിജിപിക്ക് കത്ത്\nഷിബു ബേബി ജോണിന്റെ പോസ്റ്റ്\nഇന്ന് മാധ്യമങ്ങളില് വന്ന വാര്‍ത്തകളെ തുടര്‍ന്നാണ് നീതു ജോണ്‍സണ് എന്ന കുട്ടിയുടെ ദയനീയാവസ്ഥ ശ്രദ്ധയില്‍പെട്ടത്. വടക്കാഞ്ചേരി MLA അനില് അക്കരയും സോഷ്യല് മീഡിയയിലൂടെ അറിയിപ്പ് നല്‍കി അവരെ കാത്തിരിക്കുന്നതായി അറിയാന് സാധിച്ചു. പുറമ്പോക്ക് ഭൂമിയിലെ ചോര്‍ന്നൊലിക്കുന്ന കൂരയില് ജീവിക്കുന്ന ആ കുട്ടിക്ക് വസ്തു വാങ്ങി നല്‍കാനും വീട് വച്ചുനല്‍കാനുമൊക്കെ തയ്യാറായി അനില് അക്കരയും രമ്യാ ഹരിദാസുമൊക്കെ മുന്നോട്ടു വന്നതില് ഏറെ സന്തോഷമുണ്ട്.\nനീതു ജോണ്‍സന്റെ പോസ്റ്റില് നിന്നും സിവില് സര്‍വ്വീസ് സ്വപ്നം കാണുന്നയാളാണ് ആ കുട്ടിയെന്ന് അറിയാന് കഴിഞ്ഞു. അതുകൊണ്ട് തന്നെ നീതു ജോണ്‍സന് നമ്മുടെ രാജ്യത്തെ ഏത് സ്ഥാപനത്തില് വേണമെങ്കിലും സിവില് സര്‍വ്വീസ് കോച്ചിങ് നടത്താനുള്ള എല്ലാ സൗകര്യങ്ങളും സാമ്പത്തിക സഹായവും ചെയ്തു നല്‍കാന് തയ്യാറാണെന്ന് ഞാനും അറിയിക്കുകയാണ്.\nവിവാദമായ വടക്കാഞ്ചേരി ലൈഫ് പദ്ധതിയില് ഉള്‍പ്പെട്ട കുടുംബമാണ് തന്റേതെന്നും അനില് അക്കര എംഎല്‍എ രാഷ്ട്രീയം കളിച്ച്, നഗരസഭാ പുറമ്പോക്കില് കഴിയുന്ന തങ്ങളുടെ സ്വപ്‌നങ്ങള് തകര്‍ക്കരുതെന്നുമായിരുന്നു നീതു ജോണ്‍സന്റെ കത്തെന്ന പേരില് പ്രചരിച്ച കുറിപ്പിലെ പരാമര്‍ശങ്ങള്.


കാക്കനാടന് കണ്ണീരോടെ വിട\nOctober 21, 2011 കേരളം\nകൊല്ലം: അന്തരിച്ച പ്രശസ്ത കഥാകൃത്ത് കാക്കനാടന്റെ മൃതദേഹം ഔദ്യോഗിക ബഹുമതികളോടെ പോളയത്തോട് പൊതുശ്മശാനത്തില് ഒരുക്കിയ കല്ലറയില് സംസ്‌കരിച്ചു. രാവിലെ ഇരവിപുരത്തെ വസതിയില് മാര്‍ത്തോമാ സഭയിലെ പുരോഹിതന്മാരുടെ നേതൃത്വത്തില് നടന്ന പ്രാര്‍ത്ഥനയ്ക്കും അന്തിമകര്‍മ്മങ്ങള്‍ക്കും ശേഷം മൃതദേഹം നിരവധി വാഹനങ്ങളുടെ അകമ്പടിയോടെ ഉച്ചയ്ക്ക് ഒരു മണിക്ക് കൊല്ലം ടൗണ് ഹാളില് പൊതുദര്‍ശനത്തിനു വച്ചു.\nമലയാളത്തിന്റെ പ്രിയ കഥാകാരനെ അവസാനമായി ഒരു നോക്ക് കാണാന് സമൂഹത്തിന്റെ നാനാതുറകളില് നിന്നുമുള്ള ജനങ്ങളും ടൗണ് ഹാളില് തടിച്ചുകൂടിയിരുന്നു. എംപി എന്. പീതാംബരക്കുറുപ്പ്, മന്ത്രി ഷിബു ബേബിജോണ്, മേയര് പ്രസന്ന ഏണസ്റ്റ് തുടങ്ങിയവര് പൊതുദര്‍ശന ചടങ്ങുകള്‍ക്ക് ചുക്കാന് പിടിച്ചു. പോലീസിന്റെ ഗാര്‍ഡ് ഓഫ് ഓണറിന് ശേഷം മൃതദേഹം വിലാപയാത്രയായി പോളയത്തോട് പൊതു ശ്മശാനത്തിലേക്ക് കൊണ്ടു പോയി. പകല് മൂന്നിന് പൊലീസ് അകമ്പടിയോടെ കാക്കനാടന്റെ ശരീരം അദ്ദേഹം പഠിച്ച എസ് എന് കോളേജിന് മുന്നിലുള്ള റോഡിലൂടെ പോളയത്തോട് മാര്‍ത്തോമ പള്ളിയില് കൊണ്ടുവന്നു. പള്ളിയിലെ ചടങ്ങുകള്‍ക്ക് ശേഷമാണ് കോര്‍പ്പറേഷന് ശ്മശാനത്തില് ഒരുക്കിയ കല്ലറയില് മൃതദേഹം സംസ്‌ക്കരിച്ചത്. മേയര് പ്രസന്ന ഏണസ്റ്റ്, പി. കെ. ഗുരുദാസന് എംഎല്‍എ, ഡെപ്യൂട്ടി മേയര് ജി. ലാലു ഉള്‍പ്പെടെയുള്ള ജനപ്രതിനിധികളും ബന്ധുക്കളും നാട്ടുകാരും സാഹിത്യസാംസ്‌ക്കാരികരാഷ്ട്രീയ പ്രവര്‍ത്തകരും ചടങ്ങില് സംബന്ധിച്ചു. സംസ്‌കാര ശുശ്രൂഷകള്‍ക്ക് മലങ്കര മാര്‍ത്തോമാ സുറിയാനി സഭാധ്യക്ഷന് ഡോ. ജോസഫ് വലിയമെത്രാപ്പൊലീത്ത നേതൃത്വം നല്‍കി.എഴുത്തുകാരായ റോസ്‌മേരി, ജോര്‍ജ് ഓണക്കൂര്, ഏഴാച്ചേരി രാമചന്ദ്രന്, കേരള സാഹിത്യ അക്കാദമി പ്രസിഡന്റ് പെരുമ്പടവം ശ്രീധരന്, സെക്രട്ടറി ആര്. ഗോപാലകൃഷ്ണന്, സംവിധായകന് കെ.ജി.ജോര്‍ജ്, മുന് മന്ത്രിമാരായ കടവൂര് ശിവദാസന്, സി.വി. പത്മരാജന് തുടങ്ങിയ പ്രമുഖര് അന്തിമോപചാരമര്‍പ്പിച്ചു.\nസംസ്‌ക്കാരച്ചടങ്ങുകള്‍ക്ക് ശേഷം, ടൗണ്‍ഹാളില് മേയറുടെ അധ്യക്ഷതയില് അനുശോചന യോഗം ചേര്‍ന്നു. എന്. പീതാംബരക്കുറുപ്പ് എംപി, ഡോ. ബി. എ. രാജാകൃഷ്ണന്, എന്. കെ. പ്രേമചന്ദ്രന്, തെങ്ങമം ബാലകൃഷ്ണന്, കടവൂര് ശിവദാസന്, ജില്ലാകളക്ടര് പി. ജി. തോമസ്, കെ. ആര്. ചന്ദ്രമോഹനന്, എ. യൂനുസ് കുഞ്ഞ്, വയയ്ക്കല് മധു, തൊടിയില് ലൂക്ക്മാന്, ബന്നി കക്കാട് തുടങ്ങിയവര് അനുശോചനം രേഖപ്പെടുത്തി.


മംഗളൂരുവിൽ വ്യാജ അന്വേഷണ സംഘം പിടിയിൽ; സംഘത്തിൽ മലയാളികളും |\nപ്രധാനമന്ത്രിയുടെ ആഹ്വാനം രാജ്യ...\nമരണത്തെ മടക്കിവിട്ടു; കോവിഡിനെ...\nഅതിർത്തി ബന്ധനം: ഹൈക്കോടതി വിധി...\nയുഎസിൽ തൊഴിലില്ലായ്മ വേതനത്തിന്...\nവിദ്വേഷ പ്രചരണം: നടപടിയെടുക്ക...\nലോക്ക്ഡൗൺ ലംഘിച്ച് യാത്ര; കെ. സുരേന...\nSaturday, August 17, 2019 9:30 AM IST\nന്യൂയോർക്ക്: കൊറോണ വ്യാപനം അമേരിക്കയുടെ സന്പദ്‌വ്യവസ്ഥയിൽ സൃഷ്ടിച്ച ആഘാതം ചെറുതല്ല. ലോകത്തിലെ ഏറ...


ബോവിക്കാനം: മുളിയാറിലെ വിദ്യാഭ്യാസ വിചക്ഷണനായിരുന്ന പരേതനായ ബള്ളമൂല കേശവഭട്ടിന്റെ ഭാര്യ ദേവകിയമ്മ(85)അന്തരിച്ചു. മക്കള്: ഗോവിന്ദ ഭട്ട് ബള്ളമൂല(റിട്ട.അധ്യാപകന്), ഈശ്വരഭട്ട് ബള്ളമൂല(യക്ഷഗാന കലാകാരന്), രേവതി വയനാട്, വാസന്തി ബി.(ബെംഗളൂരു). മരുമക്കള് : സരസ്വതി ജി.ഭട്ട്, നാരായണ ഭട്ട് (വയനാട്), രാജേശ്വരി ഭട്ട്, കൃഷ്ണ മൂര്‍ത്തി (ബംഗളൂരു). സഹോദരി: സുമതിയമ്മ അടുക്ക.


'ഭൂമിയുള്ളടത്തോളം കാലം നിങ്ങളുടെ സ്ഫടികം നമ്മോടൊപ്പം ജീവിക്കും'; സ്ഫടികം വീണ്ടും എത്തുമെന്ന് ഭദ്രൻ\n1 April 2019 2:01 AM GMT\nസ്ഫടികം എന്ന ഭദ്രൻ ചിത്രം റിലീസ് ചെയ്‍തിട്ട് 24 വർഷങ്ങൾ പിന്നിടുകയാണ്. മോഹൻലാലിൻറെ ആട് തോമയെയും , തിലകന്റെ ചാക്കോ മാഷിനെയും പ്രേക്ഷകർ ഇരുകൈയ്യും നീട്ടി സ്വീകരിച്ച സിനിമയാണ് സ്ഫടികം.\nഈ അവസരത്തിൽ ആരാധകര്‍ക്കായി ഒരു വമ്പന് പ്രഖ്യാപനവുമായി ഭദ്രന് എത്തിയിരിക്കുകയാണ്. അടുത്ത വർഷം സിനിമയുടെ 25-ാം വാര്‍ഷികം ആഘോഷിക്കുമ്പോള്4കെ ശബ്ദ ദ്രശ്യ വിസ്മയങ്ങളോടെ ചിത്രം വീണ്ടും തിയേറ്ററിൽ എത്തിക്കും എന്നാണ് ഭദ്രന്റെ പ്രഖ്യാപനം. സ്ഫടികം തീയറ്ററില് കാണാന് സാധിക്കാതെ പോയ ആരാധകർ വലിയ ആവേശത്തോടെയാണ് ഈ പ്രഖ്യാപനം ഏറ്റെടുത്തിരിക്കുന്നത്. ഫേസ്ബുക്ക് പോസ്റ്റിലൂടെ ആയിരുന്നെ അദ്ദേഹത്തിന്റെ ഈ പ്രഖ്യാപനം.\nഎന്നാൽ ഈ പ്രഖ്യാപനത്തിനു മുൻപ് തന്നെ ചിത്രത്തിന്റെ രണ്ടാം ഭാഗമെന്ന പേരില് ബിജു കെ കട്ടക്കല് സ്ഫടികം2ഇരുമ്പന് എന്ന ചിത്രത്തിന്‍റെ ടീസര് പുറത്ത് വിട്ടിരുന്നു. ആരാധകരുടെ വലിയ വിമർശനങ്ങൾ ആണ് ഈ ടീസറിന് ലഭിച്ചത്. കൂടാതെ സ്ഫടികത്തിന്റെ രണ്ടാം ഭാഗമില്ലെന്ന് സംവിധയകാൻ ഭദ്രനും പറഞ്ഞു. എന്നാൽ താൻ ചിത്രവുമായി മുന്നോട് പോവുകയാണെന്ന് ആണ് ബിജു കെ കട്ടക്കല് പറയുന്നത്\nഭദ്രന്‍റെ ഫേസ്ബുക്ക് പോസ്റ്റ് ഇങ്ങനെ;\nസ്ഫടികം ഒരു നിയോഗമാണ് ഞാൻ വളർന്ന നാടും, നാട്ടുകാരും എന്റെ മാതാപിതാക്കളും , ഗുരുക്കളുമൊക്കെയാണ് ആ സിനിമയുടെ ഉടയോന്മാർ . അത് എനിക്ക് മുന്നിൽ ഇണങ്ങി ചേർന്നിരുന്നില്ലെങ്കിൽ സ്ഫടികം സംഭവിക്കുമായിരുന്നില്ല.\nനിങ്ങൾ ഹൃദയത്തിലേറ്റിയ സ്ഫടികം സിനിമ റിലീസിംഗിന്റെ 24-ാം വാർഷികം ആഘോഷിക്കുകയാണ്. ഈ സിനിമയെ ഇത്രമാത്രം സ്നേഹിക്കുന്ന എന്റെ പ്രേക്ഷകർക്ക് വലിയ സന്തോഷം നൽക്കുന്ന ഒരു വാർത്ത നൽകാൻ ഞാൻ ആഗ്രഹിക്കുന്നു.\nസ്ഫടികത്തിന്റെ രണ്ടാം ഭാഗമില്ല ,എന്നാൽ ആടുതോമയും ചാക്കോ മാഷും റെയ് ബാൻ ഗ്ലാസ്സും ഒട്ടും കലർപ്പില്ലാതെ ,നിങ്ങൾ സ്നേഹിച്ച സ്ഫടികം സിനിമ4K ശബ്ദ ദ്രശ്യ വിസ്മയങ്ങളോടെ ,അടുത്ത വർഷം ,സിനിമയുടെ റിലീസിംഗിന്റെ 25-ാം വാർഷികത്തോടനുബന്ധിച്ച് പ്രമുഖ തിയറ്ററുകളിൽ പ്രദർശനത്തിനെത്തിക്കും.\n" ഇന്നും സൂര്യനേ പോലെ കത്തി ജ്വലിക്കുന്നു. "\nDirectorBhadran mohanlal SpadakamAgain Spadikam2 SpadikamMovie thilakan


Emalayalee.com - ലയണ് പൂക്കുഞ്ഞ് (കഥ: സാം നിലമ്പള്ളില്)\nലയണ് പൂക്കുഞ്ഞ് (കഥ: സാം നിലമ്പള്ളില്)\nEMALAYALEE SPECIAL 09-May-2015\nപൂക്കുഞ്ഞു മുതലാളി കുളിച്ച ദിവസമായതുകൊണ്ടല്ല ലത്തീഫ ബിരിയാണി വെച്ചത്. പൂവന്‍കോഴി ഒരെണ്ണം `കൊക്കരക്കോ' എന്ന് വിളിച്ചുകൂവിക്കൊണ്ട് നടക്കാന് തുടങ്ങിയിട്ട് രണ്ടുമൂന്ന് മാസങ്ങളായി. അവനെ കറിവെക്കണോ അതോ ബിരിയാണിയാക്കണോ എന്നൊക്കെ കാണുമ്പോളൊക്കെ ലത്തീഫ ആലോചിക്കുമായിരുന്നു. ഇപ്പോള് മുതലാളി കുളിച്ചതും ഭാര്യ ബിരിയാണിവെച്ചതും ഒരേ ദിവസമായിപ്പോയത് അവിചാരിതമായാണ്.\nമുതലാളി കുളിക്കുന്നത് ആഴ്‌ചയില് ഒരിക്കലാണ്, ഞായറാഴ്‌ച. ബാക്കി എല്ലാദിവസങ്ങളിലും അങ്ങേര്‍ക്ക് ഭാരിച്ച ജോലികളുണ്ട്. എന്നും രാവിലെ എട്ടുമണിക്ക് കടതുറക്കണം. ഒരു ചായമാത്രം കുടിച്ചുകൊണ്ടാണ് പോക്ക്. പത്തുമണിയാകുമ്പോള് പ്രഭാതഭക്ഷണം ചെക്കന് മജീദിന്റെ കയ്യില് ലത്തീഫ കൊടുത്തുവിടും. ഒരു ദിവസം പുട്ടും കടലക്കറിയുമാണെങ്കില് അടുത്ത ദിവസം പത്തിരിയും മുട്ടക്കറിയും. ചില ദിവങ്ങളില് കഞ്ഞിയും ചെറുപയര് പുഴുങ്ങിയതും. അതുകഴിച്ചു കഴിയുമ്പോളേക്കും കടയില് ആയിരം രൂപയുടെ കച്ചവടമെങ്കിലും നടന്നിരിക്കും. അതായത് മറ്റുചിലവുകള് എല്ലാം കിഴിച്ച് ഇരുനൂറ്റിയമ്പതു രൂപാ ലാഭം. രാത്രി എട്ടുമണിക്ക് കടപൂട്ടുമ്പോള് രണ്ടായിരം രൂപയെങ്കിലും ലാഭം പോക്കറ്റില് വന്നുചേരും. സെയില് ടാക്‌സിനെ വെട്ടിക്കാന് കള്ളക്കണക്കെഴുതാന് വിദഗ്‌ധനായ ശങ്കരപ്പിള്ളയെ കണക്കപ്പിള്ളയാക്കി വച്ചിരിക്കുന്നത് വെറുതെയല്ല.\nഒരു മുസ്‌ളീമിന് പകരം ഹിന്ദുവിനെ കണക്കേല്‍പ്പിച്ചിരിക്കുന്നത് എന്തിനാണെന്ന് ആരെങ്കിലും ചോദിച്ചാല് മുതലാളിക്ക് മറുപടിയുണ്ട്. `മേത്തന്മാര്‍ക്ക് നോട്ട് എണ്ണാനേ അറിയൂ; കണക്കുകൂട്ടാന് അറിയത്തില്ല. അതിന് പിള്ളതന്നെ വേണം.'\nസെയില് ടാക്‌സ് പിരിക്കുന്നത് ഒരു അനാവശ്യ ഏര്‍പ്പാടാണെന്നാണ് മുതലാളിയുടെ അഭിപ്രായം. പാവപ്പെട്ട കച്ചവടക്കാരുടെ കഴുത്ത് ഞെരിക്കുന്ന പരിപാടി. അതുകൊണ്ട് അവരെ വെട്ടിക്കാന് മുതലാളി എന്തും ചെയ്യും.\nഇക്കാലത്ത് റ്റാറ്റായും, അംബാനിയും ഒക്കെയാണ് പലചരക്ക് കട നടത്തുന്നത്. അവര്‍ക്ക് കാറും, ലോറിയുമൊക്കെ ഉണ്ടാക്കി വിറ്റാല് പോരേ എന്നാണ് പൂക്കുഞ്ഞ് മുതലാളി ചോദിക്കുന്നത്. തങ്ങളെപ്പോലെയുള്ള പാവങ്ങളുടെ വയറ്റത്തടിക്കാനല്ലേ അവര് അരിയും പയറും വില്‍ക്കാന് ഇറങ്ങിയിരിക്കുന്നത്. അതിന്റെ കൂടെയാണ് സെയില്‍ടാക്‌സുകാരുടെ വക കൊങ്ങായ്‌ക്കു പിടുത്തവും. ഇപ്പോള് മനസിലായല്ലോ എന്തിനാണ് ശങ്കരപ്പിള്ളയെ ശമ്പളം കൊടുത്ത് കണക്കപ്പിള്ളയാക്കി വെച്ചിരിക്കുന്നതെന്ന്?\nരാവിലെ `ബ്രേക്കുപാസ്റ്റും' കൊണ്ട് മജീദ് വന്നുകഴിഞ്ഞാല്‍പിന്നെ ചെക്കന് കടയില് സാധനങ്ങള് എടുത്തുകൊടുക്കാന് നില്‍ക്കും. പയ്യനാണെങ്കിലും തൂക്കത്തില് കുറവുവരുത്തി മുതലാളിയെ ലാഭപ്പെടുത്താന് ചെക്കന് നല്ലപോലെ അറിയാം. പിന്നെ, കുഴപ്പമുള്ളത് ചെറിയ പെണ്‍പിള്ളാര് സാധനം മേടിക്കാന് വരുമ്പോളാണ്. അന്നേരം മുതലാളിയുടെ കണ്ണെത്തിയില്ലെങ്കില് പയറോ, പരിപ്പോ മറ്റെന്റെന്തെങ്കിലുമോ അളവിന്റെകൂടെ ഒരുപിടികൂടി ഇട്ട് പെണ്ണിനെ ഒരുകണ്ണിറുക്കി കാണിച്ച് ഒരു ശൃഗാരച്ചിരിയും സമ്മാനിക്കും.\nചിലപ്പോള് മുതലാളി അവനെ കയ്യോടെ പിടികൂടും. `അതുനിന്റെ ബാപ്പ കടനടത്തുമ്പോ മതി, ഹമുക്കെ. തെമ്മാടിത്തരം കാണിച്ചാ അടിച്ചുനിന്നെ പൊറത്താക്കും.'\nഎന്നാലും ചെക്കന് പെമ്പിള്ളാരെ കാണുമ്പോ ഒരിളക്കമാണ്. അതുകൊണ്ട് പെണ്ണുങ്ങള്, പ്രത്യേകിച്ച് ചെറുവാല്ല്യക്കാര്, കടയില് വരുമ്പോള് മുതലാളിയുടെ ഒരുകണ്ണ് അവനുവേണ്ടി മാറ്റിവെച്ചിരിക്കും.\nമജീദിനെക്കൂടാതെ മറ്റൊരാള്‍കൂടിയണ്ട് സാധനങ്ങള് എടുത്തുകൊടുക്കാന്, ഹമീദുകുട്ടി. അയാള്‍ക്കുപിന്നെ ചെക്കന്റെകൂട്ട് സോഫ്‌റ്റ് കോര്‍ണറൊന്നുമില്ല പെണ്ണുങ്ങളോട്. വൈകിട്ട് കടപൂട്ടി പോകുമ്പോള് മടിയില് എന്തെങ്കിലും കാണുമെന്ന് മാത്രം.\n`എന്നതാ ഹമീദേ മടിയല്‍പ്പം വീര്‍ത്തിരിക്കുന്നത്?'\n`അല്‍പം തുവരയാ; തറേന്ന് തൂത്തുവാരിയതാ.'\n`തറേപ്പോകുന്നത് പാറ്റിപ്പെറുക്കി വീണ്ടും ചാക്കിലിടണം, അല്ലാതെ വീട്ടില്‍കൊണ്ടുപോകാനുള്ളതല്ല.' മുതലാളി ഇത് ഓര്‍മിപ്പിക്കാന് തുടങ്ങിയത് ഇന്നുംഇന്നലെയും ഒന്നുമല്ല.\n`നാളെമുതല് അങ്ങനെചെയ്യാമേ.' എന്നാല്, ഹമീദ് ഒരിക്കലും അങ്ങനെ ചെയ്യാറില്ല. പയറോ, അരിയോ എന്തിന് വെളിച്ചെണ്ണവരെ ചെറിയ കുപ്പിയിലാക്കി കടത്താന് അയാള്‍ക്ക് പ്രത്യേക വിരുതാണ്.\nപൂക്കുഞ്ഞു മുതലാളി മണ്ടനായിട്ടോ, പൊട്ടക്കണ്ണനായിട്ടോ അല്ല ഇതൊക്കെ നടക്കുന്നത്, കണ്ണടച്ചിട്ടാണ്. താന് കൊടുക്കുന്ന തുശ്ചമായ ശമ്പളംകൊണ്ട് ഹമിദിന് കുടുംബം പോറ്റാന് പറ്റത്തില്ലെന്ന് അയാള്‍ക്ക് അറിയാം. അതുകൊണ്ട് ഇതുപോലെ താഴെപ്പോകുന്ന അരിയും അതിന്റെകൂടെ ചാക്കില്‍നന്ന് കുറച്ച് വാരിയിട്ടും കൊണ്ടുപൊക്കോട്ടെ എന്നുവിചാരിച്ചിട്ടാണ്.\nമുതലാളി കുളിച്ച കാര്യമാണല്ലോ പറഞ്ഞുവന്നത്. ആഴചയിലൊരിക്കല് കുളിയാക്കിയത് സോപ്പോ എണ്ണയോ ലാഭിക്കാനല്ല. കുളിച്ചാല് അയാള്‍ക്ക് അസുഖങ്ങളാണ്. ജലദോഷം വിട്ടുമാറിയ ദിവസങ്ങളില്ല. തുമ്മലും, മൂക്ക് ചീറ്റലും അതിന്റെ കൂടെ. ഇംഗ്‌ളീഷ് മരുന്നുകളും, ആയുര്‍വേദവും, ഹോമിയോപ്പതിയും അവസാനം യൂനാനിയും വരെ പരീക്ഷിച്ച് പരാജയപ്പെട്ടതാണ്.\n`മുതലാളിക്ക് ഈ കടയിലെ അന്തരീക്ഷം പിടിക്കാഞ്ഞിട്ടാണ്,' ശങ്കരപ്പിള്ള പറയും. `ഇവിടുത്തെ ധാന്യങ്ങളുടെ പൊടിയുംമറ്റും മൂക്കില് കയറുന്നതിന്റെ അസുഖമാ.'\n`എന്നുവെച്ച് കടപൂട്ടി വീട്ടില്‍പോയി ഇരിക്കാന് പറ്റുമോ, പിള്ളേ?'\nഅതും ശരിയാണ്. മുതലാളി കടപൂട്ടിപ്പോയാല് താനും കുടുംബവും പട്ടിണിയായിപ്പോകുമെന്ന് ശങ്കരപ്പിള്ളക്ക് അറിയാം. അപ്പോള് കടയിലെ അന്തരീക്ഷത്തിന്റെ കാര്യം ഇനി പറയാതിരിക്കുന്നതാണ് നല്ലത്.\nരണ്ട് കുടുംബങ്ങളാണ് മുതലാളിയുടെ ഔദാര്യംകൊണ്ട് ജീവിച്ചുപോകുന്നത്, ഹമീദ്‌കുട്ടിയുടേയും, ശങ്കരപ്പിള്ളയുടേയും. ഹമീദുകുട്ടി മുതലാളിയുടെ ഒരു ബന്ധുവാണെന്ന് വേണമെങ്കില് പറയാം; വേണ്ടെങ്കില് പറയുകയും വേണ്ട. എന്നുവെച്ചാല് അത്ര അടുത്ത ബന്ധമൊന്നുമില്ലെന്ന് സാരം. മജീദ്‌ചെക്കന് മുതലാളിയുടെ വീട്ടില്‍തന്നെയാണ് താമസം. കടയിലെ പാര്‍ടൈം ജോലിയും വീട്ടിലെ ഫുള്‍ടൈം ജോലിയും നാലുനേരം ആഹാരവുമായി ഒരുവിധം കഴിഞ്ഞുകൂടുന്നു. മുതലാളിയുമായി ബന്ധമുണ്ടെന്ന് പറയാനുള്ള അഹങ്കാരമൊന്നും അവനില്ല.\nപൂക്കുഞ്ഞ് മുതലാളിക്ക് പതിന്നാലും പന്ത്രണ്ടും വയസുള്ള രണ്ട് ആണ്‍മക്കളാണ് ഉള്ളത്, താഹിറും, അജ്‌മലും. മൂത്തവന്, താഹിര്, പാഠപ്പുസ്‌തകങ്ങളും, അദ്ധ്യാപകരുമായി മല്ലിട്ട് കഴിയുന്നു. സ്‌കൂളില് പോകുന്നതുപോലും അവന് ഇഷ്‌ടമുള്ള കാര്യമല്ല. പോയാല് അന്നവിടെ എന്തെങ്കിലും പ്രശ്‌നങ്ങള് ഉണ്ടാക്കിയിട്ടേ തിരിച്ച് പോരാറുള്ളു.\n`താഹിറേ, മോനെ, നീ ഇങ്ങോട്ട് വരാതിരുന്നാല് ഞാന് നിനക്ക് എന്തെങ്കിലും സമ്മാനം വീട്ടിലെത്തിച്ചുതരാം,' ഹെഡ് മാസ്‌റ്റര് ഒരിക്കല് അവനോട് പറഞ്ഞു.\nഎന്നാലും ഉമ്മയുടെ നിര്‍ബന്ധത്തിന് വഴങ്ങി ഇടക്കിടെ അവന് സ്‌കൂളില് പോകും. സ്‌കൂള് അവിടെത്തന്നെ ഉണ്ടോ എന്നറിയണമല്ലോ? അവന്റെ അനുജന് അജ്‌മല് ഇക്കായുടെ ഗുണഗണങ്ങള് പഠിച്ചുവരുന്നതേയുള്ളു. എന്നാലും സ്‌കൂളില് സഹപാഠികളുമായി അടിപിടി, ചീത്തപറച്ചില് മുതലായ വിനോദങ്ങളില് ഏര്‍പ്പെടുന്നില് ഒട്ടും മോശക്കാരനല്ല.\n`അവമ്മാര് പഠിച്ചില്ലേലെന്താ; ചെക്കന്മാരല്ലേ? പത്തിരുപത് വയസ്സാകുമ്പോ സൗദീലോട്ടോ, ദുബായിലേക്കോ കേറ്റിവിടും. അതോടെ എന്റെ ജോലി തീരുമല്ലൊ?' ഇങ്ങനെയാണ് മുതലാളി പറയുക.\n`മുതലാളി അങ്ങനെ നിരാശപ്പെടേണ്ട കാര്യമില്ല.' ശങ്കരപ്പിള്ള പറയും. `അവര് പിള്ളാരല്ലേ? കുറച്ച്‌കൂടി കഴിയുമ്പം എല്ലാം ശരിയായിക്കൊള്ളും. മോനെ ആ ജോര്‍ജ്ജ് വര്‍ഗീസിന്റെ ട്യൂട്ടോറിയലില് കൊണ്ടാക്ക്. അവിടെ നല്ല പഠിപ്പീരാ. പഠിക്കാത്തവരെ അയാള് തല്ലിപ്പഠിപ്പിക്കുന്ന കൂട്ടത്തിലാ.'\n`തല്ലിയാല് തിരിച്ചുതല്ലുന്ന സൈസാ അവന്.'\n`അതൊന്നുമില്ല. ഞാന്‍തന്നെ മോനെ അവിടെ കൊണ്ടാക്കാം.'\nഅങ്ങനെയാണ് ശങ്കരപ്പിള്ള താഹിറിനേയും കൊണ്ട് വിസ്‌ഡം ട്യൂട്ടോറിയലില് പോയത്.\n`എന്നും വൈകിട്ട് സ്‌കൂള് കഴിഞ്ഞാല് ട്യൂഷന്, പിന്നെ ശനിയും ഞായറും. ക്‌ളാസ്സില് വന്നില്ലെങ്കില് ഞാന് വീട്ടിലോട്ട് കത്തയക്കും. പറഞ്ഞതെല്ലാം മനസിലായല്ലോ?' പ്രന്‍സിപ്പാള് ജോര്‍ജ്ജ് വര്‍ഗീസ് പറഞ്ഞു.\n`ഫീസൊക്കെ ഞാന്‍തന്ന മുതലാളിയുടെ കയ്യീന്ന് വാങ്ങി കൊണ്ടുത്തരാം.' താഹിര് ക്‌ളാസിലേക്ക് പോയിക്കഴിഞ്ഞപ്പോള് ശങ്കരപ്പിള്ള രഹസ്യമായി പ്രിന്‍സിപ്പാളിന്റെ ചെവിയില് മൊഴിഞ്ഞു. `പിന്നെ സാറെ, എന്റെ മോന്റെ ഫീസുകൂടി ഇവന്റേതിന്റെ കൂട്ടത്തില് വകവെച്ചോണെ.'\nപ്രിന്‍സിപ്പാള് അതുകേട്ട് ചിരിച്ചു. താന് കൊള്ളാമല്ലോ കണക്കപ്പിള്ളേ എന്ന് വിചാരിക്കുകയും ചെയ്‌തു.\nകാര്യങ്ങള് ഇങ്ങനെ ഒരുവിധംഭംഗിയായി മുന്‍പോട്ടുപോകുന്ന സമയത്താണ് ഇടിവെട്ടുപോലെ ഒരുസംഭവം നാട്ടില് അരങ്ങേറുന്നത്. ഇടിവെട്ട് എന്ന് അല്‍പം അതിശയോക്തിയായി പറഞ്ഞെങ്കിലും സംഭവം നാടിനെ സംബന്ധിച്ചിടത്തോളം ഒരു നാഴികക്കല്ലായിരുന്നു. നാട്ടിലെ പ്രമാണിമാര് എല്ലാവരും, ബാങ്ക് മാനേജര് സ്റ്റീഫന് ചാക്കോ മുതല് മര്‍ച്ചന്റ് അസോസിയേഷന് പ്രസിഡണ്ട് അബ്‌ദുള് ഖാദര് വരെയുള്ളവര് കൂടിയിരുന്ന് എടുത്തതീരുമാനമാണ് ലയണ്‍സ് ക്‌ളബ്ബ് തുടങ്ങാന്. മെമ്പേര്‍സ് ആരൊക്ക ആയിരിക്കണമെന്ന് ആലോചനവന്നപ്പോള് അബ്‌ദുള് ഖാദറാണ് പൂക്കുഞ്ഞു മുതലാളിയുടെ പേര് നിര്‍ദ്ദേശിച്ചത്.\n`പൂച്ചക്കെന്താ പൊന്നുരുക്കുന്നിടത്ത് കാര്യം?' കോളേജ് പ്രൊഫസര് തുളസീധരന് പിള്ളാസ്സാറാണ് ചോദിച്ചത്. `അയാള്‍ക്ക് അരിയും മുളകും വില്‍ക്കാനല്ലേ അറിയൂ?'\n`അറിവല്ലല്ലോ പ്രധാനം, പണമല്ലേ?' അബ്‌ദുള് ഖാദര് എതിര്‍ത്തു. `നമ്മുടെ എമ്മെല്ലേക്ക് എന്തറിവാണ്? രാജ്യം ഭരിക്കുന്ന മന്ത്രിമാര്‍ക്ക് എന്തറിവാണ്? പൂക്കുഞ്ഞ് ഈ നാട്ടിലെ പണക്കാരനാണ്. എന്തെങ്കിലും സാമ്പത്തിക സഹായത്തിന് നമുക്ക് അയാളെ സമീപിക്കേണ്ടിവന്നേക്കാം. അപ്പോള് അയാള് ക്‌ളബ്ബിലെ ഒരു മെമ്പറായിരിക്കുകയല്ലേ നല്ലത്?'\nഖാദര് പറഞ്ഞതിനോട് ഭൂരിപക്ഷംപേരും യോജിച്ചതിനാല് പൂക്കുഞ്ഞുമുതലാളിയും ലിസ്റ്റില് സ്ഥാനംപിടിച്ചു.\nമെമ്പര്‍മാര്‍ക്ക് എല്ലാവര്‍ക്കും അവരവരുടെ വീടുകളുടെ മുന്‍പില് സ്ഥാപിക്കാന് ക്‌ളബ്ബിന്റെവക ബോര്‍ഡുകള് നല്‍കപ്പെട്ടു. മുതലാളിയുടെ വീടിന്റെ മുമ്പിലെ ബോര്‍ഡില് ആളുകള് ഇങ്ങനെ വായിച്ചു\n`ലയണ് പൂക്കുഞ്ഞ് മുതലാളി.'\nമമ്മൂഞ്ഞിന്റെ ചായക്കടയില് ചായകുടിച്ചുകൊണ്ടിരുന്ന ഇബ്രാഹിംകുട്ടിയാണ് സംശയം ചോദിച്ചത്, `ഈ ലയണെന്നുവെച്ചാലെന്നതാടാ, മമ്മൂഞ്ഞേ?'\n`ലയണെന്ന് സിംഹത്തിന്റെ പേരാ.' അഞ്ചാംക്‌ളാസ്സില് പഠിപ്പുനിറുത്തി ബാപ്പായുടെ ചായക്കടയില് സഹായത്തിനുകൂടിയ മമ്മൂഞ്ഞ് പറഞ്ഞു.\n`റബ്ബേ, അപ്പോ നമ്മടെ പൂക്കുഞ്ഞ് സിംഹാണോ?' ഇബ്രാഹിംകുട്ടി മൂക്കത്ത് വിരല്‍വെച്ചു.